
„Benjaminul familiei Ciorănescu a fost George. S-a 
născut, ca noi toți, la Moroeni, în casa părintească. Mama 
aștepta ora nașterii, asistată de o moașă, o vecină pe care 
noi o numeam Vămeșoaia; pe Tota și pe mine ne închiseseră 
într-o cameră alăturată, cu porunca să nu facem zgomot. Noi 
căutam, pe şoptite, un nume frumos pentru copilul pe care îl 
așteptam. Când am aflat că era băiat, Tota a propus numele 
de Mircea; dacă îmi aduc bine aminte, eu propuneam Mihai. 
Ideile noastre n-au fost agreate și tata a declarat pe noul- 
născut cu numele de Gheorghe. Presupun că alesese acest 
nume în amintirea bunicului lui care îi lăsase terenul pe care 
se clădise casa noastră. Gheorghe a alternat de multe ori cu 
George și, între noi, îi spuneam Gică — poate pentru că 
băiatului popii îi spuneam Gicu. Varianta aristocratică pe 
care am adoptat-o mai târziu și care i-a rămas a fost Jurj, 
nume considerat franțuzesc, tradus, de bine de rău, în 
românește. Mulţi prieteni și colegi i-au spus Gogu. 

Copilăria lui a fost relativ dificilă. S-a născut cu o alergie 
pentru lapte, sub toate formele, ceea ce l-a obligat la un 
regim alimentar complicat și probabil insuficient. Mai târziu, 
când călătorea cu trenul, legănatul vagonului îl amețea. Noi 
n-am dat importanță acestor probleme, care nu-l împiedicau 
să ducă o viaţă normală, ca toți copiii de vârsta lui. în epoca 
studenției a contractat o tuberculoză, foarte bine îngrijită 
între casa părintească și sanatoriul de la Dobrești. S-a vinde- 
cat în mod satisfăcător; dar a suportat un pneumotorax, fără 


alte repercusiuni sau neajunsuri. După doctoratul în drept a 
trecut la Paris 

și apoi la Munchen, unde s-a căsătorit și a locuit până la 
sfârșitul vieții, în 1993. Toată viața lui a fost foarte densă, 
pentru că a vrut să facă multe lucruri, pe care le-a și făcut, 
fără să-și menajeze niciodată timpul de odihnă. Acesta a fost, 
de altfel, singurul punct de discrepanță dintre noi. îi plăcea 
să lucreze și, dacă ar fi putut, ar fi lucrat 24 de ore pe zi, 
ceea ce n-a intrat niciodată în speculațiile mele. îi plăcea să 
primească, oricând și pe oricine, pe când eu am considerat 
întotdeauna vizitele ca o corvoadă. El nu era niciodată liber. 
După ce plecau vizitatorii, se așeza la mașina de scris. De 
cele mai multe ori se scula la 4 dimineața, ca să scrie câteva 
versuri sau o poemă. Când pleca în vacanţă, își organiza 
călătorii cât mai îndelungate si mai laborioase: turismul lui 
era un turism studios, pe care-l repovestea apoi în fotografii, 
în note și descrieri din care a publicat impresiile din Canare 
și din Grecia. Practic, a vizitat toată Europa, afară de Rusia 
și America de la Valparaiso la Niagara. Unele descrieri de 
călătorie au rămas amestecate printre hârtiile lui. A avut și o 
activitate politică impresionantă, pe plan românesc si 
european, în cadrul criticii comunismului. Ani întregi a vorbit 
pe undele „Europei Libere", adresându-se românilor 
subjugați. A scris și a publicat o sută de scrieri personale, 
versuri, traduceri din poezia străină, studii istorice, 
literatură în proză; și, pentru românii din exil, a fondat și 
condus până în ultimele zile Asociaţia culturală „Apoziția “ și 
revista literară a acestei asociaţii. I se datorește inițiativa 
bustului lui Eminescu inaugurat la Munchen. A murit când 
mai putea să aducă ţării multe și mari servicii, chinuit de o 
suferință pe care n-o merita și pe care a suportat-o cu 
stoicism. “ 


(Alexandru Ciorănescu, Amintiri fără memorie, 1, Editura 
Fundaţiei Culturale Române, București, 1995, p. 53-55). 

NOTA ASUPRA EDIŢIEI 


Volumul de față reproduce o copie dactilografiată, păstrată în 
familie, a tezei de doctorat pregătită de George Ciorănescu și susținută 
în 1946 la Universitatea din Cluj la prof. George Sofronie. 

în arhiva Universităţii din Cluj, parţial distrusă, nu am găsit vreun 
exemplar din lucrare. 

Textul nu a beneficiat de o ultimă lectură a autorului încât am fost 
siliți să operăm tacit o serie de mărunte corecturi. Am completat, în 
măsura posibilului, notele de subsol lacunare, probabil neverificate nici 
ele de autor pe acest al treilea sau al patrulea exemplar al 
dactilogramei. Unele note de subsol nu au putut fi întregite deoarece 
cărțile lipsesc din bibliotecile bucureștene. Altele par a fi trimiteri la 
articole pe care nu le-am putut depista. La fel am procedat în cazul 
listei bibliografice atașate textului de autor. 

Notele noastre, plasate la sfârșitul capitolelor și marcate în cuprins 
prin cifre romane, aduc unele precizări utile sau atrag atenţia asupra 
unor incongruenţe, datorate, fără îndoială, aceleiași absenţe a 
parcurgerii textului de către autor. în elaborarea lor un aport hotărâtor 
l-a avut distinsul cercetător dr. Ștefan Delureanu, prieten devotat al 
familiei Ciorănescu. 

Exponent de valoare al exilului românesc, George Ciorănescu 
începe abia acum să fie cunoscut marelui public de la noi. Iată de ce am 
considerat potrivită inserarea în volum a unui curriculum vitae și a 
bibliografiei operei sale. Sursele pentru întocmirea acestora au fost 
dicționarul Români în știința și cultura occidentală, publicat de 
Academia româno-americană, Davis, 1992 (sub voce) și volumul din 
1992-1994 al publicaţiei „Apoziţia" din Miinchen. 

Ediţia de faţă este expresia generozităţii soției autorului, doamna 
Galatea Ciorănescu. Domnul profesor Alexandru Ciorănescu a permis 
reproducerea unui fragment din cartea domniei sale Amintiri fără 
memorie. 1, București, Editura Fundaţiei Culturale Române, 1995, p. 


53-55, reprezentând un cuceritor portret al fratelui său mezin. 
Amândurora le exprimăm gratitudinea noastră pentru preţiosul 
oficiu de a fi pus cititorul român în contact cu personalitatea și o parte 
a operei marelui european care a fost George Ciorănescu, 
G.P.F. 

CRONOLOGIE GEORGE CIORĂNESCU 


1918,19 
martie 1936 


1940 1941- 


Se naște în comuna Moroieni (Dâmboviţa) George 
Ciorănescu. Absolvent al Colegiului național Sf. Sava din 
București. Redactor al revistei Colegiului (1935-1936). 
Licenţiat al Facultăţii de drept din București. 


1947 Avocat în baroul București. 


1946 


1947 


1948 


1949 


1950 


1952 


1954 


Doctor în științe politice al Universităţii din Cluj cu teza 
Românii și ideea federalistă, susţinută la prof. George 
Sofronie. Beneficiar al bursei pentru studii juridice 
oferită de Academia Română și constituită de Atanasie și 
Fotimia Guști. 

Devine membru al Institutului de științe administrative 
din București. 

Licenţiat în filosofic al Universităţii din București. 
Asistent la catedra de Economie politică a Școlii 
Politehnice din București. 

Pleacă la Paris. 

Cofondator al organizaţiei federaliste Nouvelles Equipcs 
Internationales, NEI (Paris), transformată ulterior în 
Union internaţionale des democrates-chretiens. 
Contribuie la redactarea Cartei Sociale a tineretului 
democrat-creștin (Hofgastein, Austria). 

Diplomat al Institut des Hautes Etudes Internationales 
din Paris. 

Membru fondator al Fundaţiei Regale Universitare 
Caro//din Paris. Secretar între 1951-1955, secretar 
general între 1957-1958 și consilier în 1958 al aceleiași 
instituţii. 

Delegat NEI la Comisia a Ill-a pentru Unitate europeană 
(Haga); raportor general asupra situaţiei creștinilor de 
dincolo de Cortina de Fier (Fribourg, Elveţia). Textul se 


publică în limbile franceză, germană și poloneză. 
Devine membru în comisia de redactare a doctrinei democrat- 


creș- 


tine. 


Deputat în primul Parlament european (Viena). 

1955 Prezintă în Parlamentul european raportul La jeunesse 


de / “Europe Centrale et Orientale sous l'opression 
communiste. 

Devine redactor la postul de radio „Europa Liberă" 
(până în 1965). Director adjunct pentru Departamentul 
românesc al aceluiași post (1965-1970). Cercetător 
principal (1977-1982), șef de secție (1982-1984) la 
aceiași instituție. 


1958 Membru al Academie Internationale Libre des Sciences 


et des 
Le ttres (Paris). 
Secretar al secţiei a Il-a la Adunarea națiunilor captive 
(Strasbourg). 

1961 Raportor cu tema Furopa și lumea a treia la 
Parlamentul european (Paris). 

1964 Devine membru în Federation Internationale des 
Joumalistes (Bruxelles). 

1969 Membru fondator al cenaclului „Apoziţia" din Miinchen. 

1972 Fondează, împreună cu Ion Dumitru, revista „Apoziţia". 

1973 Membru asociat al Institut Franțais des Relations 
Internationales, Paris. 

1974 Conferinţă la Paris: Independența de ieri și de azi a 
României. Conferinţă la New York, Fundaţia „luliu 
Maniu": Independența românească și cea americană. 

1977 Participă la Conferinţa pentru Europa (Versailles), unde 
propune ca refugiații din Europa de Răsărit să 
beneficieze de pașapoarte europene și să aibă drept de 
vot pentru Parlamentul european. 

1980 Membru în Conseil Federal du Mouvement FEuropden 

(Bruxelles). 


1982 Membru în Fondation de 1 'A vemr(Paris). 

Devine director al revistei „Apoziţia" (Miinchen). O va 
conduce până la sfârșitul vieţii. 

1984 E ales membru al Ivfiscării Federaliste Europene, 
acţionând în cadrul ei până la sfârșitul vieţii. 

Membru al Bayrischer Joumalisten Verband(Miinchen). 

1985 Conferenţiază la Biroul Drepturilor Omului din Geneva 
despre Deportarea românilor din Basarabia și 
rusiFicarea acestui ținut. 

1986 E ales membru al Academiei Româno-Americane. 
Conferențiază la Paris, Bessarabie terre roumaine, la 
Miinchen, Drepturile românilor asupra Basarabiei și la 
Frankfurt/Main, Pentru ce iubim Transilvania? 

198 Membru fondator al Institut fur Rumănienforschung, 

7 Miinchen. 

= Conferenţiază la Kbln despre Sentimentul național al 


românilor basarabeni. 
Devine Cavaler al Ordinului de Malta. 
încetează din viaţă la Miinchen George Ciorănescu. 

CAPITOLUL I 


PRIMELE PLANURI 
FEDERALISIE DANUBIENE 


Cercetarea obiectivă a istoricului ideii de federație 
dunăreană nu trebuie influențată de concluziile la care 
ajungem cu privire la oportunitatea realizării unei atari 
organizări, în conjunctura politică actuală. 

Cunoașterea istoricului problemei e cu atât mai 
interesantă pentru noi, cu cât multe din aceste proiecte au 
fost elaborate de români, care căutau să dobândească în 
acest fel fie autonomia transilvană în cadrul Imperiului, fie 
unitatea naţională sub sceptrul habsburgic. 

Un adevărat curent federalist pentru Europa Centrală 
apare, după cum era și natural, dacă pornim de la premisa 
că federalismul este o emanaţie a concepţiei democratice 
aplicată la organizarea internaţională, abia în timpul 
revoluției democratice din 1848. Nu putem trece însă cu 
vederea câteva momente istorice din viața Europei, 
anterioare anului 1848, care au o importanţă deosebită 
pentru regiunea desemnată sub numele de Europa Centrală. 
După disoluția Imperiului roman de Apus (476), Carol cel 
Mare a reușit să reînchege o împărăție după model roman. în 
sufletul poporului trăia încă imaginea împărăției romane, 
simbol al ordinei și al unităţii!. Imperiul carolingian, ale cărui 
granițe erau Ebrul, Oceanul Atlantic, Marea Nordului, Elba 
și Adria- tica, până la sud de Roma, cuprindea pe lângă 
Galia, Germania occidentală și meridională, Ţările de Jos, 
Elveţia și ţinuturile Dunării de jos, Austria, Boemia și 
Ungaria. Pentru contemporani, imperiul lui Carol cel Mare 


1 Kleinclausz A., Charlemagne, p. 128 


care lua naștere în anul 800, reprezenta Imperiul roman sub 
un rege franc, condus de principiile moralei creștine. 

După stingerea dinastiei carolingiene, se va ridica Otto 
cel Mare, reprezentant al dinastiei saxone care, unind în 
anul 962 Germania cu Italia, a format Sfântul Imperiu 
romano-german. Desigur că nici Imperiul carolingian, nici 
noul Imperiu romano-german nu pot fi considerate ca 
formaţiuni politice cantonate geografic în zona Dunării de 
Jos, căci apar mai mult ca niște încercări de unificare a 
Europei Occidentale. 

Acest imperiu va dura până în 1806, când va fi desfiinţat 
de Napoleon I. împărații germani purtau trei coroane, una de 
argint a Germaniei, una de fier a longobarzilor și una de aur, 
pe care o primeau la Roma și le conferea titlul de împărat 
sfânt, spiritual. 

Despre acest imperiu Voltaire va spune că nu era nici 
sfânt, nici roman, nici chiar occidental. 

Imperiul carolingian și cel romano-german trebuiesc 
amintite ca organizaţii politice în care populaţiile centro- 
europene au trăit sub o conducere unitară. 

Cu Ferdinand I de Habsburg, care poate fi privit ca 
primul suveran austro-ungar, centrul imperiului se va muta 
mai spre răsărit. Ferdinand I obținuse de la fratele său Carol 
V, împăratul romano-german și regele Spaniei, domeniile 
austriece, prin convențiile din 1521-1522. Prin soţia sa Ana 
dobândește, în 1526, la moartea lui Ludovic II, fratele Anei, 
coroanele devenite vacante ale regenţelor Ungariei și 
Boemiei. Pretenţiile succesorale ale Anei și ale soțului ei au 
fost recunoscute de dieta Boemiei la 23 octombrie 1526 și de 
dieta Ungariei la 29 iunie 1527. Uniunea Austriei, Boemiei și 
Ungariei a fost la început o simplă uniune personală în care 
însă monarhul a început să creeze organe centrale de 
conducere, în materie militară, politică și financiară. 

Uniunea a căpătat un caracter contractual prin 
Pragmatica Sancţiune a lui Carol al VI-lea din 19 aprilie 
1713, care fusese acceptată de dieta Ungariei prin legea 1 și 


11 din 1723. Pragmatica Sancţiune stabilea un drept 
succesoral perpetuu în favoarea dinastiei Habsburgilor, până 
la stingerea ei. Continuând politica inaugurată de Ferdinand 
I, monarhii viitori vor accentua tendinţa centralistă, creând 
organe comune în sferele de interes primordial politic, 
militar și financiar. 

în această împărăție austriacă primele gânduri de 
organizare federală vor apare abia peste două sute de ani la 
șeful iacobinilor maghiari, Ignatie Martinovici. Acest prim 
militant în favoarea unei federaţii republicane a Dunării 
număra printre  republicele componente ale marii 
confederaţii Valahica (adică Ardealul și Banatul), lirica, 
Slavonia și Ungaria redusă la granițele sale etnice. 
Realizarea acestui plan, care ar fi avut și aprobarea lui 
Robespierre, trebuia să aibă loc prin mijloace revoluţionare. 
Revoluţia trebuia să izbucnească la Arad și Timișoara, dar 
mai înainte ca Martinovici să-și pună planul în aplicare, el e 
decapitat pentru ideile profesate la Vermezo (Câmpia 
Sângelui) în 17952. 

Ignatie Martinovici este una dintre cele mai remarcabile 
figuri ale epocii sale, fiind ales membru a zece academii 
europene și anume: Berlin, Paris, Leyda, Dijon, Dublin, 
Stockholm, Hessen, Petersburg etc. Martinovici ocupă 
catedra de științe naturale la Universitatea din Viena, 
publicând în același timp și un interesant tratat asupra 
impozitelor și teoriei  fiscalităţii. Dar proiectele sale 
republicane îi înstrăinează simpatia cercurilor conducătoare 
din Viena și îl sortesc în cele din urmă pieirii. 

îi va fi dat unui alt fiu al revoluţiei franceze, lui Napoleon 
I, să se ocupe de organizarea federală a regiunii Dunării, dar 
nu în cadrul proiectului general de federaţie europeană, la 
care se gândea atunci când punea pe tronurile statelor 
europene pe fraţii și pe surorile sale, ci ca un proiect pur 
politic, ca o stavilă împotriva expansiunii ruse’. 


2 A. Tătaru, Colaborarea economică, p. 24 
3 Yves Trocquer, L'union douaniere, p. 19 


în foarte interesantul memoriu asupra situaţiei din 
Valahia și Moldova, care se prezintă ca o documentată 
monografie, datorat baronului de Bois-le-Comte, pentru 
informarea superiorului său, contele de Rigny, după ce se 
face un istoric asupra ținuturilor românești, sunt expuse și 
gândurile lui Napoleon I cu privire la soarta populaţiei 
românești. 

Pentru marele împărat ţinuturile românești nu prezentau 
un interes deosebit decât ca pământ cu care să sature setea 
imperialistă a vecinilor 

noștri. Astfel el înștiinţa, prin consulul Wilkinson, Cabinetul 
de la Londra că se gândește să cedeze Moldova și Valahia 
Austriei, ca să formeze astfel o barieră împotriva Rusiei. Intr- 
un al doilea proiect, Napoleon înclina spre o „confederație a 
Dunării", care ar fi cuprins Moldova, Valahia, Serbia și la 
care s-ar fi unit cândva și Bulgaria. Titlul de ministru 
rezident pe care l-a dat în 1803 contelui Reinhard, trimisul 
său la lași, cât și reputaţia de care se bucura acesta, 
trădează importanţa nouă ce se acorda ținuturilor românești, 
fără a se ajunge însă la concretizarea acestor planuri‘. 

într-un raport neiscălit, dar care prin ideile sale filoruse 
indică pe Mihai Sturdza ca autor, sub titlul Consideration! 
asupra Moldovei și Valahiei la începutul anului 1825, se 
găsesc de asemeni unele aluzii federaliste în aceste regiuni, 
sub oblăduirea Rusiei. Se exprimă părerea că Valahia și 
Moldova, trecând sub suzeranitatea ţarului tuturor rușilor, 
și-ar păstra totuși regimurile lor proprii, devenind primele 
verigi dintr-o „asociaţie politică mai mare“?. 

Colecţia de documente Hurmuzaki păstrează și un foarte 
interesant proiect de federalizare, tot sub auspicii rusești, 
care nu a fost relevat încă de juriști. Autorul este boierul 
moldovean Nicolae Roznovanu, care remitea în 1826 
baronului Stroganov un memoriu cu destinaţia Petersburg. 
Despre conţinutul memoriului nu avem cunoștință decât din 


4 E. Hurmuzaki, voi. XVII, p. 380 
5 E. Hurmuzaki, vol. VI, supliment I, p. 65 


relatările baronului de  Bois-le-Comte, care deţinea 
informaţiile chiar din convorbirile avute cu Roznovanu. 
Acesta afirma că proiectul său primise aprobarea unor 
personalități ruse, cum erau contele Voronţov, generalul 
Diebici și generalul Gorceakov. Roznovanu arăta mai întâi 
că, dacă Rusia ar urma faţă de Principate o politică de simplă 
anexiune, și-ar înstrăina simpatiile românilor. Rusia nu-și va 
putea întinde granițele spre Apus sau spre Sud, dacă nu va 
ști să-și atragă simpatia vecinilor săi imediaţi. De aceea 
primul obiectiv al politicii ruse trebuie să fie reunirea 
popoarelor slave [I] din Imperiul turc într-o „confederație a 
Dunării" sau un „Regat al Daciei", care să stea sub influenţă 


rusă. Această confederație ar pune la dispoziţia Rusiei o 

armată danubiană sau dacică de 200 000 de oameni, care, ca 
armată prietenă, ar acoperi spatele armatei ruse și ar 
constitui un flanc solid în încercările de înaintare spre Apus. 
Prin ajutorul Confederaţiei Dunării, a cărei graniță apuseană 
ar atinge Italia, Rusia ar putea izbi cu mai multă ușurință 
Austria și chiar Franţa, dacă acestea s-ar opune planurilor 
sale orientalef. 

Finul observator care era acest baron de Bois-le-Comte, 
fiind întrebat de boierul muntean Știrbei în 1834 care 
trebuie să fie atitudinea ţării faţă de rușii ocupanți, îi 
răspunde că românii nu trebuie să aibă o atitudine ostilă atât 
timp cât pacea se menţine în Europa și o dată cu ea și 
influența rusă în Principate. Românii trebuie numai să 
tempereze influenţa rusă, făcându-se în acest timp cât mai 
cunoscuţi în Europa. 

„Puneţi în discuţie, dacă vreţi, spunea Bois-le-Comte, 
ideea atât de răspândită printre voi, de a reface din 
Principate un mare ducat al Daciei, sau o Confederație 
danubiană"” 8. 

în rândul celor care preconizau în acea epocă o 
confederație danubiană se numără și autori italieni care sunt 


6 E. Hurmuzaki, vol. XVII, p. 401 
71 Ibidem, p. 198 
8 Ibidem, p. 398 


preocupaţi de soarta conaţionalilor lor supuși austrieci. De 
pildă istoricul Cesare Balbo în lucrarea Le speranze d “Italia, 
din 1845, după ce spune că există o monarhie austriacă, dar 
nu o națiune austriacă, arată că interesele naţiunilor care 
trăiesc subjugate de austrieci și turci se concentrează toate 
pe Dunăre, în jurul căreia ar trebui să se federeze. („Gli 
interessi di tutti questi si concentran tutti sul Danubio...”) 

Vorbind despre români, care trebuie și ei să intre în 
federaţie, Cesare Balbo repetă greșeala lui V. Gioberti, 
căruia de altfel îi și dedică „speranţele“ sale, de a ne 
considera de rasă slavă. 

Iată că și tiparniţele din Londra ne dau, în 1838, prin 
David Urquhart care călătorise prin răsăritul Europei, un 
proiect de federaţie danubiană care să cuprindă și pe sârbi și 
pe bulgari. Cartea purta titlul: The spirit of the East 
illustrated in a journal of travels through Roumelia during an 


eventful period*. 

în 1841 apărea Das naționale System derpolitischen 
Oekonomie a teoreticianului protecţionismului economic, 
Friedrich List. El își dase seama la fața locului că 
prosperitatea americană se datorește în bună parte 
sistemului federal care crease un mare spaţiu economic 
american și voia să-i imite exemplul în centrul Europei. El 
vedea în germani „poporul destinat de Providenţă pentru a 
conduce afacerile lumii întregi", vis de grandoare perpetuat 
până la Adolf Hitler. Germanii trebuiau să stăpânească Ţările 
de Jos, Danemarca și mai ales centrul Europei, pe unde trec 
drumurile importante ale Mării Roșii, Mării Mediterane și al 
Golfului Persic. 

Un an mai târziu se publică la Hamburg o carte asupra 
viitorului Austriei, Osterreich und dessen Zukunft, al cărei 
autor, deși rămânea anonim, a fost identificat în persoana 
baronului Viktor von Andrian- Werburg. Cu toate că această 
carte critica ordinea internă a imperiului și trebuia să apară 
în străinătate și cu toate că i-a fost interzisă intrarea în 
Austro-Ungaria [II], ea a cunoscut un mare succes, 
înregistrându-se trei ediţii. Baronul Viktor Andrian-Werburg, 


socotit ca precursor al federalismului austriac, era adversar 
al birocraţiei centralizatoare austriece și al politicii de 
opresiune a naționalităților imperiului, cerând o largă 
descentralizare cu respectarea deosebirilor provinciale și 
naţionale*. 

Prin aceste proiecte se propuneau deci soluţii care să dea 
satisfacţie naționalităților, chiar înainte de marea zguduire a 
conștiinței popoarelor, care avea să însemne revoluţia din 
1848. Planurile de reorganizare a Europei, din timpul și de 
după revoluţia pașoptistă, sunt în atât de strânsă corelaţie cu 
desfășurarea evenimentelor istorice și sociale ale timpului, 
încât nu pot fi înțelese în afara cadrului care le-a produs. De 
aceea vom prezenta întâi scheletul istorico-social pe care se 
grefează soluțiile politice propuse la problema 
naționalităților subjugate din anul 1848. 


NOTELE EDITORULUI 


I. Citește: creștine! 
II. Autorul folosește noțiunea în sens spiritual. Austro-Ungaria 
apare ca stat constituit abia în 1867. Vezi și infra. 


CAPITOLUL II 


PLANURI FEDERALE 
REVOLUŢIONARE 


1. 


La 20 februarie 1848 Parisul era agitat pentru că Guizot 
interzisese un banchet la care trebuiau să participe 87 de 
deputați opoziționişti. Acesta e motivul aparent care va 
dezlănțui una din cele mai importante și mai extinse revoluții 
sociale și naționale europene: revoluția de la 1848. în Franta, 
Guizot și regele Ludovic-Filip sunt răsturnați și se proclamă 
republica, întronându-se un guvern provizoriu liberal. Socia- 


9 C. Graur, Cu privire la Franz Ferdinand, p. 166 și urm. 


liștii, care luaseră o parte activă la înlăturarea vechiului 
regim, agitând masele muncitoare, vor fi la rândul lor 
reprimaţi între 23 și 26 iunie de generalul Cavaignac și 
ordinea legală va fi restabilită în Franţa abia la 12 noiembrie 
1848, prin votarea unei constituţii republicane. 

Mișcarea revoluționară de pe malurile Senei se întinde cu 
iuţeală în Italia, Germania, Austria, ajungând până în 
Principatele Române. Ea și-a adăugat la caracterul socialist 
iniţial și un caracter naţional în Imperiul austriac, din cauza 
numeroaselor naţionalităţi care sufereau sub jugul absolutist 
al împăratului Ferdinand și al lui Metternich. 

Revoluţia izbucnea la Viena la 15 martie 1848 în strigătul 
de „jos Metternich! și se întindea în curând și asupra 
Ungariei care voia să obţină independenţa faţă de Austria, în 
timp ce refuza croaților și românilor dreptul de 
autodeterminare. 

Când se răspândi știrea izbucnirii revoluţiei la Viena, a 
asedierii palatului imperial și a fugii lui Metternich, șeful 
opoziţiei liberale maghiare, Lajos Kossuth deveni stăpânul 
dietei din Bratislava, care-i aprobă legile pentru constituirea 
unui stat maghiar independent și unitar. O dietă a 
Transilvaniei trebuia să se întrunească la 29 mai 1848 

la Cluj pentru a se pronunţa asupra uniunii cu Ungaria. 
Pentru români uniunea era sinonimă cu maghiarizarea, de 
aceea la propaganda unionistă maghiară, care avea ca 
lozincă „Unirea sau moartea!'!, românii răspund prin glasul 
lui Simion Bămuţ. La 25 martie 1848 acesta lansează un 
manifest prin care cerea mai întâi recunoașterea românilor 
din Imperiul Austro-Ungar ca naţiune liberă și egală cu 
celelalte, conform principiilor enunțate de revoluţia din 1848 
și apoi discutarea unirii cu Ungaria. Mobilizaţi de chemarea 
lui Simion Bămuţ, românii dovedesc că într-adevăr există ca 
naţiune conștientă în Transilvania, întrunindu-se la 3/15 mai 
1848 în număr de 40 000 în Câmpia Blajului. Acolo, în 
biserica Blajului, Simion Bămuţ, acest teolog care va deveni 
profesor de drept natural la Iași, ține celebrul său discurs, ce 


va rămâne ca un exemplu strălucit de elocinţă românească. 
Adresându-se mulțimii, în care voia să trezească 
simţămintele naţionale, el spune: „O! de v-aţi înfiora de 
această leșinare lungă a naţiunii noastre, ca și când ar fi 
căzut numai ieri la râul Căpușul domnul nostru Gelu!“!. El 
demască pe Lajos Kossuth, în activitatea sa ziaristică și 
politică, ca pe un continuator al politicii de dominare 
maghiară, care începuse cu cucerirea voievodatelor române 
din Ardeal, cu acea „Unio trium nationum“ din 1437, prin 
care poporul român era înlăturat de la viața politică a 
Transilvaniei și pecetluită prin legislația din 1655-1669, 
Approbatae et compilatae constitutiones Transylvaniae. 
Bămuţ, după lungul său rechizitoriu împotriva politicii de 
maghiarizare dusă de unguri, spune, în limbajul său 
latinizant: „Numai după ce va fi constituită și organizată și 
națiunea română, pe temeiul libertăţii ecari (egale), atunci să 
facă federăciune (federaţiune) cu ungurii, pentru apărare 
comună, cum face o naţiune liberă cu altă naţiune liberă. 
Fără condiciunea libertăţii ecari românii să nu pășească cu 
ungurii la nece un gen de uniune, ci să se unească cu 
naţiunile care recunosc libertatea naţiunilor și o respectează 
în fapt. Ver ce chemare la uniuni, afară de condiciunea 
libertăţii naţionali, e chemare la șerbi- tate, la care toată 
națiunea liberă va răspunde cu despreţ, va protesta 10 

sărbătorește (solemn) în contra ei și se va apăra. Așa se cade 
să facă și românii“!!. 

Adunarea de la Blaj precizează în 16 puncte dezideratele 
românilor, cerând în baza principiilor democratice ale 
revoluţiei autonomia politică a naţiunii române. Viaţa politică 
a românilor va fi îndrumată de un comitet compus din 12 
membri. Națiunea română va ţine câte o adunare generală 
anuală. Ea va fi reprezentată în raport cu numărul membrilor 
ei în dietă, în administraţie și justiţie. Limba română poate fi 
întrebuințată în toată libertatea, în administraţie și opera 


10 Simion Bămuţ, Discursul... p. 35 
11 Ibidem, p. 217 


legislativă. Biserica română va deveni autonomă. Unirea cu 
Ungaria va fi amânată până când românii se vor organiza din 
punct de vedere politic. 

Aceste propuneri minimale ale Adunării din Blaj sunt 
importante nu numai pentru că vor rămâne un îndreptar al 
revendicărilor românești din Ardeal până la realizarea 
idealului naţional, ci fiindcă reprezintă o formulă de 
colaborare, care, dacă nu este chiar una federală, este totuși 
în spirit federativ și absolut necesară pentru dezvoltarea și 
consolidarea ideii federaliste. Chiar dacă rezoluţia de pe 
Câmpia Blajului nu va avea efecte imediate, amintirea ei va 
dăinui în spiritele luminate ale Europei și, cu ocazia 
procesului Memorandului, Georges Clemenceau, în articolul 
Lupta de rase din ziarul său „La justice”, va arăta 
contemporanilor săi că la Blaj românii ceruseră „o 
administraţie naţională autonomă, atât din punct de vedere 
politic cât și bisericesc și conchideau la o constituţiune 
bazată pe principiul federaţiunii“!?. 

Adunarea de la Blaj fusese în primul rând preocupată cu 
afirmarea românilor ca o entitate politică deosebită de cea 
maghiară și săsească și numai după ce ar fi obţinut 
recunoașterea lor ca naţiune independentă, ar fi venit în 
discuție modul de colaborare cu celelalte națiuni 
conlocuitoare din imperiu, care nu se putea realiza în acea 
epocă decât prin acordarea de autonomii naţionale în cadrul 
imperial federal, cum vor propune în curând reprezentanţii 
diverselor naţionalităţi: Ion Maiorescu pentru români, 
Palacky pentru cehi și Roth pentru sași. 

Neţinând seama de voinţa poporului român, așa cum se 
manifestase pe Câmpia Blajului, dieta din Cluj declara la 29 
mai 1848 că acceptă cu recunoștință unirea Transilvaniei la 
Ungaria, primind aprobarea împăratului la 10 iunie 1848. 
Episcopul care convocase împreună cu Lemenyi Adunarea 
din Blaj, Andrei Șaguna, acest voievod neîncoronat al 
românilor ortodocși din Transilvania, cum îl numea N. lorga, 


12 George Moroianu, Luptele de emancipare. p. 1431 


se va arăta drept cel mai iscusit diplomat român pe lângă 
Curtea din Viena. Șaguna, care protestase fără nici un efect 
pe lângă Ferdinand al V-lea împotriva unirii votate la Cluj, se 
prezintă plin de speranţe, după abdicarea acestuia (2 
decembrie 1848), în faţa noului împărat Franz Joseph, care 
se anunţa a fi un monarh mai liberal. El înainta împăratului, 
la 25 februarie 1849, un memoriu în numele românilor din 
imperiu purtând iscăliturile lui: A. Șaguna, I. Stoica, I. Po- 
passu, A. Tr. Laurian, I. Popp, V. Ciupe și I. Bologa pentru 
Transilvania; dr. Hurmuzaki și M. Botnar pentru Bucovina; 
Ioan Mocioni de Foen, dr. I. Dobran și Lucian Mocioni de 
Foen pentru Banat; și dr. C. Pomuţiu pentru românii din 
Ungaria. Acest memoriu depășește cererile de autonomie 
formulate la Blaj, căci se pretinde ca românii din imperiu să 
formeze un ducat naţional și independent, cu o administraţie 
politică și religioasă proprie, fără să părăsească cadrul 
imperial, căci împăratul ar fi cumulat și funcția de mare duce 
al românilor. Națiunea română va avea un șef ales de 
Adunarea generală naţională și confirmat de împărat. Revine 
adunării generale anuale misiunea de a cerceta toate 
problemele de interes naţional. Senatului român îi va reveni 
funcțiunea administrării ducatului. Românii vor fi 
reprezentaţi în Cabinetul imperial!'s. 

Națiunea română se organiza așa dar, prin memoriul lui 
Saguna, ca o naţiune independentă, prevăzută cu organe 
legislative (adunarea naţională), administrative (senatul 
român) și o jurisdicție proprie. 

Era fatal ca imperiul ca întreg să evolueze spre o 
structură federală, din momentul în care s-ar fi recunoscut 
fiecărei naţiuni componente 

autonomia naţională. Astfel croații se bucurau de oarecare 
autonomie sub conducerea unui ban naţional, care din 1848 


13 I. Moga,Luttesdea Roumainsde Transylvanie, p. 593; Teodor 
Botiș, Monografia familiei Mocioni. p. 26 

era foarte popularul Josip  Jelacic. Ei  refuzaseră 
recunoașterea noului guvern maghiar și Viena le promisese o 
largă autonomie provincială și desfacerea regatelor Croaţiei, 
Slavoniei și Dalmației de Ungaria!?. 

Sârbii își delimitaseră un teritoriu naţional, Voivodina 
sârbească, alegându-și chiar un voievod în persoana 
colonelului Suplicat. 

Cehoslovacii din Boemia, Moravia și Silesia cereau, sub 
imboldul lui Palacky și a societăţii „Slovenska Lipa“, un stat 
ceho-slav propriu. 

în sfârșit, românii voiau să constituie un mare ducat, iar 
slovacii, sub conducerea lui Hurban, Hodza și ătur, luptau 
tot pentru autonomia naţională și eventuala alipire de cehii 
din Boemia și Moravia. 

Noua constelație a naţiunilor autonome, care își 
manifestau loialis- mul faţă de coroană, trebuia să conducă la 
o formulă de colaborare federală. 

Baronul de Șaguna continuă să lupte pentru 
reorganizarea monarhiei pe baza principiului etnic și după ce 
ministrul Stadion, însărcinat cu examinarea memoriului din 
25 februarie, îi dă un răspuns negativ. De data aceasta el 
lucrează în comun cu reprezentanţii celorlalte naţiuni 
oprimate, semnând memoriul din 26 aprilie 1849 împreună 
cu dr. Kozacsek, M. Hodza, Hurban și Stur pentru slovaci; 
Ambros Vranyezany, Ivan Kukuljevic, Qujnoic și I. Mazuranic 
pentru croaţi. Dar și acest memoriu va rămâne o piesă de 
arhivă. 

Ideea unirii Ardealului cu Ungaria trezise nu numai 
protestele, de altfel desconsiderate, ale românilor, ci și pe 
ale sașilor. Un scriitor sas pe nume Roth, a cărui identitate 
rămâne încă de stabilit, tipărea în mai 1848 la Sibiu o 
lucrare cu titlul Von der Union und nebenbei ein Wort iiber 
eine mbgliche daco-romanische Monarchic unter Osterreich 
“s Krone. 

Nu numai că Roth repudia ideea unirii Ardealului cu 


14 S. Albini, Introducere. Anul 1848 în Principatele române, vol. VI, 
1910, p. 28 

Ungaria, ci propunea chiar soluţia contrară, a contopirii 
Transilvaniei cu celelalte două principate românești într-un 
regat al Daciei, sub oblăduirea 


GEORGE CIORĂNESCU 


Austriei. Motivul pentru care i se părea lui Roth preferabilă 
uniunea cu românii față de cea cu maghiarii era că 
naționalitatea germană din Transilvania va putea subzista și 
se va putea dezvolta alături de cea română, „pe când lângă 
naționalitatea ungurească nu mai poate subzista de aci 
înainte nici o altă naţionalitate fără a se lepăda de sine 
însăși“. 

Lucrarea citată este atribuită de istoricii A.D. Xenopol, N. 
lorga și Silviu Dragomir pastorului Stephan Ludwig Roth, pe 
care îl întâlnim ca reprezentant al sașilor în dieta din Cluj, 
unde, în contradicţie cu ideile profesate în scris, proclamă în 
limba maghiară aderarea conaţionalilor săi la uniune”. 

1. Moga și Constantin Graur socotesc că este vorba de 
medicul și poetul sas Daniel Roth, care ar fi împrumutat 
ideea Daciei în mediul lașilor, unde trăise câtăva vreme!€. 

Dar ideea Daciei avea o largă circulaţie în toate ţinuturile 
românești. Așa se explică și faptul că profesorul ardelean 
Constantin Românul, în apelul către „fraţii de peste Carpaţi“, 
transmis prin A. G. Goles- cu, spunea într-un limbaj fără 
înconjur că „să nu mai ascundem pisica în sac“, ci să ne 
concentrăm într-o singură naţiune, pe teritoriul dacic, sub 
ocrotirea Austriei. 

în timp ce românii își îndreptau gândul spre Austria, cu 
care voiau să se federeze, în parlamentul liberal de la 
Frankfurt un curent puternic, cunoscut sub numele de gross 
Deutsch, cerea ca toate statele Confederaţiei germane și 
toate posesiunile Casei de Austria să formeze un organism 
politic unitar. 


15 A. D. Xenopol, Istoria românilor, vol. XII, p. 26,34; N. lorga, 
Istoria românilor. 
IX, Unificatorii, București, 1938, p. 189 

16 I. Moga, op. cit., p. 404; Constantin Graur, op. cit., p. 246 

în cele din urmă se impune însă în parlament curentul 
contrar, klein Deutsch, care mărginea confederaţia la 
Germania propriu-zisă. 

Dacă Germania se gândea să stăpânească Europa 
Centrală cu ajutorul unei federaţii, nu au lipsit proiecte 
simultane, care să dea prin intermediul aceleiași formule, 
stăpânirea slavilor în Orient. La 16 mai 1848 un autor 


necunoscut a publicat în „La Reforme" un articol în care 
ROMÂNII ŞI IDEEA FEDERALISTĂ 


spunea că polonezii pot fonda în sudul Europei o republică 
slavă care să cuprindă pe: iliri, dalmaţi, muntenegreni, 
croaţi, boemi, sârbi, bulgari, slavii din Transilvania, din 
Ungaria și din Lausitz [Lusacia], la care s-ar alipi și cele 12 
milioane de moldo-valahi din Principate, Basarabia, Banat și 
Bucovina”. 


2. 


Freamătul revoluţionar nu se putea opri la fruntariile 
Țării Românești. Primele mișcări de răzvrătire se fac simţite 
la 18 aprilie 1848, dar revoluţia propriu-zisă izbucnește abia 
în luna iunie a aceluiași an. 

Guvernul provizoriu, compus din Ion Eliade Rădulescu, 
Nicolae Golescu, Christian Tell, Gheorghe Magheru și Ion 
Scurtu, având ca secretari pe Costache Rosetti, Nicolae 
Bălcescu, Alex. Golescu și Ion Brătianu, oameni cu care ne 
vom întâlni mereu de aci înainte, e constituit la 11 iunie 
1848. Guvernul revoluţionar se găsea într-o poziţie critică, 
înconjurat din trei părţi de împărăţiile absolutiste ale 
Austriei, Turciei suzerane și Rusiei protectoare. în materie 
de politică externă revoluționarii munteni intră de la început 
în divergență, împărțindu-se în două partide. Partida 
moderată, reprezentată mai ales prin Ion Eliade Rădulescu, 
își afirmă loialitatea faţă de Turcia suzerană, înțelegând să 
lupte numai împotriva rușilor și a Regulamentului Organic 


17 O. Boitoș, Raporturile românilor cu radicalii francezi, p. 105 

impus de ei. Partida radicală, din care făceau parte tineri 
plini de entuziasm și patriotism, dar lipsiți de prevedere 
politică precum Bălcescu, Rosetti, Brătianu, Bolliac etc. 
cerea ca lupta să se poarte simultan pe trei fronturi, în 
contra Austriei, Rusiei și Turciei, pentru realizarea vechii 
Dacii. La cele două partide trebuiesc adăugaţi reacţionarii, în 
frunte cu coloneii Odobescu și Solomon, care susțineau 
vechea ordine, atât internă cât și internaţională. Poziţia 
revoluționarilor valahi era mult mai dificilă față de Austria 
absolutistă, atât timp cât fraţii lor ardeleni sprijineau pe 
împărat şi luptau împotriva revoluției maghiare. 
Revoluţionarii munteni vor simți ca o datorie a lor să apropie 
pe românii ardeleni de maghiari, pe baza principiilor 
democratice profesate de revoluţie și 

pentru triumful revoluţiei împotriva tiraniei austro-ruse 
coalizate. Ion Brătianu, aruncând în 1851 o privire 
retrospectivă asupra revoluţiei din 1848, în ziarul [1] editat la 
Paris, „Republica română", găsește că revoluţia a eșuat din 
cauza moderaţilor care în București strigau trăiască sultanul, 
iar în Transilvania trăiască împăratul. 

Cele 10 000 000 de români trebuiau să lupte în comun 
pentru triumful republicii ce trebuia să fie una pentru toţi!&. 

Guvernul provizoriu, neputând găsi nici un sprijin în 
statele vecine, reprezentante ale reacţiunii, caută prin 
emisarii săi să intre în legătură cu celelalte guverne 
revoluționare din Europa, unde putea avea înţelegere și 
eventual un sprijin diplomatic și chiar militar. 

In acest scop Alex. G. Golescu era împuternicit la 29 iunie 
1848 pe lângă toate puterile europene „să ceară ajutor de 
arme și oameni pentru a libera o nație slabă ce piere sub 
loviturile inamicului"! 2. El se fixa la Paris, căutând să 


18 A.D. Xenopol, op. cit.,p. 81 


191 Anul 1848 în Principatele române, vol. VI, București, 1910, p. 7 
20 Ibidem, p. 27 

obțină pentru revoluționarii munteni 50 000 de puști!!. Ion 
Ghica plecase chiar înainte de 11 iunie la Constantino- pole 
cu delegaţia specială de a capta bunăvoința turcilor, în timp 
ce tratativele cu Ungaria trebuiau conduse de fratele mai 
mare al lui Ion Brătianu, Dumitru, iar postul de agent 
diplomatic la Frankfurt revenea lui Ion Maiorescu. Gândindu- 
se cum să-și servească mai bine ţara și revoluţia, mulţi dintre 
acești agenţi vor deveni propagandiști ai fede- rării noastre 
cu alte state. 

Ion Maiorescu, în calitate de reprezentant al guvernului 
provizoriu român, numit prin decretul din 22 iulie, înaintează 
guvernului german două memorii, unul datând din 17/29 
septembrie 1848, iar cel de al doilea din 4/16 noiembrie 
1848. în ambele memorii, părintele lui Titu Maiorescu 
propunea germanilor să realizeze o federaţie care să se 
întindă de la țărmurile Balticei până la ale Mării Negre, 
înglobând și pe români și unguri în ea. 

în lumina celor expuse până aici, planul nu apare 
surprinzător de nou, mai ales dacă se ţine seama de originea 


ardeleană a profesorului 

Ion Maiorescu. Noutatea apare numai în schimbarea 
patronului austriac prin cel german, căci revoluţionarul nu 
putea bate la ușa palatului din Viena cu aceiași sorți de 
înţelegere ca la guvernul liberal din Frankfurt. 

Pentru a reuși să intereseze politica germană la un plan 
atât de temerar, Ion Maiorescu înfățișa germanilor spectrul 
amenințător al unei federaţii slave, care, după ce și-ar fi 
încorporat ţinuturile românești și Ungaria, ar fi izbit tot în 
Germania. 

împotriva acestei federaţii slave, de care vorbea și 
autorul anonim din „La Reforme'!, revoluţionarul român 
ridica o Românie Mare în limitele vechii Dacii și o Ungarie 
mai puternică, prin faptul că ar deveni un stat naţional dacă 
ar renunța la Croaţia-Slavonia și Transilvania, „alipite 
amândouă de Germania printr-o legătură de stat!!. 

„... Eu nu cred nici pe departe, spunea Ion Maiorescu, la 


realizarea panslavismului sub forma unui stat unic și 
nedespărţit; cât pentru aceasta populii slavi sunt prea 
despărțiți prin datine, limbă, literatură și religie. în punctul 
acesta populii slavi stau unii către alţii tot în acele relaţiuni 
în care stau și populii romani: români, italieni, spanioli. Este 
însă realizarea panslavismului cu putinţă și probabilă în 
formă de staturi confederate sau în formă de o alianţă, 
legătuinţă de stati!12. 

Continuându-și demonstrarea tezei propuse în cel de al 
doilea raport, care este și cel mai interesant, Ion Maiorescu 
spune: „Precum este de învederat că numai peste cadavrul 
acestor două naţiuni (adică română și maghiară) sau peste al 
sașilor ce locuiesc printre ei, vor putea a-și da mâna slavii 
despre răsărit și miază-noapte cu cei de la miază-zi, spre a 
realiza un imperiu universal slav, tot așa este de sigur că 
numai prin întemeierea unui stat maghiar liber și fundarea 
unui asemenea stat român tare, mai încolo spre răsărit și 
prin alegerea lor de Germania va deveni panslavismul cu 
neputinţă, iar maghiarii și românii în stare de a-și îndeplini 
misiunea lor, ca înainte gardă a populilor civilizaţi în 
răsăritul Europei... O astfel de Ungarie, legată prin alianță 
ofensivă și defensivă cu România și alipite amândouă de 
Germania printr-o legă- 


1? Ion Ghica, Amintiri din pribegia după 1848, vol. 1, p. 129 

tură de stat, cum am propus pentru Principatele danubiene 
în memorandul meu de la 17/29 septembrie, înlătură 
pericolul panslavismului, asigură Răsăritul Europei și câștigă 
Germaniei o influență necesară ce i se cuvine până la Marea 
Neagră". 

Desigur că lon Maiorescu discutase cu prietenii săi 
politici unele din punctele memoriului său mai înainte de a-l 
fi așternut în scris, căci într-o scrisoare din august 1848 pe 
care A. G. Golescu i-o adresa [II] găsim această idee a 


captării interesului Austriei prin intrarea tuturor românilor 
într-o confederație germană. 

„Nimic nu le surâde mai mult austriecilor, scria A. G. 
Golescu, ce au cugetat oarece despre destinul statului lor, 
decât înfiinţarea uniunii române și intrarea ei în confederația 
naţiunilor austriace, ca să  cumpănească influența 
preponderentă ce caută a lua pe de o parte elementul 
maghiar, iar pe de alta elementul croat." 

Proiectele lui Maiorescu căutau să evidenţieze mai ales 
avantajele pe care le-ar avea Germania din punerea lor în 
aplicare, dar scopul urmărit de Maiorescu nu era nicidecum 
ca să asigure o supremație a germanilor până la Marea 
Neagră, ci să reunească cu ajutorul german pe toţi românii 
într-un singur mănunchi. El declarase chiar din primul său 
memoriu că „... Principatele, nu numai că ar vrea, ci ar fi 
încă bucuroase a intra amândouă într-o unire intimă de stat 
între sine și altă relaţie de stat cu Austria sub principe de 
casă aceasta și sub protecţia Imperiului german." 

în urma acestor rapoarte, Maiorescu va fi considerat 
filogerman de către cercurile conducătoare din 
Constantinopole. El va căuta să se disculpe într-o scrisoare 
adresată generalului Magheru, care la rândul său scria lui 
Ion Ghica la Constantinopole spre a explica atitudinea 
agentului de la Frankfurt. Maiorescu spunea generalului 
Magheru că „toată lucrarea mea este în interesul Turciei, 
unit cu interesul Principatului" și că el nu a făcut decât să se 
întrebe care ar fi poziția românilor faţă de Europa și în 
special faţă de Germania „când o totală metamorfoză în 


Europa ar lovi Turcia în temeliile sale"!5. în același 2! % 

sens îi scria el lui N. Bălcescu, susţinând că nu are o 
atitudine antiturcă, din momentul în care consideră necesar 
și consimțământul Turciei pentru alipirea Principatelor de 
Germania”. 
Propunerile lui Ion Maiorescu au stârnit un interes destul 
211 Ibidem, p. 153 


22 
23 Ibidem, p. 161 


de viu în cercurile diplomatice ale timpului, cu atât mai mult 
cu cât ideea cedării Principatelor române către Austria în 
schimbul obținerii libertăţii pentru teritoriile italiene de sub 
controlul austriac avea circulație mai ales printre diplomaţii 
francezi. însuși Gagem, președintele guvernului revoluţionar 
german și Schmerling, ministrul său de Externe, ceruseră lui 
Ion Maiorescu un memoriu informativ asupra situaţiei 
politice din Principatele române. Cele două memorii ale lui 
Ion Maiorescu provoacă cinci interpelări, la diferite date, în 
parlamentul de la Frankfurt. 

Astfel, Forster von Hiinfeld, luând cuvântul la 4/16 
octombrie 1848, declara: „Un imperiu romanic de sud, legat 
firește de Germania, are tot atât de mare însemnătate ca și 
cel german, ba încă și mai mare“24% %. 

Răspunzând atât interpelării deputatului Schulz, de la 
1/13 octombrie, câtși a lui Forster, ministrul de Externe, 
cavalerul von Schmerling, spunea la 4 octombrie că îi este 
cunoscută importanţa chestiunii danubiene și știe că soarta 
ținuturilor românești depinde de răspunderea pe care 
Germania vrea să și-o asume. El arăta că s-a consfatuit cu 
cunoscători ai problemei danubiene și când va pleca un 
reprezentant diplomatic german pentru Constantinopole, se 
va trimite un reprezentant și în Principate!$. 

La 11 octombrie ministrul Schmerling răspundea din nou 
deputatului Jucho, asigurându-l că are mereu în vedere 
numirea unui reprezentant cunoscător al situaţiei în 
Principate. Dar deputatul Schulz nu se mulțumea numai cu o 
promisiune care întârzia să se realizeze și cerea, la 19 
octombrie, instituirea unei comisii speciale care să discute 
problema dunăreană, în sensul propunerilor lui Maiorescu. 
De data aceasta parlamentul dă un răspuns negativ, 


respingând cererea lui 
GEORGE CIORĂNESCU 


Schulz pe motiv că „evenimentele sunt schimbătoare, iar noi 
suntem departe de teatrul acestor evenimente“. 
24 Anul 1848 In Principatele române, vol. V, București, 1904, p. 11 


25 Ibidem, p. 217 
26 


Adevărul este că însăși autoritatea dietei de la Frankfurt 
pe Main suferea, nefiind un organ recunoscut nici de puterile 
străine și nici chiar de statele membre!. Dieta nu se mai 
poate preocupa de chestiunea dunăreană, absorbită de 
propriile griji, care o vor face în curând să părăsească 
Frankfurtul și să se refugieze la Stuttgart, unde deputăţii vor 
fi împrăștiați de trupe la 19 iunie 1849. Discuţiile din sânul 
adunării rămân numai în amintirea istoriei, neputând fi 
traduse în fapt și cu atât mai mult nerealizată va rămâne și 
propunerea profesorului ardelean care, ca și ceilalți frați ai 
săi din împărăţia habsburgică, se frământase să găsească un 
mijloc pentru realizarea unirii tuturor românilor. Activitatea 
lui Maiorescu nu se va dovedi cu desăvârșire sterilă căci prin 
memoriile sale reușise să atragă atenţia asupra Principatelor 
române, care, dintr-o problemă a Orientului, vor deveni o 
problemă a Europei întregi. 

Soarta Principatelor române nu va interesa numai marile 
imperia- lisme înconjurătoare ci și Germania lui Gagem, 
Anglia lui Palmerston și Franţa lui Lamartine. 

Din scrisoarea pe care Maiorescu i-o adresa lui Magheru 
rezultă că la convorbirile din 13 octombrie, care au durat 3 
ore, a participat arhiducele Ioan, administratorul 
revoluţionar al imperiului, baronul Richthofen, fostul consul 
al Prusiei la Iași și istoricul Fallmereyer, cunoscător al 
problemelor din Imperiul otoman? %. Arhiducele Ioan decla- 
ra chiar reprezentantului român că poporul român nu va mai 
avea mult de suferit”. „Eu nu pot lăsa cauza baltă, după ce 
partida democratică aci primește cu căldură planul meu de o 
Românie mare și ne încredințează că de va triumfa 
democraţia, 100 000 germani vor alerga în ajutorul 


Principatelor“ 5. 

27 Ibidem, vol. IV, București, 1903. p. 278 
28 Ibidem, vol. I, p. 613 

29 Ibidem, p. 69 

30 Ibidem, p. 37 

în speranţa acestui ajutor german, care să alunge trupele 
țarului din Principate, Maiorescu punea în octombrie 1848 
ambele Principate sub protecţia Germaniei. „Sub însemnatul, 
în puterea plenipotenţii sale, care prin starea cea nelegală a 
Principatelor nu a încetat, pune amândouă Principatele 
române, Moldova și România, subt protecţia Germaniei, cu 
rugămintea ca cu cât se va putea mai curând să se pue în 
lucrare această protecţiune, într-un mod proporțional și 
intereselor Germaniei și intereselor Principatelor". O lună 
mai târziu, Maiorescu iscălea cu A. G. Golescu un memoriu 
către deputăţii francezi prin care cerea protecţia republicii 
pentru poporul român, spre a-l conduce spre emanciparea 
naţională“!. 

Dieta din Frankfurt mai are ocazia să se ocupe de 
chestiunea românească pe care Maiorescu știuse să o 
actualizeze atât de bine. 

„Le Courrier frangais" se grăbea să comenteze la 28 
octombrie 1848 tratativele care se desfășurau la Frankfurt, 
cu aceste cuvinte: „Se va înţelege în sfârșit în Franţa, cum s- 
a înţeles la Frankfurt, că această afacere moldo-valahă este o 
afacere europeană prin consecinţele ei, și se va permite 
țarului să lanseze astfel hoardele sale de cazaci pe teritoriul 
austriac, atunci când forţele despotismului se unesc deja 
pentru a combate și strivi principiile democratice ale 
revoluţiei din Viena". 

Desigur că realizarea planului Maiorescu prezenta și 
serioase pericole pentru existenţa naţională, dintre care 
primejdia gcrmanizării nu era cea mai mică. Nu au lipsit nici 
voci care să demaște această primejdie, ca cea a memoriului 
anonim care spunea că: „Existenţa Imperiului austriac este 
lanţul care nituiește (sic!) robia slavilor și a românilor pentru 
prezent şi pentru viitor și care îi amenință cu 
germanizarea"?. 

O misiune mai ingrată decât a lui Ion Maiorescu, care se 
luptase să deștepte interesul lumii asupra unui colț al 


31 O. Boitoș, op. cit., p. 175 
32 A. D. Xenopol, op. cit., p. 1(M) 

Europei retras până atunci în umbra otomano-rusă, revenea 
lui Dumitru Brătianu. El trebuia să trateze cu oameni care ne 
cunoșteau, dar aveau interese contrare idealului românesc 
de atunci. 

încă din mai 1848 îl întâlnim pe D. Brătianu ca emisar al 
comitetului revoluţionar valah la Budapesta, ducând tratative 
cu șeful guvernului maghiar L. Batthyăny. 

D. Brătianu propunea, în numele partidei revoluționare, o 
alianță româno-maghiară, care ar fi mers până la realizarea 
unei confederaţii ridicate împotriva tiraniei austro-ruse. 
Maghiarii însă cer în prealabil ca revoluționarii valahi să 
convingă pe românii transilvăneni să lupte împotriva Austriei 
și apoi să se treacă la stabilirea în amănunte a colaborării 
româno-ungare pe baze federale. Dar Adunarea ţinută la Blaj 
în chiar această lună va arăta tuturor care sunt intenţiile 
românilor transilvăneni, punând în acest chip capăt misiunii 
lui D. Brătianu. 

Totuși, la 11 iunie 1848, deci în prima zi a revoluţiei 
valahe, tot D. Brătianu va fi acreditat ca agent diplomatic pe 
lângă guvernul austriac și cel maghiar. Brătianu pleacă la 
Viena și la Pesta, fără să nutrească prea mari iluzii, căci era 
convins din prima sa vizită că „cu ungurii nu e nimica de 
făcut". 

Mult mai optimist se arăta în această privință Nicolae 
Kretzulescu, primul român care purta titlul de doctor în 
medicină de la Paris, autorul unui manual de anatomie în 
limba română (1848). în august 1848 el scria lui A. G. 
Golescu la Paris despre simpatia cu care era privită în 
Ungaria cauza românilor. El discută, la bordul vasului care 
îl transporta de la Viena la Pesta, cu unii deputaţi unguri 
care reveneau de la Frankfurt despre o confederație româno- 


33 Al. Cretzianu, Din arhiva lui D. Brătianu. vol. I, p. 23 
34 A. D. Xenopol. Nicolae Kretzulescu. Viaţa și faptele lui. 18/2- 
1900, București, Tip. Socec, 1915, p. 34 

maghiară. în vizitele făcute de aceiași deputaţi maghiari în 
timpul șederii sale la Pesta, i s-au reînnoit promisiunile că 
Ungaria va sări în ajutorul Ţării Românești în cazul unei 
invazii ruse, împotriva căreia voiau să ridice confederaţia. 
Dacă ungurii se arătau dispuși să ajute pe munteni în cazul 
unei invaziuni ruse, în schimb exilaţii moldoveni își puneau 
speranţele în munteni, ca să invadeze din București Moldova, 
proclamând unirea Principatelor sub formă republicană. Gh. 
Sion ne informează că pașoptiștii moldoveni, refugiaţi în 
Bucovina, vroiau să-și pună acest 
ROMÂNII ŞI IDEEA FEDERALISTĂ 


plan în aplicare, trecând din Austria în Țara Românească, cu 
scopul ultim al întronării revoluţiei în lașul lui Mihai Sturdza. 
Refugiații moldoveni nu se mulțumeau numai cu ideea 
unității moldo-valahe și nici cu cea a unei federaţii restrânse 
la un grup de popoare, ci visau o unitate europeană pe baza 
formulei federale. „Aceste idei erau pe atunci în aerul 
atmosferei, căci toate naţionalităţile se deșteptaseră: în toate 
părţile se făceau revoluţiuni și nu lipsea decât o înţelegere 
între popoare pentru ca să se facă o republică universală în 
Europa". 

Se vede că „aerul atmosferei't era atât de îmbibat cu 
proiecte republicane şi democrate încât aceste idei 
pătrunseseră chiar și în amintirile atât de romantice și 
subiective ale lui Gh. Sion, care punea pe primul plan 
aventurile sentimentale ale eroului autor, făcând numai rare 
aluzii politice, cum ar fi menţiunea despre o republică 
„universală" de dimensiunile Europei. 

Nu numai Gh. Sion vorbea despre republica Europei, atât 
de scumpă și lui Mazzini, ci și o corespondență anonimă din 
București, publicată în ziarul lui Kossuth de la Budapesta, 
„Peşti Hirlap", la 13 octombrie 1848, în care se spunea: 
„Rămâne-vor oare și mai departe, în veci, regalurile fondate, 
adică întemeiate pe absolutism și tiranism, sau fi-va cea mai 
mare parte a Europei Republică confederată pe baza 
egalităţii și a frăţietății? Asta e curata întrebare de viaţă a 


35 Gh. Sion, Suvenire contimpurane, p. 416 


popoarelor și a regilor"s€. 

Răspunsul nu se lasă multă vreme așteptat, căci în 
curând „tirania" își va recâștiga unul din posturile 
abandonate în mâinile revoluţionarilor: Ţara Românească. 

lată desfășurarea cronologică a faptelor încheiate prin 
exilarea șefilor revoluţiei muntene. 

Guvernul provizoriu valah fusese transformat în 
locotenență domnească în urma sosirii în ţară a trupelor 
turce de sub comanda lui Soliman Pașa. La 13 septembrie 
1848 avusese loc ciocnirea dintre trupele noului trimis turc 
Fuad Efendi și pompieri în Dealul Spirii și 

GEORGE CIORĂNESCU 


două zile mai târziu intrau în ţară și trupe ruse sub comanda 
generalului  Liiders. Vechea ordine reprezentată de 
Regulamentul Organic va reînvia și un caimacam va fi numit 
în persoana boierului Constantin Cantacuzino.  Șefilor 
mișcării revoluţionare li se va îngădui trecerea în Ardeal, ca 
lui Eliade Rădulescu și lui Tell, sau vor fi transportaţi pe 
Dunăre până la Orșova, pe teritoriul austriac. Acești exilați 
politici se vor răspândi la Paris, Londra sau Brussa, de unde 
vor lucra pentru redobândirea puterii, păstrând contactul cu 
conducătorii revoluționari ai altor naţionalităţi victime ale 
reacţiunii, împreună cu care vor făuri cele mai frumoase 
planuri federale între popoarele lor. 


3. 


între revoluționarii români exilați și șefii revoluţiei 
maghiare încep o serie de tratative care vizau un dublu 
obiectiv. Continuând tradiţia transfugilor politici care 
contaseră în tot cursul istoriei pe ajutor de dincolo de 
Carpaţi pentru reînscăunarea lor, N. Bălcescu spera să 
coboare cu trupe românești în Valahia pentru a izgoni pe 
ruşi. Pe de altă parte, se vor depune sforțări pentru a 
apropia punctul de vedere al revoluţiei românești din 


36 Anul 1848 în Principatele române, vol. V, București, 1904, p. 138 

Transilvania cu cel maghiar pentru a duce o luptă comună 
împotriva absolutismului austriac. 

Personalitatea cea mai proeminentă a revoluției maghiare 
era fără îndoială Lajos Kossuth. Revoluţia sa ideologică e 
plină de interes, în legătură strânsă cu atmosfera politică a 
acestei epoci atât de fecunde în planuri federale. Kossuth era 
un slovac maghiarizat care se remarcase prin spiritul său 
combativ în conducerea gazetei „Pești Hirlap“, ridicată 
împotriva politicii de lentă maghiarizare preconizată de 
Szechenyi, susţinând că: „sau să se topească toate naţiile 
țării și să se facă din ele o nație ungurească mare și tare, sau 
Ungaria trebuie să piară". Kossuth părăsea maxima 
conducătoare a guvernării Sfântului Ștefan „regnum unius 
linguae imbecille et fragile est"*”. Acest punct de vedere era 
menţinut atunci când, la o interpelare a deputatului 

Dragoș, Kossuth răspundea că a acorda naţiunii române o 
existenţă proprie înseamnă a distruge statul unitar maghiar. 
Dilema, spunea Kossuth, este sau ca Ungaria să se 
descompună singură sau ca sabia să tranșeze această 
chestiune. Când, la începutul lunii mai 1849, același Ion 
Dragoș, deputat de Bihor, mijlocea un armistițiu între 
Kossuth, al cărui trimis era, și Avram lancu, el va fi călcat în 
picioare ca trădător de moţi, căci în timpul tratativelor sale, 
Hatvani, din ordinul lui Kossuth, ataca prin surprindere și 
cucerea Abrudul. 

Dacă în Transilvania puterea armelor își spunea cuvântul, 
în același timp, la Paris, iniţiativa rămânea în mâna 
diplomaților. Reprezentantul lui Kossuth la Paris, contele 
Teleki, pronunţa cu voce joasă ceva despre o confederație a 
popoarelor din monarhie, voind însă să salveze și ideea lor 
atât de scumpă a statului unitar maghiar. Teleki răspundea 
prin secretarul său Szarvady, că situaţia românilor din 


37 1.  Găvănescu. Din durerile și luptele românilor din 
Transilvania./Mișcarea de Ia 1848. Iași, 1914, p. 17/ 

Ungaria va fi identică cu cea a croaților și sârbilor, 
remițându-le un răspuns asemănător cu cel dat contelui 
Zamoyski cu privire la poziţia slavilor. în scrisoarea sa din 9 
martie 1849 Szarvady declara că „Uniunea strânsă a 
popoarelor promitea să devină deviza timpurilor noi, politica 
exclusivă a Curţilor părea să-și fi sfârșit rolul“. Dar pentru 
realizarea acestei uniuni trebuia îndeplinită întâi o condiţie 
prealabilă: suprimarea oricărei gelozii naţionale. Ungaria își 
arăta bunăvoința, lăsând „să cadă un văl asupra trecutului". 

Croaților li s-ar admite eventual independenţa. Sârbilor li 
s-ar face „toate concesiile posibile", deși „dificultăţile unei 
înţelegeri cu ei sunt foarte mari". Slovacii ar găsi în 
reprezentarea naţională, libertatea învățământului și a 
cultului garanţii pentru „a înlătura ultimele îndoieli asupra 
sincerității noastre". „Valahilor, pentru a nu-i uita în acest 
expozeu, li s-au făcut toate propunerile posibile în persoana 
episcopului lor, Şaguna. Dar totul era zadarnic. Vedem la 
lucru la această naționalitate cauze asemănătoare ca și la 
sârbi. Valahii din Principatele dunărene, într-o oarbă gelozie, 
și-au întărâtat fraţii contra guvernului maghiar", în planul lui 
Teleki „monarhia ar forma o confederație ai cărei membri şi- 
ar garanta menţinerea mutuală a drepturilor lor. Această 
confederație ar avea sorţi de izbândă, fiind sprijinită de 
Germania și în 

același timp ar paraliza politica austriacă obișnuită să ridice 
o naţionalitate împotriva alteia.!! Teritoriul ungar, în planul 
Teleki, trebuia să cuprindă și Transilvania, „căci acest 
teritoriu este o unitate naturală, cu aceleași interese 
materiale și morale"s. 

A. G. Golescu, care discutase cu Ion Maiorescu în august 
1848 despre eventualitatea participării românilor la o 
federaţie austriacă, spunea, comentând răspunsul lui 


38 Ion Ghica, op. cit., vol. 1, p. 168 și urm. 


Szarvady: „Pentru a salvgarda interesele comune legătura 
federală este suficientă; cât despre istoria comună despre 
care se vorbește, ea este imaginară și nu poate întări nimic. 
în Ungaria nu este o istorie comună diverselor rase care 
locuiesc acest regat, căci tot ceea ce constituie gloria 
cuceritorilor face umilința raselor cucerite, ceea ce exaltă 
orgoliul primilor incită întotdeauna resentimentul celorlalţi. 
Istoria nu seamănă decât diviziune. Interesul viitorului poate 
singur uni și pentru acest interes legătura federală este 
suficientă!!. 

Tratativele continuă la Paris și în conferinţa ţinută la 18 
mai 1849 la principele Czartoryski, unde au luat parte 
contele Teleki, trimisul guvernului maghiar pe lângă 
guvernul Republicii franceze, Pulszky, agentul ungar pentru 
Anglia și Rieger, deputat ceh în dieta austriacă, s-a încheiat 
un proces-verbal în care se recunoaște necesitatea de a se 
recurge la o soluţie federală pentru a concilia diferitele 
naționalități din Ungaria. 1 se recunoștea Ungariei însă, în 
baza inițiativei pe care o avusese în răscoala contra Austriei, 
o situaţie preponderentă. Se spunea anume că maghiarii, 
fără a atinge autonomia statelor federate, vor putea să 
asigure noii federaţii un grad indispensabil de putere. Pe de 
altă parte, se recunoștea populațiilor italiene și germane din 
teritoriul ex-austro-maghiar dreptul de a refuza să participe 
la blocul federal, atașându-se centrelor naţionale respective. 
Se preconiza să se acorde Croaţiei, Voivodinei și românilor, o 
deplină autonomie de care nu s-ar fi bucurat însă slovacii. 
Celorlalte naţionalităţi necompacte li se acorda dreptul de a 
întrebuința limba naţională în școli, biserici și tribunale“. 

Nu cunoaștem în amănunte discuţiile între exilaţii valahi 
de la Paris și reprezentanţii guvernului maghiar, dar într-un 
discurs pe care Ion Brătianu îl ţinea în Cameră la 1869, 
răspunzând acuzațiilor primu-  lui-ministru austro-ungar 


39 Ibidem, vol. II, p. 141 și urm. 

Beust, că își înarmează ţara cu intenţii dușmănoase la adresa 
Austro-Ungariei, el ţinea să răspundă: „Vecinii noștri 
maghiari știu, d. Andrassy, d. Klapka și repausatul Teleki, a 
cărui ţărână o aduc martoră, știu și pot spune că nici chiar 
când eram pe tărâmul revoluţionar, când luptam atât pentru 
noi cât și pentru dânșii în 1849, în mijlocul Parisului chiar, 
atunci n-au găsit nici un cuvânt, nici o idee din partea 
noastră că voim să cucerim Transilvania și nu le-am cerut 
altceva decât să fie consecinţi cu principiile care le declarau 
lumii și cu drepturile pe care le reclamau pentru dânșii, 
adică să dea și românilor drepturile pe care le dau și 
celorlalte naţiuni". 

Schimbarea de atitudine a cercurilor maghiare, vădită și 
în noile tratative dintre Kossuth și Avram lancu, era în 
strânsă legătură cu desfășurarea defavorabilă a operaţiilor 
militare. La 26 mai 1849, Nicolae Bălcescu se găsea la 
Debrețin pentru a continua tratativele cu Kossuth. Bălcescu 
se arăta optimist în privinţa evoluţiei relaţiilor româno-ma- 
ghiare. Acest istoric cu vederi atât de interesante în 
domeniul economic și politic lucra în mod sincer pentru o 
apropiere directă româ- no-maghiară, fără a mai apela, ca 
Saguna, la intermediul Austriei, sau ca Ion Maiorescu la 
ajutorul Germaniei, căci i se părea evident ca locul românilor 
să fie alături de revoluționarii unguri, iar nu lângă Austria 
reacționară. El își explica revolta românilor împotriva 
maghiarilor ca având un substrat economic, iar nu unul 
național. 

Românii se ridicaseră împotriva ungurilor numai pentru 
că aceștia reprezentau clasa avută, „ciocoii"1!, sperând ca 
prin această acţiune să primească drept răsplată de la 
împărat un „voievod naţional". Concesiile pe care le obținuse 
cu privire la întrebuinţarea limbii române erau socotite ca un 
început ce aștepta o continuare, prin acordarea de drepturi 


40 Gheorghe Adamescu, Elocuența română, București, 1915, p. 207 
41 Anul 1848 în Principatele române, vol. V, p. 652, scrisoare din 16 
decembrie 
1848, din Belgrad, către Ion Ghica 

mai largi, dacă cererile ar fi prezentate o dată cu ale slavilor 

imperiu. Bălcescu trimetea emisari lui Avram lancu spre a-l 
convinge de necesitatea unei lupte mai mult „transilvane", a 
tuturor naționalităților din Ardeal împotriva Austriei, pe când 
„Craiul Munţilor" ducea o luptă naţională împotriva 
maghiarilor. „Pentru unguri, spunea Bălcescu, chiar n-au 
fără numai un mijloc a-și păstra naționalitatea lor și aceasta 
este federaţia, iar nu supremaţia; altmintrelea vor avea 
soarta ce ameninţă pe turci. într-adevăr, ungurii, viță 
concherantă, este foarte mică la număr, ca și turcii și din zi 
în zi piere. Este de observat că această viță nu se înmulțește 
ca românii și celelalte naţii. Ungurii loviți de sterilitate se 
vor stinge ca și turcii". De aceea, ei nu trebuie să ducă o 
politică de supremație, ci,  apărându-se împotriva 
panslavismului, trebuie să devină sau o „Ungarie austriacă" 
sau o „Ungarie română". Dacă împăcarea maghiaro-română 
ar fi fost realizată în anii critici 1848-1849, cursul istoriei 
noastre ar fi fost deviat, în sensul preconizat de gânditorii 
politici transilvăneni, la care se raliaseră și unii repre- 
zentanţi ai Țării Românești. 

Preocupări de acest fel nu frământau numai cercurile 
românești, căci anul 1849 vede apariția programului marelui 
istoric și politician ceh Palacky. Socotind că poporul ceh este 
numericește prea mic spre a putea fonda un stat 
independent, el se gândea la păstrarea unităţii politice a 
imperiului sub formă federală, prin constituirea a opt state 
naţionale, legate prin legături federale. Aceste state, după 
proiectul lui Palacky, trebuiau să fie: Austria germană, 
Austria cehă cu Slovacia, Polonia cu Galiţia și cu o parte a 
Bucovinei și partea ruteană care aparţinea în același timp 
Ungariei; Iliria, ţinuturile italienești din Austria, ţinuturile 
ungurești și în sfârșit toate ţinuturile românești ale 
monarhiei. Kautsky, în Habsburgs Gliick und Ends, spune că 
dacă acest proiect, care respecta individualitatea fiecărui 


42 Ion Ghica, op. cit., vol. II, p. 105 și urm. 


grup etnic, cu excepţia rutenilor ce erau împărțiri între mai 
multe state, ar fi fost realizat în 1849, monarhia austriacă ar 
fi putut străbate mai ușor cataclismele care i-au adus 
prăbușirea“. 

Se poate spune deci că această epocă era saturată de 
planuri federale. Totuși Kossuth scria la 5 iulie lui Avram 
lancu că o federaţie cu românii transilvăneni ar fi o 
absurditate căci a „împărţi o ţară după limbile vorbite în ea 
și a acorda fiecărei părți naţionalitate politică deosebită, pe 
teritoriu deosebit, înseamnă a fărâmiţa această ţară, adică a 
o desființa, ... dar poate că românii au în vedere, deși neclar, 
ideea unei federaţiuni. Ungaria se poate federaliza cu Ţara 
Românească, Serbia etc. însă cu sine însăși, adică cu 
cetăţenii locuitori în sânul său, nu poate intra în federaţiune. 
Aceasta ar fi o absurditate". Kossuth rămânea consecvent 
politicii sale de intransigenţă naţională atât timp cât nu 
pierduse speranţa victoriei armate, care prin forță să susțină 
statul unitar maghiar. Dar la 29 iunie 1849, când numai 
câteva zile îl despărțeau până la abdicare, el recunoștea 
printr-o lege națiunea română. Curierul trimis să ducă 
această știre lui Avram lancu nu poate să străbată până la 
Câmpeni prin rândurile rușilor, tocmai în momentul când 
conducătorul românilor, înșelat în speranţele puse în 
austrieci, era foarte dispus să se înțeleagă direct cu 
maghiarii. Bălcescu însuși trebui să se retragă la cartierul 
lancului, spre a nu cădea prizonier la ruși. 

Kossuth abdică la 13 august 1849 în favoarea lui Gorgey, 
care peste două zile capitula la Șiria (Vilăgos). După această 
tristă experienţă, soldată cu eșecul revoluţiei ungare, din 
cauza perseverării în ideea statului unitar maghiar și a 
ignorării celorlalte naţionalităţi, Kossuth va reflecta în exil la 
soluţii mai echitabile și în proiectul său de constituţie din 
1851 va acorda naționalităților o autonomie teritorială și 
dreptul de a avea un șef naţional propriu. 


43 Const. Graur, op. cit., p. 195 și urm. 


26 


NOTELE EDITORULUI 


I. „Republica română" era revistă. 
II. Scrisoarea e adresată capilor revoluţiei din Ţara Românească 
(cf. Anul 1848, III, București, 1902,p. 150-153). 


CAPITOLUL III 
PLANURI FEDERALE DIN EXIL 


Revoluţia din 1848, care poate fi considerată ca o reacţie 
împotriva aranjamentelor artificiale ale diplomaților din 
Viena și a politicii de autoritate dusă de directoratul 
european, primea o lovitură puternică prin reprimarea 
maghiarilor. Centrul intereselor românești se schimbă acum 
mai spre Apus, unde exilaţii valahi vor duce timp de nouă ani 
o existență mizeră, lipsiţi de bani și roși de boli. 

Trei dintre surghiuniţi nu vor mai revedea pământul ţării, 
[?] Fili- pescu, Bălcescu, doborât de ftizie și Voinescu, ros de 
aceeași boală. Chiar C. A. Rosetti va nota în jurnalul său, în 
1854: „Azi am scuipat sânge și astă seară scuiparea e deasă 
și sângele mai mult decât în 1849“. Abia la iunie 1857, 
patru dintre emigranţi și anume C. A. Rosetti, D. Brătianu și 
doi dintre fraţii Golești, reintrau în ţară pe la Giurgiu. 

Dar acest contact forțat cu Apusul nu a prilejuit numai 
suferinţe pribegilor români, ci le-a procurat satisfacția de a fi 
luptat pentru ţară și pentru revoluţie, făcând cunoscută 
cauza românească și în străinătate, contribuind astfel într-o 
largă măsură la realizarea unităţii naţionale. După 
înăbușirea revoluţiei în întreaga Europă, exilaţii nu vor mai 


44 Lui C. A. Rosetti, p. 273 

excela prin legături ortodoxe cu guvernele celorlalte state în 
care acum se instalase reacţiunea, ci vor intra în asociaţii 
secrete, ducând o viaţă de conspiratori. în afară de relaţiile 
notorii ale unora dintre exilaţii români cu cercurile 
francmasonice, refugiații politici, care nu-și pier- 

duseră speranţele în victoria revoluţiei, intră în contact și cu 
Giuseppe Mazzini, care dirija activitatea tuturor acestor 
desțăraţi. Activitatea de conspiratori va culmina în 
străinătate prin condamnarea și încarcerarea lui Ion C. 
Brătianu la S-te Pelagie, pentru participarea la complotul de 
la Hipodrom și „Opera comică" [I], prin care se urmărea 
eliminarea lui Napoleon al III-lea și instaurarea republicii“, 
fără a mai vorbi despre sfârșitul tragic al lui Rosenthal în 
închisorile maghiare, când fusese prins cu manifeste 
incendiare pe care trebuia să le răspândească în 
Transilvania. încetul cu încetul însă, această partidă a 
radicalilor români, democrați și republicani, cunoscută și sub 
numele de partida roșilor, va părăsi calea revoluţionară, 
socotind că pot fi mai utili ţării lor urmând drumul lung și 
întortochiat al pertractărilor diplomatice. Aceasta nu 
înseamnă că în activitatea lor politică viitoare, desfășurată 
după 1857 pe plan intem, foștii pașoptiști își vor uita cu totul 
metodele revoluționare. 

Acuzaţi că pregătesc o răscoală împotriva lui Cuza, la 2 
august 1865, Ion C. Brătianu, C. A. Rosetti, Constantin 
Golescu și E. Carada vor fi încarceraţi. Răsturnarea lui Cuza 
vodă, la 10 spre 11 februarie 1866 e pusă la cale tot de 
aceiași revoluționari în casa lui C. A. Rosetti. în revoluţia de 
la Ploiești a căpitanului Candiano-Popescu, din august 1870, 
prin care se urmărea răsturnarea regelui Carol I, autorii 
principali sunt tot pașoptiștii, Ion Ghica și Ion Brătianu fiind 
chiar arestaţi, în timp ce C. A. Rosetti e pus sub urmărire“. 
Putin a lipsit ca Ion Brătianu să nu-și încheie cariera politică, 


45 Constantin Răutu, Jon C. Brătianu. Omul. Timpurile. Opera(1821- 
1891),Turnu Severin, Ed. Datina, 1940, p. 48 
46 Constantin Răutu, Fugeniu Carada. omul și opera, p. 141 și urm. 


atât de plină de evenimente, sub cuțitul atentatorului Ion 
Pietraru, la 2 decembrie 1880. 

Nu se putea ca acești roșii, reprezentanţi extremiști ai 
revoluţiei valahe reuniți la Paris, să nu fie atrași de puternica 
personalitate a revoluționarului profesionist Giuseppe 
Mazzini, care tocmai în acest timp (1850), după eșuarea 
planului republicii, își căuta în exil prozeliți pentru 
pregătirea unei Europe noi și mai bune. Genovezul Mazzini, 
arestat în 1830 pentru activitatea sa carbonară, se gândea în 


închisoare 

la realizarea unei republici italiene, prin mijlocul revoluţiei, 
pe care știuse să o provoace și să o conducă în 1843, '44 și 
'45. Marea revoluţie din 1848 îi dă prilejul ca în tovărășia lui 
Saffi și Armellini, prin triumviratul roman, să guverneze 
republica romană de la 29 martie la 3 iulie 1849 [II]. Ca fruct 
al experienţei sale revoluţionare el elaborează o teorie 
politică proprie, opusă teoriei tiranilor. După Mazzini 
popoarele sunt „instrumente ale marii legi prin care se 
înfăptuiește gândul lui Dumnezeu pe pământ: evoluţia. 
Fiecare naţiune, fiecare popor are o datorie de împlinit față 
de această lege, deoarece ea ne va duce pe toţi la fericirea 
umanităţii, la republica universală, Dumnezeu și poporul". 

Acest inconsecvent evoluționist, care profesează un 
revoluţionarism intransigent, propune o Sfântă Alianţă a 
popoarelor confederate împotriva alianţei tiranilor. Astfel, 
Mazzini, pomit inițial cu gândul de a libera Italia de 
dominaţia străină și de a o unifica, se ridică la o concepţie 
europeană, de liberare a tuturor naţiunilor asuprite și de 
integrare a lor într-o republică democratică și laică întinsă 
cât întreaga Europă. 

Această „Europă tânără" [III], cum o denumise Mazzini, 
formată prin federarea republicilor naţionale din Europa, pe 
baza principiilor libertăţii, egalităţii și fraternității nu numai 
a cetăţenilor, ci și a popoarelor, va avea ca principiu 
conducător respectarea naţionalităţii lor, căci „e sacra la 

nazionalită"18. Pentru realizarea „Europei tinere", din care 
trebuia să facă parte o „Italie tânără", o „Franţă tânără", o 
„Germanie, Polonie, Elveţie, Spanie, Ungarie tânără", adică 
organizate conform principiilor mazziniene, G. Mazzini intră 
în legătură cu exi- laţii politici ai tuturor naţiunilor răsculate 
în 1848, pregătindu-i pentru o nouă revoluţie, care, pentru a 
prezenta toate garanţiile de reușită, trebuia să izbucnească 
simultan în toate statele europene și să fie condusă dintr-un 
centru comun pentru toate naţiunile. Spre a evita greșelile 
ce se dovediseră fatale mișcării din 1848, Mazzini înscrie în 
programul luptei revoluționare europene principiul revoluţiei 
generale, sincrone și cu unitate de comandament, pentru 
înfăptuirea Europei federale democrate și republicane, 


având la bază statul naţional. 

Din nenorocire și această frumoasă concepţie federală, 
democratică și naţională, era alterată de unele reminiscenţe 
istorice și gelozii naţionale, vădite prin conflictul latent din 
sânul comitetului democratic european, dintre 
reprezentantul Franţei, Ledru-Rollin și Mazzini. Pierre 
Leroux îi dezvăluie lui Ledru-Rollin adevăratul substrat al 
politicii mazziniene: Mazzini era convins că Franţa e în plină 
decădere și că rolul de conducătoare a lumii trebuie să 
revină Italiei, patria atâtor oameni de geniu. Revoluţia 
însemna pentru Mazzini numai un mijloc pentru realizarea 
unei noi dominaţii romane“. 

Sub vraja lui Mazzini căzuseră mulţi dintre revoluționarii 
români. Dumitru Brătianu îi va fi la Londra un devotat și 
intim colaborator; Nicolae Bălcescu, prin Comitetul Naţional 
Român va păstra contactul [IV] cu acest revoluţionar italian, 
iar C. A. Rosetti, chiar după întoarcerea în ţară, îi va ţine 
portretul în biroul său de la redacția ziarului „Românul". 


48 Christian Lange, Histoire de la doctrine pacifique internaționale 

Apropierea dintre revoluționarii români și Mazzini nu era 
greu de realizat, dacă ţinem seama de identitatea crezului 
lor revoluţionar, care plutea în „aerul atmosferei" acelei 
epoci și de lungile tratative diplomatice urmate între români 
și maghiari în vederea înjghebării unei federaţii danubiene. 

Nicolae Bălcescu îl informa pe Ion Ghica, într-o scrisoare 
din Paris, din 25 ianuarie 1850, că exilaţii politici din Londra 
lucrau pentru realizarea unei confederaţii republicane a 
Europei Orientale, ca o continuare a discuţiilor avute în 
conferinţa de la Paris din 1849. Era vorba să participe la 
această federaţie nu mai puţin de 6 naţiuni și anume: 
românii, ungurii, polonii, rușii, bohemii și moravii și slavii din 
sud. Reprezentanţii naţionali în comitetul secret pentru 
federaţia orientală erau: prințul Lubomirski și contele 
Branicki pentru Polonia; generalul Klapka, Teleki și Pulszky 
pentru Ungaria; Ivan Golovin pentru Rusia; N. Bălcescu 
pentru România, care recomanda și pe conaţionalii săi Ion 
Ghica și Golescu-Arăpilă. Klapka propusese ca limbi federale 
germana și franceza, cele mai răspândite în aceste regiuni, 
în timp ce N. Bălces- 

cu cerea această favoare pentru limba latină, „foarte întinsă 
în Polonia și Ungaria și care ar fi favoritoare nouă, deși 
necunoscută"50. 

Bălcescu păstra contactul cu acest comitet secret 
revoluţionar, căci în martie 1850 îl informa pe Ion Ghica 
despre apropiata apariţie a publicaţiei „Le federal" a lui Ivan 
Golovin, unde i se ceruse și lui colaborarea:!. Tot acum N. 
Bălcescu se gândește să expună punctul de vedere românesc 
cu privire la proiectele de federalizare ale răsăritului 
Europei, într-un memoriu amănunţit, care să fie răspândit 
printre toți exilații din Paris și Londra. Acest memoriu 
ajunge, prin intermediul lui Mazzini [V] în mâinile lui 
Kossuth, provocând o replică în care tribunul maghiar revine 
în apărarea statului unitar maghiar. Informaţia că Bălcescu 


50 Ion Ghica, op. cit., vol. II, p. 199 și urm. 
51 O. Boitoș, op. cit., p. 66 


lucra la redactarea proiectului „Staturilor Unite ale Dunării", 
cum le denumea el, o avem tot din corespondenţa atât de 
prețioasă cu Ion Ghica și anume dintr-o scrisoare ce poartă 
data de 6 aprilie 1850, din Paris, în care dă și un rezumat 
românesc al ideilor sale călăuzitoare”. Textul francez al 
acestui memoriu se găsește în Muzeul Naţional de la 
Budapesta și a fost publicat pentru prima dată în 1930 de Al. 
Marcu, după o copie a lui Teleki, găsită în Muzeul 
Risorgimentului din Romas?. 

Pacea nu se va putea stabili în regiunea Dunării de Jos, 
spune Bălcescu, dacă nu se va întemeia o federaţie bazată pe 
principiul egalității naţiunilor conlocuitoare. Trebuie 
recunoscute trei naţiuni de sine stătătoare: cea maghiară, 
cea iugoslavă, cuprinzând pe croaţi, dalmaţi, sloveni și sârbi 
și cea română, cuprinzând pe românii din Transilvania, Banat 
și Ungaria, la care se vor adăuga românii din celelalte 
provincii românești. Determinarea teritoriului naţional se va 
face pe cale plebiscitară, urmându-se indicaţiile majorităţii. 
Fiecare naţiune se va îngriji de administraţia internă, culte, 
justiţie, finanţe locale și instrucţie publică, care sunt de 
competenţa statului naţional, fără ca guvernul federal să se 


poată amesteca în acest domeniu domestic. Fe- 

deraţiei îi revine conducerea politicii externe, apărarea 
teritoriului și rezolvarea chestiunilor comerciale și financiare 
de interes general. Titularii celor trei portofolii federale, 
adică ministrul de Război, al pricinilor din Afară și al 
Comerțului și Comunicaţiilor, care formează guvernul 
federal, vor fi numiţi pe termen de un an de către Adunarea 
federală — spune Bălcescu în scrisoarea către Ion Ghica, pe 
când în memoriul prezentat emigranților termenul era ridicat 
la trei ani. 

Adunarea centrală federală va fi formată din 150 de 
deputaţi, câte 50 de fiecare naţiune, și va avea să se 


52 Ion Ghica, op. cit., vol. II, p. 232 și urm. 
531 Al. Marcu, op. cit.,p. 10 și urm. 

pronunţe în primul rând asupra limbii federale: 
„franţuzească", „nemţească" sau alta. Adunarea va hotărî și 
repartizarea „dăjdiilor" pe fiecare grupă naţională, ţinându- 
se seama de numărul membrilor componenți ai grupărilor 
etnice și de veniturile lor. 

Prevăzând reacţia ce va produce în rândurile maghiare 
ideea recunoașterii unei autonomii naționale, Bălcescu caută 
să-i convingă că nu ar avea nimic de pierdut dacă și-ar da 
consimțământul la realizarea federaţiei așa cum o preconiza 
el. Separarea naționalităților este necesară pentru a se da 
satisfacţie instinctului naţional. Ea nu înseamnă o divizare a 
teritoriului Ungariei, căci diviziunea este fictivă atât timp cât 
cele trei popoare vor continua să trăiască în comun. Mai 
mult încă, teritoriul federaţiei va fi considerabil mărit prin 
intrarea Principatelor române în sânul federaţiei. Prin 
acceptarea Principatelor în cadrul federaţiei, nu numai că s- 
ar realiza unitatea națională a românilor, ci și-ar câștiga și 
cele 22 000 000 de locuitori ai confederației o ieșire la 
Marea Neagră. 

Bălcescu ţinea să adauge că detalii la planul său urmau 
să se înscrie în prima reuniune a dietei federale. 

Ca și ceilalţi fii ai secolului, nici N. Bălcescu nu a putut 
scăpa de tirania principiului naţionalităţii, a cărui satisfacţie 
o căuta în primul rând în soluţia federală. Ideea unităţii 
poporului român, panromânis- mul cum îl numea Bălcescu, 
era scopul suprem al străduinţelor politice ale tuturor 
bărbaţilor luminaţi, într-o epocă în care românii trăiau 
risipiţi în mai multe teritorii și sub jugul despotic a trei 
imperialisme. Bălcescu spune aceasta în Mersul revoluției la 
români cu următoarele 

cuvinte: „Copleșiţi și ameninţaţi astăzi de panslavism, mâine 
poate și de pangermanism, noi nu ne putem mântui fără 
numai opunându-le panromânismul. Pe lângă el vor alerga 
firește a se alia maghiarismul și mahometismul, elemente 


eterogene din Europa orientală, care spre a se păstra și 
mântui au nevoie de dânsul"!!. 

Cercetătorul minuţios al operei lui N. Bălcescu, care este 
prof. Gh. Zâne, crede de asemenea că mobilul activităţii 
federaliste a lui Bălcescu era realizarea idealului naţional” 
55. Nutrit de visul măreț al vechii Dacii, vizionarul Bălcescu 
striga: „România noastră există deci, am convingerea 
nestrămutată. Orb e acela ce nu o vede'"*. 

Când Bălcescu își pierde speranţa de a mai vedea vechea 
Dacie realizată prin  „desmădularea" Transilvaniei şi 
Banatului de Ungaria și alipirea lor de Principate”, el nu 
ezită să încerce dobândirea aceluiași rezultat pe căi 
contrare, adică prin alipirea Principatelor române la 
Transilvania, la care maghiarii renunţau atât de greu. El își 
dă seama că marele obstacol în calea realizării idealului 
național românesc și a idealului federal îl constituia 
intransigența maghiarilor, care nu voiau să renunţe la 
privilegiile acumulate în decursul istoriei. După zece secole 
de experiență sângeroasă, spune Bălcescu, Ungaria trebuie 
să renunțe la politica  deznaţionalizării forțate și, 
schimbându-și structura internă prin instaurarea unui regim 
liberal, să pășească cu sinceritate la realizarea federaţiei 
Dunării. Altfel regimul de tiranie și de persecuție naţională 
va conduce la deznodământ fatal, care se numește război 
civil și război de rase. 

Când ia cunoștință de proiectul Bălcescu, prin 
intermediul lui Mazzini și Teleki, Kossuth răspunde prin acel 
Expose desprincipes de la future organisation politique de la 
Hongrie, redactat la Kutahya la 25 aprilie 1851. Kossuth reia 
vechea sa argumentare, ridicându-se 

împotriva românilor transilvăneni, care nu-și dau seama că 
Ardealul e numai o parte a Ungariei, de care nu poate fi 
detașat. 

El recunoaște independenţa Croaţiei și Slavoniei, dar nu 
poate abandona Transilvania, frontiera naturală a Ungariei, o 
regiune plină de bogății, cu o populaţie neomogenă și care 
adăpostește pe secui, „acea rasă războinică a maghiarilor, 
gloria naţiunii mele“. 

Dacă transilvănenii sunt sfătuiţi să nu se mai gândească 
la lucruri extravagante, moldo-valahii sunt de asemenea 
invitați să renunţe la visul vechii Dacii, prin anexarea 
Transilvaniei. în proiectele românești de confederație se 
spune că nu vor mai exista frontiere, în timp ce se dorește 
trasarea unor graniţe în interiorul cărora să guverneze 
cutuma și limba valahă. Și expozeul adresat lui Mazzini 
continuă, spunând că românii trebuie să-și îndrepte privirile 
către răsărit, spre Bucovina și Basarabia, iar nu spre 
cucerirea Ungariei, care nu are alt spaţiu de expansiune 
decât cel naţional. Ungaria nu refuză federaţia fraternă cu 
Polonia,  Moldo-Valahia, Serbia, Croaţia, Slavonia şi 
Dalmația, dar nu poate acorda transilvănenilor decât 
libertate, egalitate și fraternitate”. Kossuth rămăsese pe 
poziţia inițială pe care o adoptase atât în tratativele cu 
Dragoș, cât și cu Avram lancu, salvarea statului unitar ma- 
ghiar, spunând că ceea ce cer valahii din Transilvania e o 
„extravaganţă", căci pun Ungaria în situaţia de a lupta 
pentru dezagregarea sa. 

Mazzini, care voia să colaboreze atât cu maghiarii cât și 
cu românii, se găsea în situaţia grea a mediatorului lipsit de 
speranţe. în vara anului 1850 el întemeia „Comitetul central 
democratic european", în care Franța revoluţionară era 
reprezentată prin Ledru-Rollin, Polonia prin Albert Darasz și 
Germania prin Arnold Ruge. Mazzini căuta să capteze și 
adeziunile românilor și ale maghiarilor la Comitetul central 
democratic european din Londra. La 15 august 1850, voind 


59 Al. Cretzianu, op. cit., vol. I, p. 282 

să atragă pe Kossuth, îi scria: „Vreau să fundăm o 
confederație liberă, italieni, slavi, maghiari pot intra în ea 
fără să se teamă de imputări reciproce". 

în septembrie 1850, exilații valahi de la Paris erau 
convinși că trebuie să colaboreze cu Comitetul de la Londra 


și rolul de agent român 

pe lângă revoluţionarul genovez trebuia să revină lui N. 
Bălcescu. Dar Bălcescu, absorbit de lucrările sale istorice și 
dând ascultare sfaturilor de moderație ale lui Ion Ghica, 
prietenul său care, din Constantinopole, îi scria să se 
ferească să dea prilej guvernelor legale de a-1 eticheta drept 
anarhist, va lăsa această misiune în sarcina lui Dumitru 
Brătianu. 

D. Brătianu sosea la Londra în aprilie 1851, având 
scrisori de-reco- mandaţie [VI] către Mazzini și Ledru-Rollin, 
din partea lui Ed. Quinet și J. Michelet, maestrul său de la 
College de France; acesta avea totdeauna cuvinte de 
măgulire pentru fostul său elev. („Oh!, que je me remercie 
d'avoir senti votre genie au College de France" >”; sau cu 
altă ocazie: „votre role de pacificateur dans une discorde 
vous met devant mes yeux comme un objet sacre**)60 61 62, 

D. Brătianu primise această misiune plină de riscuri, care 
avea să-i închidă în curând graniţele Franţei, atât pentru a 
sluji cauza revoluţiei căreia se dedicase și fiindcă cunoștea 
Londra și își făcuse relaţii acolo, încă din iarna anului 1848, 
până în mai 1849, intervenise în diferite rânduri pe lângă 
Ministrul de Externe și prezentase memorii ministrului 
Palmerston. La Londra reușise să-și creeze simpatii și va 
culege mai târziu aprecieri măgulitoare din partea lordului 
Palmerston, care va declara în Camera Comunelor: „Am 
onoarea să cunosc pe dl. Brătianu, e o persoană foarte 


60 Idem 
61 O. Boitoș, op. cit.,t>. 19 
62 Al. Crctzianu, op. cit., vol. I, p. 35 

inteligentă și din cele mai respectabile*!*. 

într-adevăr, acest romantic politic, care știuse la fel de 
bine să cucerească stima profesorilor săi și să se impună 
gravilor politicieni englezi, nu va da greș nici acum când 
trebuia să câștige simpatiile revoluţionarilor din Londra 
pentru cauza românească. 

Relaţiile lui cu Mazzini vor deveni atât de strânse încât în 
mai 1851 acesta va primi de la D. Brătianu lecţii de limba 
română, pe revista exilaţilor din Paris „Junimea română**. 
Desigur că Mazzini era mulțumit de activitatea românilor; la 
scurt timp după desemnarea unui delegat pentru Londra, ei 


arătau din nou că lucrează în spiritul său, tipărind 

„Junimea română", ca expresie a dorinţei de a se integra, 
alături de celelalte naţiuni june, în Europa jună a lui Mazzini. 

Scrisoarea plină de entuziasm, pe care D. Brătianu o 
adresează cu această ocazie secretarului de redacţie al 
„Junimii române", D. Flo- rescu, purtând data de 21 mai 
1851, merită să fie cunoscută, căci dezvăluie strânsa 
camaraderie dintre revoluționarii de diverse naționalități din 
Londra, dornici să se cunoască cât mai mult unul pe altul, 
pentru ca victoria generală să nu-i surprindă nepregătiţi 
pentru marea operă a Europei federale: „N-am trebuinţă să 
vă spui bucuria ce mi-a pricinuit «Junimea română»; dacă 
străinii chiar, italieni, poloni, francezi, germani, toți exilaţii 
de aici, au salutat cu bucurie nașterea acestei mândre ființe 
a democraţiei. Lui Mazzini i-am dat o lecţie de românește cu 
«Junimea română». O parte dintr-însa am citit-o împreună. 
Articolul ei cel d-întâi i se va reproduce în revista 
democraţiei italiene, cu o notă a lui Mazzini, și în jurnalul 
democraţiei polone, cu o notă a colegului lui Mazzini, 
Darasz... Cum să nu mă bucur când văz pe fiica voastră, pe 
speranţa mea, pe «Junimea română», lăsându-se pe braţele 
celui mai mare bărbat al secolului? Draga mea, d-abia ai scos 
un țipăt și cele d-întâi naţii ale Europei împresor leagănul 
tău! De azi până mâine poate începe hora voinicească, hora 
democraţiei europene; și românul caută să înceapă el danţul, 


căci hora voinicească este danţul românului". 

Comitetul revoluționar din Londra nu putea să nu ia act 
de activitatea pro-mazziniană a românilor din Paris. De 
aceea, după o înţelegere prealabilă cu delegatul român la 
Londra, comitetul redactează, în iunie 1851, un manifest 
către populațiunile române, ce va fi semnat de Ledru-Rollin, 
Arnold Ruge, Mazzini și Darasz. Publicarea corespondenţei 
lui Mazzini cu D. Brătianu ne permite astăzi să stabilim că 
autorul acestui manifest a fost însuși Mazzini, bazându-ne 
aserţiunea nu numai pe ideile mazziniene ce sunt înscrise în 
manifest, ci și pe mărturia lui Mazzini: „je ne vous ai pas 
envoye l'adresse, ni averti, car je n'ai plus rien su apres 


L'avoirecriteet remise ă L|edru] R [ollin]"S*. 

Este posibil ca primul concept al lui Mazzini să fi primit 
adăugirile lui Ledru-Rollin, sau ale celorlalți membri din 
comitet, fără însă a se Impieta asupra fondului mazzinian al 
manifestului, care este recunoscut ca opera lui Mazzini și de 
C. A. Rosetti. 

Manifestul era primit cu mare entuziasm de emigranții 
români din Paris și C. A. Rosetti însemna în jurnalul său 
activitatea febrilă desfășurată de lon Brătianu pe la 
redacţiile ziarelor ca să obţină difuzarea lui prin presa 
franceză. La 29 iunie 1851 el nota aceste rânduri: „Noi însă 
l-am primit (e vorba de manifestul lui Mazzini — n. a.) ieri și 
în câteva ore Brătianu Ion mai ales izbuti a intra la «Presse», 
la «Eve- nement» și la «Siecle» și «National» și astfel astăzi 
manifestul fu reprodus în șase jurnale. Apoi îndată Brătianu 
Ion se duse la tipografia «Evenimentului», stătu acolo până 
se puse sub tipar, luă apoi 50 de numere, le duse pe la câţiva 
juni francezi și pomi printr-nșii și pe la câteva ziare din 
provincie. lată ce poate face un om care are inima și 
judecata dreaptă"65. 


63 Ibidem, p. 263-264 
64 Ibidem, p. 268 

„Comitetul revoluţionar român de la 48“, cu sediul la 
Paris, se îngrijește să apară și o traducere română a 
manifestului, datând din 29 iunie 1851, Paris, publicat cu 
litere chirilice, pe foiţă subţire, spre a putea fi ascuns la 
percheziţii și ușor de transportat în ţară, unde trebuia 
difuzat. 

„Populii sunt indivizii umanităţii“!, suna traducerea. 
„Intraţi dar în familia cea mare; în căminul ei veţi găsi 
titlurile viitoarei voastre naţionalităţi. Confederaţia cea mare 
a Dunării va fi o faptă a epocii noastre. Această gândire să vă 
conducă în toate lucrările voastre. Podul lui Traian are acum 
numai un stâlp pe amândouă țărmurile Dunării. Este 
simbolul stării de astăzi. Trebuie ca cu mâinile voastre să-i 
puneţi arcuri noi, aceasta este datoria voastră pentru viitor!!. 

Profesorul Al. Marcu, care ne dă atât de preţioase 
informaţii în legătură cu activitatea conspiratorilor români 
pașoptiști, comentând acest text, opinează că traducerea s-ar 
fi făcut în supravegherea lui N. Bălcescus. Dar în jurnalul 


grandilocvent al romanticului exaltat 

C. A. Rosetti se strecoară din când în când și unele 
informaţii istorice preţioase, în faţa cărora ipoteza 
italienistului român cade. în însemnarea pe care o face la 9 
iulie 1851, C. A. Rosetti se indică pe sine ca traducător al 
manifestului lui Mazzini. El spune: „Lipsa unei slujnice care 
îngrijea de copii, boala unuia, mutatul și suferinţele de amor 
în care se află I. B. (desigur e vorba de Ion Brătianu și de 
legătura sa cu Matilde Kestner) îmi luară toate zilele acestea 
în care pot zice că n-am făcut nimic. Abia din când în când 
am furat câte o oră spre a citi și am tradus proclamația lui 
Mazzini către români “2. 

Socotim deci ca adevărat traducător pe C. A. Rosetti și 
fiindcă stilul manifestului e mai conform modului mai 
neglijent de expresie al lui Rosetti și fiindcă datele istorice 
concordă. Căci e foarte plauzibil ca la 9 iulie 1851 C.A. 


66 Al. Marcu, op. cit., p. 50 

Rosetti să lucreze la traducerea manifestului și la 29 iulie 
textul să iasă de sub presă. 

La sfârșitul lunii iunie 1851 aflăm pe D. Brătianu la Paris, 
unde venise probabil și pentru a se consfătui cu tovarășii săi 
de acţiune asupra răspunsului ce trebuia dat comitetului de 
la Londra. Din discuţiile avute cu membrii Comitetului cât și 
din corespondenţa cu Mazzini, rezultă că D. Brătianu primise 
instrucţiuni pentru a menaja susceptibilitățile maghiare, 
amânând rezolvarea litigiului transilvan după victoria 
revoluţiei. Aceasta nu împiedică însă pe D. Brătianu să 
polemizeze la Paris cu Daniel Iranyi în ziarul „La Presse“. 
Iranyi voia să disculpe pe maghiari, cărora li se imputa că au 
pierdut revoluţia fiindcă și-au înstrăinat simpatiile slavilor și 
românilor, care au trecut astfel în rândurile imperialilor. 
Fostul secretar al lui Kossuth spune însă că în intenţia 
tribunului maghiar era să se acorde libertate tuturor 
naționalităților, fără a se ajunge însă până la dezmembrarea 
Ungariei. Ungaria nu respinge ideea unei alianțe cu Polonia, 
România, Serbia și celelalte state din răsăritul Europei, 
alianţă care poate merge până la o formulă de integrare 
federală, cu condiţia respectării frontierelor maghiare. Ro- 
mânii să nu creadă că prin ajutorul federaţiei vor smulge 
Transilvania Ungariei pentru a-și reface ei Dacia veche. % 6 


GEORGE CIORĂNESCU 


Dumitru Brătianu, după ce vorbește de persecuțiile 
maghiare și eșecul misiunii lui Bălcescu, din cauza lipsei de 
bunăvoință de care au dat dovadă ungurii, își exprimă totuși 
speranța că realizarea confederației danubiene va fi opera 
epocii lor. De aceea ungurii, românii și iugoslavii să-și dea 
mâinile „pe deasupra mormintelor martirilor noștri și 
această mare operă să fie gloria noastră, a tuturor". în alt 
articol D. Brătianu vorbea în același sens: „... noi voim o 


6724 Lui C. A. Rosetti, p. 220 
68 
69 Al. Marcu, op. cit., p. 32 

confederație, o mare asociaţie danubiană astfel cum o vor 
vroi-o popoarele noastre devenite libere... să lucrăm deci 
pentru a realiza această frumoasă idee de viitor, marea 
fraternitate a popoarelor Dunării...“ 

Continuând a urmări peregrinările acestui atât de activ 
exilat politic, cum se arată a fi D. Brătianu, îl vom găsi la 
începutul lunii septembrie 1851 din nou la Londra, unde la 
11 ale lunii este cooptat ca al cincilea membru al comitetului 
revoluţionar. 

La manifestul pe care Comitetul central democratic 
european îl adresase în iunie 1851 poporului român, D. 
Brătianu înaintează, în numele Comitetului național român, 
un răspuns ce poartă data de 11 septembrie, fiind trimis din 
localitatea Brighton. 

Răspunsul românesc, caracterizat prin mari perioade și 
un stil înflăcărat, este o pledoarie românească, arătând rolul 
civilizator și de apărători ai civilizaţiei al românilor așezați la 
limita răsăriteană a Europei și este în același timp și o 
pledoarie federală, exprimând credinţa și speranța că 
federaţia danubiană va prinde ființă în cele din urmă. 
Răspunsul românesc înseamnă o acceptare publică a 
colaborării federale a românilor cu celelalte naţiuni din 
bazinul Dunării. Dând urmare repetatelor sfaturi ale lui 
Mazzini, care îi cerea să amâne până la victoria revoluţiei 
disputa cu maghiarii, spre a nu arăta lumii că sunt neuniţi, 
răspunsul românesc va fi conciliant în această privinţă. 
Mazzini îl asigura în scrisorile sale, că la baza federaţiei 
danubiene va sta votul universal și prin urmare libera 
exprimare a voinţei populare. în sfârșit, într-o scrisoare din 
21 august 1851 el adăuga, adoptând o atitudine 
împăciuitoare față de unguri: „Vous ne risquez rien. Vous 
serez tou- 

jours â temps de vous livrer en protestant si on vous fera 
injustice. Ce qu'il faut aujourd’hui c'est la Treve de Dieu“. 
Răspunsul Comitetului român este interesant nu numai 


70 Al. Cretzianu, op. cit., vol. I, p. 270 


prin cuprinsul său ideologic, ci și prin eleganța exprimării, 
care indică drept autor pe un bun mânuitor al condeiului. 
Credem, de aceea, că cel puţin acele pasaje din răspuns 
merită să fie reproduse. 

După ce se afirmă că menirea poporului român este „să 
reprezentăm în Europa răsăriteană gândul de libertate 
individuală și de progres colectiv", răspunsul continuă: 
„Uitaţi, nepreţuiţi de popoarele din Apus, de fraţii noștri de 
sânge din familia latină, neînţeleși de popoarele din Răsărit, 
hărțuiţi de vecinii noștri, singuri, am luptat cu fruntea sus, 
de-a lungul vremurilor și a nesfârșitelor vijelii ce se abăteau 
asupră-ne dinspre Asia. Cu fiece lovitură ce ne ajungea, cu 
fiece mușcătură ce ne sfâșia, ne simţeam devenind mai mari 
cu o palmă, după cum devenea și barbarul: căci mușcându- 
ne se înfrăţea cu civilizaţia". 

Părăsind domeniul istoric, care îl făcuse un moment să se 
înflăcăreze, autorul răspunsului își arată și cunoștințele 
sociologice, atunci când exprimă nădejdea că federaţia 
Dunării se va înfiripa, căci răspunde necesităţii de asociere a 
fiinţelor, în speţă necesităţii de asociere a statelor, care în 
baza concepţiei organiciste sunt asimilate organismelor vii. 
însă o asociere viabilă — și aci se face aluzie la maghiari — 
nu se poate realiza decât în mod voluntar iar nu forțat. 
„Marea Confederație dunăreană va fi un fapt al epocii 
noastre", ne-aţi spus; „ da, deoarece libertatea popoarelor de 
la Dunăre va fi un fapt al epocii noastre. Instinctul propriei 
noastre conservării și al dezvoltării bunului trai face 
asocierea să devină lege a tuturor ființelor însufleţite, din 
motive de natură mai înaltă. Din motive de ordin moral 
această lege devine și mai necesară pentru om, dar 
libertatea e atât de înnăscută în noi, încât indivizii și 
popoarele, chiar și cele mai firesc simpatice între dânsele, se 
vor depărta unele de altele și se vor respinge rând pe rând 
dacă forţa vrea să-i silească a se uni. Fără libertate nu există 
asociaţie cu putinţă între popoare." 

După acest atac împotriva imperialismului, care vrea să 
unifice popoare și moravuri prin forţă, după ce se arată atât 
de clar că federalismul este o concepţie democratică, bazată 
pe respectul individualităţii naţionale, autorul răspunsului 
insistă asupra acestei ultime idei și, pentru a fixa poziţia 
fiecărui stat membru al federaţiei faţă de întregul federal, 
recurge la exemplul asociaţiei constituite după prescripţiile 
codului civil: „Confederaţia dunăreană, ori dacă se preferă 
strânsa alianță a popoarelor de la Dunăre, nu va fi o 
societate universală, un consorţiu al tuturor bunurilor. în 
asociaţia noastră fiecare asociat va continua să se bucure de 
libera dispunere de averea sa și nu va fi angajat decât cu o 
parte a sa. Fiecare își va păstra individualitatea și 
acţiunea"”!. 

Textul de mai sus este redat după traducerea din limba 
italiană a prof. Al. Marcu, căci răspunsul românesc apărea, o 
lună după înmâ- narea sa Comitetului din Londra, în ziarul 
„II progresso" din Italia [VII], Dăm în notă și versiunea 
românească, așa cum e publicată în volumul lui C. A. 
Rossetti '?. 


71 Al. Marcu, op. cit., p. 55 și urm. 

72 „Uitaţi, descunoscuţi de populii Occidentului, de fraţii noștri 
d'un sânge din familia latină, ne'nţeleși de populii Orientului, hărțuiți 
de vecinii noștri, singuri merserăm cu capul în sus prin timpuri și 
furtuni fără număr ce năpădeau peste noi din Asia. La fiece lovitură ce 
ne da, fiece mușcătură ce ne făcea ne simţeam crescând și cu noi 
creștea și barbarul căci mușcând, comunica cu civilizaţia... 

Confederaţia cea mare a Dunării, ne ziceţi voi, va fi un fapt al 
epocei noastre. Trebuinţele conservațţiei și ale desvoltării binelui fac din 
asociaţie o lege trebuincioasă pentru toate ființele însuflețite și pentru 
om; consideraţii d-un ordin mai înalt, consideraţii ale ordinului moral o 
fac și mai trebuincioasă. Dar libertatea atâta este din esența noastră, 
încât chiar indivizii din populii care se unesc se atrag unii pe alţii prin 
natura lor, sub apărarea milei și a puterii ce depărtează, se împing unii 
cu alţii. între populi nici o asociaţie nu este prin putinţă fără libertate... 
Vecinii noștri pot fi liniștiți; Confederaţia danubiană, sau de voiţi mai 
bine strânsa alianţă a populilor de la Dunăre, nu va fi o societate 
universală, o societate de toate averile. în asociația noastră fiecare soț 
se va bucura cu deplinătate de bunurile sale; se va angaja numai pentru 
ceea ce va depune. Va păstra fiecare propria sa individualitate și acţie“. 

Manifestul Comitetului revoluţionar român din 19 
septembrie 1851 era iscălit de D. Brătianu în numele 
întregului comitet, rămânând deschisă pentru cercetători 
problema paternităţii sale. 

Al. Cretzianu, cercetătorul arhivei lui D. Brătianu, nu ne 
dă o dezlegare, mulțumindu-se să ne spună că „manifestul 
apărea cu semnătura lui Dumitru Brătianu" ”’. 

O. Boitoș enumeră printre eventualii redactori ai 
manifestului, atât pe D. Brătianu cât și pe C. A. Rossetti, „cei 
mai romantici dintre radicalii români"”*. Dar, în notele intime 
ale lui C. A. Rosetti se găsește însemnarea „în timpul acesta 
(data 27 octombrie 1851), publicarăm un răspuns către 
Comitetul european. îl puserăm în 5 jurnale". Mai întâi 
trebuie stabilit că C. A. Rosetti vorbește despre manifestul 
nostru, deși data e de 27 octombrie. într-adevăr, nu 
cunoaștem decât un singur răspuns al Comitetului român 
către Comitetul european și C. A. Rosetti vorbește despre 
publicarea lui, nu despre înmânarea care avusese loc la 11 
septembrie. în luna septembrie jurnalul său nu cuprinsese 
nici o însemnare, iar în luna octombrie o singură pagină, în 
care se plânge că din august, de când a aflat despre moartea 
prietenului Rosenthal și a fost percheziţionat de poliţie, care 
i-a găsit niște manifeste către românii din Ardeal, nu a mai 
avut un moment de liniște. „Ce-am făcut în aceste două luni, 
de când n-am mai scris? și de ce n-am urmărit (notele). Una 
din pricinile tăcerii mele este că ne mai putând ţine nici o 
hârtie fără pericol de a fi expuse și profanate de ochii 
străinilor, n-am mai cutezat, n-am mai putut scrie"%. 


(Lui C. A. Rosetti, p. 255 și urm.) 

Nu putem deci considera pe C. A. Rosetti ca autor al 
răspunsului, căci după mărturisirile sale chiar, în toată 
această perioadă nu a avut liniștea sufletească pentru a 
compune un memoriu căruia emigranții îi acordau o atât de 
mare însemnătate. Un fapt atât de important, ca însărcinarea 
de a da un răspuns Comitetului mazzinian, nu ar fi trecut 
fără să lase urme în jurnalul lui Rosetti, care se mărginea să- 
și arate par- 

ticiparea, împreună cu ceilalți membri ai Comitetului român, 
numai la publicarea manifestului când spune: „publicarăm 
un răspuns“, „îl puserăm în 5 jurnale!. 

Prof. Al. Marcu socotește că răspunsul Comitetului a fost 
redactat de N. Bălcescu, care, fiind bolnav și dezamăgit de 
intrigile dintre emi- granţii români, lăsase pe D. Brătianu să 
păstreze legătura cu Londra”. Dar, cu drept cuvânt, prof. 
Gh. Zâne spune că niciodată Bălcescu nu ar fi făcut greșeala 
să afirme că românii sunt „avantgarda rasei gre- co-latine“ 
[VIII] și nici nu ar fi lăsat să se strecoare în manifest unele 
idei, cum ar fi aceea că forța nu poate fi un mijloc pentru 
rezolvarea problemelor politice, care sunt contrare 
concepţiei sale”. 

Pentru noi problema paternităţii manifestului Comitetului 
revoluționar român este definitiv tranșată în favoarea lui D. 
Brătianu. Citind cu atenţie corespondenţa, discursurile și 
memoriile diplomatice înaintate de D. Brătianu, nu va fi greu 
să recunoaștem stilul înflăcărat al acestui poet care a ajuns 
să facă politică, față de exprimarea stereotipă a diplomatului 
de profesie. Peste tot această poetizare a istoriei, care îl va 
face să scrie și acel imn închinat României, pe care îl 
prezenta lui ]. Michelet. în manifestul Comitetului român se 
recunosc nu numai repetarea ideilor agentului român de la 
Londra, ci chiar repetarea unor figuri de stil specifice lui: 
„La fiece lovire ce ne da, fiece mușcătură ce ne făcea, ne 
simţeam crescând și cu noi creștea și barbarul, căci mușcând 


77 Al. Marcu, op. cit., p. 60 și urm. 
78 N. Bălcescu, Opere, Ed. Gh. Zane, tom I. partea a Il-a, p. 286 și 
urm. 


comunica cu civilizaţia“, spunea manifestul Comitetului 
revoluționar român. „Până acum tătarul muscal și tătarul 
turc, mușcând în cărnurile noastre, ar fi primit și ei altoiul 
civilizaţiei“! °, spune D. Brătianu într-un manifest adresat 
locuitorilor din Principate. 

Dar dacă analiza stilistică nu pare prea concludentă, nu 
avem decât să ne raportăm la corespondenţa purtată de 
Mazzini cu D. Brătianu, în care primul spune: „Vous vous 
etiez ă peu pres engage avec Lledru] Rlollin] ă ecrire une 
adresse en reponse ă la notre. II faudrait le faire. Et il 


faudrait dans cette adresse parler des paroles de paix aux 

hongrois". Urmează sfaturile de conciliere cu maghiarii, 
după care Mazzini atinge chiar miezul discuţiei noastre: 
„Vous nous communi- querez l'adresse avant de la publier. 
Et elle pourrait etre signee par vous, pour le Comite National 
Roumain. Songez-y, on insiste ici pour le demander“&. 

D. Brătianu a urmat întocmai prescripţiile maestrului 
Mazzini și nimeni mai bine decât el nu putea ști ce se aștepta 
la Londra din partea românilor și cum trebuia întocmit un 
răspuns mulțumitor. 

Am insistat atât pentru a repune în drepturi pe D. 
Brătianu, arătân- du-1 ca adevărat autor al acestui manifest 
federal, pentru că îl socotim, alături de Ion Maiorescu și N. 
Bălcescu, drept unul dintre cei mai interesând luptători 
federaliști români ai epocii. 

Desigur că în perioada de timp cuprinsă între sfârșitul 
lunii iunie și începutul lunii septembrie 1851, în care D. 
Brătianu se afla la Paris, el a făcut cunoscut răspunsul său și 
membrilor Comitetului naţional român, cu atât mai mult cu 
cât, cu un an și jumătate în urmă, fusese admonestat de Tell, 
Eliade și N. Golescu pentru ideile exprimate fără prealabilul 
consimțământ al șefilor emigranților, cum se considerau cei 


79 Al. Cretzianu, op. cit., vol. I, p. 291 

treit!. 

Discuţiile cu prietenii politici din Paris nu alterează întru 
nimic nici fondul nici forma brădenistă a manifestului 
discutat, care poate fi trecut în rândul operelor lui D. 
Brătianu. 

înainte de a părăsi pe D. Brătianu, care va reintra în 
curând pe drumul legalităţii, chiar cu consimțământul lui 
Mazzini, rămâne să vedem, ca și la N. Bălcescu, dacă 
năzuinţele sale federaliste nu ascundeau alte intenţii. E lesne 
de înţeles că și D. Brătianu vedea în federaţia danubiană 
numai un mijloc pentru realizarea unităţii naţionale, pe care 
o dorea cu toată pasiunea sa patriotică, cum rezultă din 
următoarele cuvinte: „Ţara românului, care e unită cu 
celelalte surori ale ei, Moldova, Bucovina, Tara Banatului, 
Basarabia și Ţara Românească va fi ţara întreagă ce se 
numește România, pentru care trebuie să trăim, să mun- 

cim și să ne batem, căci numai în sânul ei vom putea fi tari, 
slobozi și fericiţi"E?. 

D. Brătianu, fiind convins că revoluţia universală va 
izbucni în 1852, făcuse agent de legătură la Atena pe Nicolae 
Golescu și în Serbia pe Ştefan Golescu. Acesta îi scria (la 5 
noiembrie 1851) despre rezultatele unei vizite de informare 
făcută în Germania, Boemia și Austria propriu-zisă, dând 
relații preţioase asupra activităţii lui Magheru, exilat în acest 
timp la Viena. Magheru luase contact cu conducătorii revo- 
luţionari de la Praga, stabilind ca în momentul prăbușirii 
Austriei să instaleze un guvern provizoriu al „Staturilor 
Unite ale Austriei", având grijă ca în același timp să 
proclame și unitatea românilor și a sârbilor cu fraţii lor din 
Imperiul otoman, înscriindu-se astfel pe aceeași linie 
politică naţională a luptei pentru dobândirea unităţii 

neamului. 
în timp ce radicalii români se constitui seră la Paris ca o 
partidă separată, fostul locotenent domnesc Eliade se 
pierdea în certuri sterile asupra șefiei pe care o visase 
pentru sine încă din vremea când își adăugase la numele 
părintesc pe acela de Rădulescu, cu gândul la destinul 
descălecătorului Radu Negru, pe al cărui tron arăta că s-au 
urcat în trecut „țărani, soldaţi, preoţi și  boieri'8. 
Francmason și adept al ideilor saint-simoniste, foarte la 
modă la Paris în acest timp, Eliade se deosebește de ceilalţi 
pașoptiști care, deși roșii, erau pătrunși de crezul naţional 
românesc. în Odă Românilor, scrisă în 1851, Eliade se 
adresează românilor, ungurilor și slavilor spunându-le că 
trebuie să-și unească eforturile și să lupte pentru o patrie 
comună, unde privilegiile de clasă vor fi desfiinţate: 
„Maghiari și slavi, românilor! 

E timp de-nfrăţire 

D-ajuns sângele bravilor A curs în amăgire. 

Jos casta privilege! Și ori-que făr-de-lege! Jos 

fumuri de magnați!” t 

Eliade face apel la spiritul de înțelegere al maghiarilor; 
acordând și celorlalți libertate, aceștia se vor ralia la cauza 
lor, luptând împreună pentru o patrie comună, o federaţie a 
naționalităților: 

„Maghiari, geloși de glorie, Român, croat vi-e 
frate, Cu toţii la victorie, Cu toţii la libertate. 
Luptaţi-vă-mpreună. 

O patrie comună Cu toţii invocaţi"t 

Eliade era un progresist nu numai atunci când se arăta 
partizanul unor înnoiri îndrăznețe pentru acel timp în 
ordinea internă, ci și când își dezvolta concepţia 
internaţionalistă, vorbind despre identitatea oamenilor, care 
nu ar trebui să cunoască deosebiri de naţionalitate, de limbă, 

religie și moravuri, concepţie care îl va conduce la ideea 
statului universal: „...Unul rob, altul slobod, altul român, 
altul grec, altul neamţ, o grămadă de amestecătură. Se miră 
oamenii ce să mai scornească ca să nu se mai înţeleagă, 
bieţii creștini. Oameni suntem toţi. Eu nu văd nici o 
deosebire". Dorind în cele din urmă: „să fie odată o nație, o 
limbă, o religie și o lege“. 

într-o scrisoare adresată la 25 iulie 1856 lui C. Racotă, 
saint-simo- nistul Eliade va apare acum influenţat și de ideile 
mazziniene, când vorbește despre o Europă unificată pe baze 
republicane, ţinându-se seama în stabilirea graniţelor 
interstatale de criteriul etnic, naționalitatea determinându-se 
după limba maternă a locuitorilor. în fața Congresului sau a 
Tribunalului republicii universale a Europei, „al cărui prim 
temeiu să fie solidaritatea populilor, iar nu a guvernelor", 
românii vor revendica Transilvania și Banatul, ca ţinuturi de 
limbă română“. 

Mișcarea federală pașoptistă nu se încheie cu aceste 
gânduri. Exi- laţii vor mai avea ocazia să intervină în 
mișcările insurecţionale ce se pun la cale în Imperiul 
habsburgic, frământaţi de aceleași gânduri 

federale, cărora nu le va fi dat să se realizeze până astăzi. 
Dar ideile lor de federaţie dunăreană vor rămâne de 
actualitate și o sută de ani de la emiterea lor, în discuţii 
politice la fel de aprinse ca și atunci când constituiau 
noutatea zilei. 


NOTELE EDITORULUI 
I. De fapt I.C. Brătianu a fost condamnat pentru deținerea ilegală a 
unei prese tipografice. 
II. Republica romană a funcţionat între 9 februarie și 3 iulie 
1849. 
III. Formula consacrată a fost cea de „Tânăra Europă", „Tânăra 
Italie" ș.a. 

IV. Contactul lui N. Bălcescu cu G. Mazzini a fost doar indirect. 

V. Memoriul a ajuns la Kossuth, aflat la Kutahya, prin Comitetul 
revoluționar maghiar de la Paris. (Vezi, de altfel, mai departe.) 

VI. Observăm totuși că Dumitru Brătianu îl cunoștea pe Mazzini 
încă din 1849. Recomandarea putea fi doar un gest în plus de 
solicitudine din partea profesorilor francezi. 

VII. E vorba de ziarul „II progresso" din Torino. 

VIII. Amintim totuși că exista un anumit limbaj de la care 
revoluționarii români nu se puteau abate. Expresia „rasă greco-latină" 
aparținea lui Mazzini. Făcând referire la „populations roumaines" 
autorul trebuia să adauge și componenta greacă, văzută de Mazzini ca 
elementul unei sinteze. 


CAPITOLUL IV 


F SPECULATII FEDERALISTE 
IN JURUL RAZBOAIELOR AUSTRIECE 


După momentul de febrilă activitate federală reprezentat 
de revoluția din 1848 și de exilul fruntașilor revoluționari, 
ideea federării în regiunea Dunării nu va declina, ci se va 
pune la dispoziția politicienilor ori de câte ori imperiul 
austriac va trece prin perioade de criză. Federația 
dunăreană va apare nu numai ca o soluție de salvare a 
imperiului, ci mai ales ca mijloc de cooperare între 
naționalitățile oprimate. Mai ales Italia, intrată pe calea 
realizării unității naționale, va trimite agenţi, va căuta aliaţi 
și va întreţine tot timpul spiritul de revoltă împotriva 
Imperiului habsburgic, din care avea de revendicat și ea 
importante teritorii naționale. 

Este demnă de admirat abila şi fructuoasa activitate 
diplomatică italiană din epoca Risorgimentului, care a ştiut 
să scoată din toate evenimentele europene un profit pentru 
cauza italiană. Când, la Plombieres, alianța franco- 
piemonteză ia naştere, în perspectiva unui conflict cu 
Austria, politica oficială reprezentată prin Cavour este cel 
puțin acum de acord cu politica desțăratului Mazzini, de a 
profita ca de niște auxiliari prețioşi de naţionalităţile din 
imperiul dușman. 

în vederea unei insurecţii maghiare, pentru reușita căreia 
se solicita și sprijinul românilor din Principate, Napoleon al 
III-lea dăruia 20 000 puști complotiștilor unguri: Sardinia se 
obliga să le transporte de la Marsilia la Galaţi, de unde să ia 
drumul spre frontiera austriacă. Generalul maghiar Klapka, 
însărcinat cu organizarea revoltei ungurilor, trata în 1859, 


din împuternicirea lui Kossuth, cu vodă Cuza, a cărui țară 
trebuia să servească drept bază de pornire a acţiunii sale și 
cu 

principele Obrenovic, pentru a se ajunge la o înţelegere între 
ungurii, românii și sârbii din Imperiul austriac. între 
punctele platformei sale de înţelegere, demnă continuare a 
tratativelor din Paris cu 10 ani în urmă, după ce se repetau 
dezideratele de fraternitate, libertate și egalitate dintre 
naţionalităţile subjugate, se ajungea și la repetarea acelui 
ideal obsedant federalist: cele trei ţări dunărene, Ungaria, 
România și Serbia vor constitui o federaţie. Care putea fi 
atitudinea proaspătului domnitor român, care reușise să 
unifice cele două principate românești, pentru care lordul 
Clarendon propusese nu de mult o legătură federală, ce i se 
părea mai mult în spiritul tradiţiei noastre istorice?! 

Klapka mărturisea că domnitorul român, „avec son 
instinct de grec, il en a parfaitement compris toute 
l'importance" și se gândea poate chiar să fie „le seul et 
unique profiteur"?! 5. Klapka, lucrând pentru o federaţie sub 
conducerea lui Kossuth, nu putea admite ca tribunului 
maghiar să i se substituie vodă Cuza, în care conspiratorii 
unguri vedeau cu teamă un viitor conducător al Daco- 
României și de aceea nici nu angajează activ pe domnitorul 
Cuza la insurecția pregătită dincolo de Carpaţi. Klapka era 
un simplu traducător al gândurilor lui Lajos Kossuth. Acesta 
nu renunțase la ideea înmănuncherii popoarelor orientale 
într-o vastă confederație, păstrându-se bineînţeles unitatea 
statului maghiar: „... Scopul eforturilor mele, experiența 
mea, aceasta este crearea unei vaste confederaţiuni 
cuprinzând Ungaria, Polonia, Croaţia, Serbia și Ţările 
Române"%. Când,în 1862, proiectul kossuthist al federaţiei 
danubiene ajunge și la cunoștința opiniei publice maghiare, 

aceasta nu-l mai urmează cu același entuziasm pe calea 
federaţiei, cum îl urmase atunci când Kossuth îi arătase 
drumul maghiarismului. 

Nici în vâltoarea războiului franco-piemontezo-austriac 
soarta nu se arătă mai bună cu Lajos Kossuth și cu 
reinstalarea sa, căci revoluţia maghiară nici nu izbucnise 
încă pe când Austria capitula la Villafranca. 

în același timp cu misiunea kossuthistului Klapka, 
Principatele primeau și vizita unor agenţi garibaldieni pentru 

Garibaldi, care în timpul războiului franco-piemontezo- 
austriac comandă două regimente de „cacciatori" în Alpi, 
repurtând victoriile de la Varese și San Fermo, este cea mai 
populară figură a Risorgimen- tului. Debutează ca mazzinian 
în politică, fiind membru al organizaţiei „Giovine Italia", sare 
chiar în ajutorul Republicii romane când aceasta cădea sub 
loviturile francezilor, servind cu multă credință și rega- 
litatea, pentru atingerea aceluiași ideal al unităţii italiene. 
După o viaţă eroică și aventuroasă, în care republicanul 
convertit la monarhism obține și titlul de generalisim al 
forțelor din Uruguay, găsim pe luptătorul italian gata să 
intervină și pentru libertatea naţiunilor din Imperiul austriac 
și chiar din cel otoman, punându-se în fruntea mișcărilor na- 
tionale de acolo. 

Cel mai interesant dintre agenții lui Garibaldi în Balcani 
pare a fi Marco Antonio Canini [I]; imitând exemplul 
maestrului său, duce o viaţă agitată și plină de aventuri. A 
fost un mânuitor al condeiului, având încercări în poezie, 
filosofic, politică și filologie. A cunoscut și zidurile închisorii 
la Veneţia, fiind acuzat de socialism; s-a îndeletnicit cu 
negoţul la Constantinopole și a fost expulzat ca primejdios 
ordinei publice din București. Ca formaţie ideologică el este 
în egală măsură un elev al lui Mazzini și un admirator al 
operei lui Saint-Simon. După părerea lui Canini, unitatea 
poporului italian nu se putea realiza decât în strânsă 

legătură cu revoluţia și emanciparea popoarelor din Imperiul 
austriac și cel otoman. 

Revoluţia sincronă a românilor, croaților, bulgarilor, 
sârbilor și ungurilor ar fi condus la prăbușirea tiraniei și la 
federarea liberă a acestor popoare, sub privegherea unei 
Italii unificate, căreia i-ar fi revenit rolul civilizator îndeplinit 
altădată cu atâta strălucire pe aceste meleaguri de 
stăpânirea romană și apoi de cruciați. Pentru realizarea 
acestor scopuri făcea el o călătorie la București în 1859, 
unde, expulzat fiind, se va întoarce peste câţiva ani, animat 
de aceleași gânduri. 

Canini împărtășise planurile sale, de fapt ale lui Mazzini, 
de revoltă sincronă și de federalizare în sud-estul Europei, 
atât  primului-ministru Cavour, cât și regelui Victor 
Emmanuel, a cărui simpatie se lăuda că a câștigat-o. El se 
vedea omul destinat să pună în aplicare planurile 


51 


GEORGE CIORĂNESCU 


mazziniene sau kossuthiste cu ajutorul oficialității italiene. în 
1862 ministrul Rattazzi îl trimetea din nou în Orient, ca 
agent politic secret, cu o proclamație a lui Garibaldi către 
populațiile de acolo, îndemnân- du-le să se pregătească de 
răscoală în vederea apropiatei treceri a lui Garibaldi din 
Serbia şi România în Austria, pentru răsturnarea ordinei 
imperiale. 

Şi de data aceasta maghiarii pretindeau o federație în 
care lor să le revină rolul de conducători, căci după cum 
rezultă din scrisoarea filoromânului G.V. Ruscalla către 
Papiu-Ilarian (30 mai 1862), Canini venise la Bucureşti „spre 
a-i converti pe români la visata federație a șerbilor, rutenilor, 
slovacilor, bulgarilor, epiroților și maghiarilor, care îşi 
rezervă partea directivă".’! 

Ca și Mazzini, el va fi silit să medieze între pretenţiile 
maghiare și aspiraţiile românești, dar cum era o fire 
optimistă i se va părea că a ajuns la un rezultat pozitiv 

spunând că la cuvintele lui Garibaldi s-a răspuns în capitala 
României cu: „Trăiască frăţia cu Italia și cu Ungaria". 

în același sens, al apropierii româno-maghiare în vederea 
răscoalei sincrone, lucra și maestrul lui Canini, însuși 
Garibaldi care, de la Caprera, îi scria Dorei d'Istria (Elenei 
Ghica), rugând-o să intervină pe lângă compatrioţii săi, 
convingându-i să lupte pentru înfrățirea popoarelor din 
centrul și orientul Europei. 

„Șerbi, croati,  dalmati, aderirono alle aspirazioni 
nazionali dei magiari. I Moldo-Valacchi debbono imitare un 
tale esempio, e io metto illimitata speranza nella vostra alta 
influenza sui compatriotti voştri per stringere il nodo 
fraterno, che deve or mai tenere unite le razze orientali colle 
razze sorelle del centra ed delle occidente dell’ Europa"”. 
(Scrisoarea lui Garibaldi către Dora D'Istria, din 16 iulie 
1861). 

Dar problema româno-maghiară, acest nod gordian al 
federației danubiene, pe care nu-1 putuse dezlega abilitatea 
lui D. Brătianu, bunăvoința lui N. Bălcescu sau prestigiul lui 


Mazzini şi Garibaldi, nu 

va putea fi depășit nici de Marco Antonio Canini. Acesta 
culegea și de la Belgrad aceleași știri asigurătoare, că sârbii 
sunt gata să se înţeleagă cu ungurii în vederea stabilirii 
federaţiei Dunării și în așteptarea marșului garibaldian în 
Europa Centrală — care nu va avea loc niciodată. Totuși, 
popoarele asuprite din imperiu vor rămâne în suflet cu spe- 
ranța, exprimată și de ziarele din Novi Sad: „Aşteptăm pe 
Garibaldi"**, deși condotierul italian era acum (1876) bătrân. 

Este sigur că proiectul unei răscoale și a unei federaţii 
orientale nu-l părăsiseră pe septuagenarul erou al celor 
două lumi, căci în 1876 el scria agentului său, generalul 
maghiar 'Tiirr, despre „o confederație de state libere, udate 

de Sava, Dunăre, Egee și Adriatica"%. 

Balcanii și centrul Europei sunt în tot acest timp câmpul 
de activitate al agenţilor lui Kossuth, care nu renunţase la 
visul reînscăunării sale și ai lui Garibaldi, care urmărea 
realizarea unităţii italiene, ambii voind să uzeze de 
nemulțumirile naționalităților împilate, pentru dărâmarea 
eșafodului austriac. Acești agenţi kossuthisto-garibaldieni se 
formaseră adesea la școala revoluţionară a lui Mazzini, ale 
cărui idei le adoptaseră, cum era cazul lui Canini. Mazzini, 
care a fost activ până la sfârșitul vieţii sale (1872), va profita 
și de această perioadă tulbure, atât de propice planurilor 
revoluţionare, recrutându-și un nou prozelit român, în 
persoana lui Eugeniu Carada. 

Plenipotenţa pe care Eugeniu Carada o avea de la 
Mazzini pentru a lucra în centrul și răsăritul Europei în 
vederea declanșării în zadar așteptatei revoluţii generale, 
precum și corespondenţa cu revoluţionarul italian, care se 
aflau în păstrare la Costache Ciocârlan, au fost distruse, din 
nenorocire, într-un incendiu. Știm numai că după 1864 E. 
Carada a luat contact la Viena cu Rieger, șeful naționaliștilor 
cehi, în vederea revoltei pe care Rieger voia să o amâne, căci 
socotea Imperiul austriac destul de puternic spre a rezista 
asaltului revoluţiei. Tot din însărcinarea lui Mazzini, Carada 
pregătea revolta italienilor, la Veneţia, îndreptată tot 


împotriva Imperiului austriac. Eugeniu Carada 
GEORGE CIORĂNESCU 


urmărea prin activitatea sa revoluționară, demnă de trecutul 
celorlalţi conspiratori ai epocii, realizarea idealului naţional 
de unitate, fie chiar prin intermediul formulei federale. 

El era atât de pătruns de principiile pașoptiste, cărora le 
jurase credință pe când avea 12 ani, încât lupta pentru 
răsturnarea absolutismului reprezentat prin Napoleon al III- 
lea, prin Cuza și chiar prin Carol I. Astfel ajunge să fie 
implicat la Londra în complotul contelui de Paris și al lui 

Malaspina împotriva împăratului Franţei; la București abia 
scapă să nu fie spânzurat în Pasagiul Român de partizanii lui 
Cuza. în 1870 e arestat ca șeful revoluţiei de la Ploiești a lui 
Candiano Popescu. 

Acest fiu al secolului său cunoștea și împărtășea ideile 
timpului, pentru a căror realizare lupta ca agent al lui 
Mazzini, punând totuşi deasupra  internaţionalismului 
mazzinian idealul naţional român. El cunoștea atât ideile 
maestrului său Mazzini, care îi scria: „în Orientul european, 
nici dvs., nici grecii, nici slavii n-o să puteţi rezolva ches- 
tiunea libertăţii fiecare în parte și, fiind izolaţi, faceţi totul 
pentru a vă înţelege!!, cât și pe ale patronului său de la 
„Românul", C. A. Rosetti, cu a cărui fiică se logodise și care 
în anul 1861 nutrea speranţa că românii ar putea „cu 
ușurință să silească pe unguri să părăsească ideea lor 
asiatică și formând atunci o adevărată confederație, să facă 
Austria să cază în câteva zile". (Scrisoare adresată lui 
Ubicini și P. Bataillard de la Florica, 22 octombrie 1861). 

întorcându-ne privirile la vodă Cuza, pe care Klapka îl 
bănuia sa râvnește rolul de conducător al federaţiei 
orientale, vom vedea că prin politica sa prea personală își 
înstrăinase simpatiile „roșilor" pașoptiști, care îl și răstoarnă 
în noaptea de 10 spre 11 februarie 1866. Abdicarea lui Cuza 
este un prilej nu atât pentru reluarea planurilor federale, cât 
pentru continuarea discuţiei, pe care și Ion Maiorescu o 
făcuse, a cedării Principatelor către Austria, în schimbul 
anexării unor teritorii italiene de sub controlul austriac la 
Italia. Se ajungea astfel, din punct de vedere românesc, tot 


la soluţia pe care o urmăreau schemele fede- 

rale, a unităţii neamului românesc, fie chiar sub sceptrul 
habsburgic, căci trebuia să măgulim puternicul vecin din 
Vest, atât timp cât nu puteam spera nimic de la o soluţie prin 
forţă, disproporţia dintre proaspăt închegatele Principate și 

imperiu, ce va deveni în curând austro-ungar, fiind prea 
mare. 

Clarendon, care propusese cu puţin timp în urmă 
federarea Principatelor, iar nu unirea lor, se va opune și de 
astă dată integrării noastre în Imperiul austriac pe motiv că 
Franz Joseph are destui supuși semi-barbari în împărăţia sa 
pentru a mai primi cu plăcere încă „patru milioane de 
sălbatici între aceleași granițe!“*!. Și în întâlnirea de la 
Salzburg (1867) dintre Napoleon al III-lea și Franz Joseph se 
reia discuţia asupra cesiunii Principatelor către Austro- 
Ungaria: cu acea ocazie împăratul vecin nouă ar fi spus, 
după relatarea lui Andrăssy către Gh. Bibescu, „Sire, ne 
oferiţi ceva care nu ne aparţine și n-am putea păstrat98 99 100, 

După înlăturarea lui Cuza, alt eveniment internaţional 
propice unor noi combinaţii politice va fi războiul pruso- 
austriac. Austria fiind iarăși în impas, au loc schimburi de 
vederi între conducătorii maghiari și români, pe care Ion 
Brătianu le relatează astfel în discursul său din 1868. „D-nii 
Andrăssy, Klapka și Tiirr acum doi ani veniră în București, 
înaintea bătăliei de la Sadova, ca să trateze cu noi și nu le- 
am cerut nimic, nici atunci când puteam reuși, nici atunci nu 
le-am ţinut alt limbagiu decât acela de mai înainte“!*. 

Ion Brătianu nu vorbește despre amănuntele discuţiei, 
dar ţinând seama de împrejurările în care are loc și de 
participând, nu e greu să-i fixăm subiectul dacă ținem seama 
că în același timp trecea clandestin peste munţi Eugeniu 
Carada ca să pregătească răscoala populaţiei române din 
Ardeal. Carada nu voia să piardă un prilej prielnic pentru 
realizarea planului său; acum, când Austria era ocupată în 
războiul contra Prusiei, răscoala naționaliștilor părea foarte 
indicată. Carada face mai multe depozite de muniții în Ardeal 


și numește pe profesorul 

98 N. lorga, Istoria românilor, vol. I, p. 111 |trimitere eronată] 

99 N. lorga, Istoria românilor, vol. X. întregitorii. București, 1939, 
p. 52 

100 Gh. Adamescu, FElocuența română, p. 208 

craiovean Constantin Olteana, nepotul lui Petru Maior, 
comandant al mișcării revoluționare". 

Dar războiul pruso-austriac e de scurtă durată. După o 
lună și jumătate el se încheie prin înfrângerea Austriei și 
revoluționarii fede- raliști pierd un nou prilej de a-și 
valorifica planurile lor atât de mult și zadarnic muncite. 

Dar gândurile federale depășiseră de mult cercurile 
revoluţionare, ajungând cunoscute până și curților imperiale. 
Astfel, cu ocazia căsătoriei principelui Umberto cu 
principesa Margareta de Savoia (24 aprilie 1868), 
reprezentantul principelui Carol I al României la nunta celei 
pe care și-o voise pentru sine soţie, este binecunoscutul 
nostru Dumitru Brătianu. în discuţiile pe care D. Brătianu le 
poartă cu vărul împăratului Franţei, principele Jerome 
Napoleon, acesta îi destăinuiește că ungurii îi oferiseră 
coroana Sfântului Ștefan, după ce, cu patru ani în urmă, 
Carada îi oferise coroana lui Cuza vodă. 

Principele Napoleon socotea că acum este momentul 
propice ca să se realizeze o mare confederație, ce va tranșa 
definitiv chestiunea Orientului!%. Cu ocazia vizitei pe care 
principele o va face în iunie 1869 la București, el nu va uita 
să recomande românilor legături mai strânse cu monarhia 
austro-ungară!%. 

Aceste idei erau împărtășite și de fostul agent mazzinian 
și garibal- dian, generalul maghiar Tiirr care, devenit 
colaborator al contelui Andrăssy, nu va uita de visul federal 
al unirii ungurilor, românilor și sârbilor, păstrând bineînţeles 
ideea distinctivă a federalismului maghiar, adică supremaţia 
și unitatea naţiei maghiare”, 

Dar patronul său de la Ministerul de Externe, contele 
Andrăssy, în convorbirea pe care o avea în 1875 la Viena cu 
domnitorul Carol I, ţinea să-l asigure că monarhia austro- 


101 Constantin Răutu, op. cit., p. 89 

102 Al. Crctzianu, Din arhiva lui D. Brătianu. vol. II, p. 263 și urm. 
103 N. lorga, Istoria românilor, vol. X, p. 53 

104 Al. Marcu, Conspirații, p. 350 


56 


ungară nu are nici un interes să-și mărească numărul 


supușilor români prin anexarea României, anexare 
ROMÂNII ȘI IDEEA FEDERALISTĂ 


ce ar prezenta și dezavantajul unei și mai mari apropieri de 
Rusia ameninţătoare!. 


2. 


Evenimentele istorice al căror centru era Imperiul 
austriac au fost privite mai sus din puncte de observaţie 
plasate cel mai adesea în afara împărăției. Am văzut astfel 
atitudinea Italiei, Franţei, Principatelor Unite faţă de crizele 
succesive ale împărăției habsburgice, marcate prin războiul 
franco-piemontezo-austriac și pruso-austriac. 

Desigur că pierderea a două războaie nu putea fi 
înregistrată în cronica imperiului fără serioase repercusiuni 
asupra structurii politice interne a acestei hărțuite împărăţii. 
După primul eșec în fața armatelor lui Napoleon, Franz 
Joseph își va convoca în primăvara anului 1860 un nou 
Senat, cu mult mărit, în care românii vor avea reprezentanţi 
de frunte în persoana lui Andrei Şaguna pentru Ardeal, 
Andrei de Mocioni pentru Banat și Nicolae Petrino pentru 
Bucovina. 

în discuţiile din sânul Senatului imperial, purtate asupra 
celei mai bune reforme ce va da imperiului o nouă și mai 
trainică așezare, se fac simţite mai ales două curente. 
Curentul federalist susținea să se acorde naționalităților din 
imperiu autonomie teritorială și constituţii provinciale 
proprii. Curentul centralist era partizanul unui parlament 
central unic, pentru tot imperiul. 

Andrei Şaguna, reluând  dezideratele româneşti 
exprimate în Câmpia Blajului, cerea autonomia Transilvaniei, 
căreia să i se acorde o constituție bazată pe egalitatea 
politică a tuturor naţiunilor!%. 


105 N. lorga, Istoria românilor, vol. X, p. 132 
106 Moga, op. cit., p. 406 și urm. 

Andrei de Mocioni, în numele Banatului, luând cuvântul 
în Senatul imperial la 24 septembrie 1860, cu privire la 
reorganizarea monarhiei, susținea același principiu al 
egalităţii naționalităților, care trebuiau să se bucure de 
drepturi politice, confesionale și culturale egale. El mai 
cerea ca „în Senatul imperial naţionalitățile imperiului să fie 
reprezentate în proporţie cu numărul sufletelor", instrucția 
să se facă în limba 

naţională și confesiile creștine, catolică, protestantă și 
ortodoxă să șadă pe picior de egalitate. 

Principiul egalităţii de drept a naționalităților susţinut de 
români, care trebuia să conducă la o reformă în spirit federal 
a imperiului, a fost puternic combătut de reprezentanţii 
unguri din Senat, care vedeau în aplicarea lui distrugerea 
statului unitar maghiar. 

Aristocraţii unguri acuză pe Mocioni că a „alunecat pe 
căile lui Garibaldi, luptând ca și acesta pentru abolirea 
drepturilor istorice care, în cazul Ungariei, nu pot fi în nici 
un chip contestate"!%. 

Dar acţiunea lui Andrei de Mocioni nu se oprește aici; 
convocând la 18 noiembrie 1860 o adunare naţională 
românească la Timișoara, el cere recunoașterea Banatului ca 
un ținut românesc autonom, cu titlu de capitanat. 
Capitanatul Banatului va adopta ca limbă oficială limba 
română și va fi condus de un șef politic român, cu titlul de 
căpitan. Ca și Simion Bămuţ, Andrei de Mocioni, acest demn 
urmaș al aromânilor ce daseră românilor din Imperiul 
austriac și alți oameni de valoare cum e contemporanul său 
Saguna, va proclama solemn: „Noi nu putem înainta până nu 
vedem elementul nostru în Austria reunit într-un trup moral, 
până nu-l vedem chemat ca naţiune la viaţa constituţională 
sub sceptrul Austriei"19%8. 


1072! Th. Botiș, Monografia familiei Mocioni, p. 35 și urm. 
108 Ibidem, p. 56 

Pe când românii din Principate erau federaliști, spre a 
realiza în acest chip unitatea tuturor provinciilor locuite de 
conaţionali de ai lor, românii din Imperiul austriac erau 
federaliști pentru a obţine egalitatea de tratament cu 
celelalte naţiuni conlocuitoare din imperiu. Ei se mărginesc 
să ducă o susţinută luptă constituţională marcată din când în 
când de revoltă împotriva maghiarilor, dar afirmându-și 
mereu loialitatea față de Coroană, spre a fi acceptaţi să 
participe pe picior de egalitate cu celelalte naţiuni la viața 
publică a imperiului. 

Panromânismul li se părea un vis prea îndepărtat, când 
lor nu li se acorda dreptul mult mai elementar al egalităţii 
naţionale, după ce își vărsaseră sângele pentru Coroană în 


1848. 
ROMÂNII ȘI IDEEA FEDERALISTĂ 


De data aceasta însă, după lungile discuţii din Senatul 
imperial, Franz Joseph se înduplecă să acorde, prin diploma 
din 20 octombrie 1860, tuturor provinciilor istorice ale 
imperiului autonomia, fără atributul suveranităţii. Fiecare 
provincie va avea un organ legislativ propriu — dieta 
provincială — deasupra cărora ființa un parlament imperial 
central. Astfel se desființa uniunea forţată și unilaterală a 
Transilvaniei cu Ungaria de la 29 mai 1848, toate provinciile 
dobân- dindu-și drepturile avute înainte de revoluţie. 

Dacă la Viena principiul autonomist ieșise triumfător, nu 
este mai puţin adevărat că și la Budapesta se purtau în acest 
timp (1860) conversații între unguri, sârbi și români pentru o 
împăcare definitivă în cadrul unei federaţii a Dunării. Ion 
Maniu, student în acea vreme la Budapesta, îi scria unchiului 
său Simion Bămuţ despre atari planuri, rugându-l să dea în 
vileag în public că avansurile ungurilor de „testveriiles", 
adică frăţietate, sunt menite „a seduce pe cei lesne 
crezători"1%, 

De asemeni, piemontezul Vegezzi Ruscalla scria în același 
an că românii, care s-au adunat între Prut și Dunăre ca într-o 
a doua Italie, vor întinde în cele din urmă mâna Ungariei, 


109 Al. Marcu, op. cit., p. 248 și urm. 


spre a se uni la Fiume cu Italia, pe care o privesc „come loro 
madre patria“!10. 

Perspectivele unei înţelegeri cu Ungaria, care ar fi fost în 
profitul tuturor prin faptul că dăuna Austriei, e relevată și de 
von Keyserling, reprezentantul Prusiei în București. Von 
Keyserling propunea constituirea unui stat care să unească 
România cu Ungaria sub sceptrul regelui Carol al României, 
fiecare ţară păstrându-și mai departe un guvern și un 
parlament propriu. Carada, cunoscând această propunere 
făcută unui personaj politic român, este de părere că 
uniunea româ- no-maghiară nu ar avea sorți de izbândă, fiind 
împotriva sentimentelor pe care cele două popoare și le 
nutresci!l. 

Dacă îndemnurile de împăciuire și de federalizare 
româno-sâr- bo-maghiare veneau de la reprezentanţii tuturor 
naționalităților, în 

Parlamentul maghiar cei care erau autorizaţi să vorbească în 
numele poporului maghiar nu făceau nici un gest decisiv de 
apropiere. Un nou conflict româno-maghiar va izbucni cu 
ocazia discuţiilor asupra legii naționalităților. Plin de bune 
intenţii, Alexandru Mocioni vizitase în scop de informare 
statele polietnice din Apus și studiase legislaţia federală a 
Elveţiei, pe care avea de gând să o propună Parlamentului 
maghiar ca bază de discuţie la legea naționalităților. Dar 
Alexandru Mocioni nu își va putea dezvolta punctul său de 
vedere, căci va trebui să părăsească incinta parlamentară, 
împreună cu ceilalţi deputaţi naționaliști români, în semn de 
protest împotriva adoptării proiectului Deăk. El nu se va 
abtine totuși de a ataca pe foștii emigranţi maghiari de după 
revoluţia din 1848, spunând că „întorși acasă, nu au adus cu 
sine decât aburi din Franţa lui Napoleon și Anglia boierilor, 
iar de legile cele bune și drepte ale fericitelor popoare din 


110 N. lorga, Un pensatorepolitico italiano, p. 12 
111 Constantin Răutu, op. cit., p. 96 

Belgia și Elveţia nimic nu vor să știe“1!?. 

Nemulțumirii românilor de la marginea de răsărit a 
imperiului îi răspundea în același timp (1865) nemulţumirea 
populaţiei italiene din sudul imperiului. Luigi Sailer în L 
“Europa e la Casa d'Austria, înno- dând firul tradiţiei 
luptătorilor naționaliști italieni, cerea ca populaţiile asuprite 
din Imperiul austriac și cel otoman să-și scuture jugul care le 
oprimă și să se federeze într-un vast „Imperio federativo del 
basso Danubio"!15. 

în urma înfrângerii zdrobitoare din 1866, Austria nu 
numai că va pierde conducerea Confederaţiei germane, dar 
va trebui să găsească o nouă formulă de colaborare cu 
naţionalităţile protestatare. 

De data aceasta, prin legea din 21 decembrie 1867, se 
aplică realmente principiul egalităţii de tratament în cadrul 
imperiului, dar numai pentru națiunea maghiară. Acum ia 
naștere Imperiul bicefal, bazat pe cele două rase privilegiate, 
germană și maghiară. Prin compromisul dualist, cunoscut 
sub numele de compromisul lui Deăk, rezultat din dispoziţiile 
legii austriece din 21 decembrie 1867 și a legii a Ill-a ma- 

ghiare din același an, Ungaria își vede realizat visul statului 
unitar maghiar. Ea încetează de a mai fi o „Reichland“, o 
parte integrantă din imperiu, devenind un stat federal, 
asociat cu drepturi egale cu Austria. Afluentul stâng al 
Dunării, Leitha, va fi granița despărţitoare dintre Imperiul 
austriac, cu capitala la Viena și regatul Ungariei, cu capitala 
la Pesta. Franz Joseph se va încorona rege apostolic al 
Ungariei la 8 iunie 1867, având ca prim-ministru maghiar pe 
Andrăssy, încă din martie 1867. Regimul dualist a durat până 
în 1918, compromisul trebuind să fie reînnoit după fiecare 
perioadă de 10 ani, aducându-i-se câteodată mici modificări. 
Ultima reînnoire a avut loc la 8 octombrie 1907. 


112 Th. Botiș. op. cit., p. I 12, 124 
113 Al. Marcu, Romanticii italieni și românii, p. 1(X) 

Austria se compunea din 17 provincii, care se bucurau de 
o largă autonomie, sub controlul unui reprezentant al 
împăratului. Puterea executivă era exercitată de împărat și 
Cabinetul austriac, iar puterea legislativă de Reichsrat, 
compus din două Camere, a seniorilor și deputaţilor. Regatul 
Ungariei era împărţit în 63 comitate, cuprinzând și 26 orașe 
libere regale. Puterea executivă era exercitată de regele 
Ungariei, care era una și aceeași persoană cu împăratul 
Austriei, asistat de data aceasta de Cabinetul maghiar, iar 
puterea legislativă de parlament, compus din Camera 
magnaţilor și cea a deputaţilor. 

Organele comune ale Austro-Ungariei erau: suveranul, 
ministerele Afacerilor Străine, al Războiului și al Finanţelor, 
Curtea supremă de conturi și Banca austro-ungară. Mai 
există și o delegaţie a parlamentului maghiar și a celui 
austriac, care controlau administraţia comună. 

în urma noii organizări, dată în 1867, s-a abrogat și toată 
opera de legiferare a Dietei din Sibiu (la 20 iunie 1867), 
unde, datorită lui Andrei Șaguna, se lucrase atât de mult 
pentru români. 

Croaţia-Slavonia se bucura de oarecare autonomie în 
cadrul regatului maghiar, conform acordului din 1868, 
puterea executivă fiind exercitată de banul desemnat de 
rege, iar cea legislativă de către Dieta din Agram (Zagreb). 
Dieta din Agram trimitea 40 de deputaţi în Camera 
deputaţilor de la Budapesta și trei în Camera magnaţilor 
pentru discutarea afacerilor comune. în urma înţelegerii 
dintre Cabinetul maghiar și cancelarul Aerenthal pentru 
suprimarea tendinţelor 

serbofile din Croaţia, constituţia și regimul autonomist al 
Croaţiei au fost abolite în 1912. 

La 6 octombrie 1908, fiind anexate Bosnia și Herțegovina, 
noile provincii sunt supuse unui regim special, sub 
condominium austro-ungar. Prin constituția din 10 februarie 


1910, puterea legislativă aparţinea dietei locale, iar puterea 
executivă regelui-împărat, care o exercita prin intermediul 
unui guvern provincial, având în frunte un guvernator 
militar. 

Atunci când a fost vorba să se eticheteze regimul dualist 
aus- tro-maghiar, punctele de vedere au variat. Autorii 
maghiari susțineau, în dorinţa lor de a se ajunge la o 
separație completă de Austria și la independenţa absolută a 
Ungariei, că ne aflăm în fața unei simple uniuni personale!!*. 
în același timp, autori austrieci ca Deutscher von Kolles- 
berg, inspirați de dorința contrarie de a vedea Ungaria 
reintegrată Imperiului austriac, susțineau că regimul dualist 
pusese bazele unui stat federal, în care Ungaria nu putea să 
se bucure de atributele pe care le are o persoană de drept 
internațional". Majoritatea autorilor susțin însă ca justă 
teoria după care regimul dualist echivalează cu o uniune 
reală, sau cu o confederație de state. în favoarea acestei teze 
pledează autoritatea lui Jellineck și o documentată lucrare a 
lui Ulbrich cu titlul Osteireichisches Staatsrecht. 

în urma instaurării regimului dualist, s-a convocat o nouă 
dietă ardeleană, care a votat din nou unirea Transilvaniei cu 
Ungaria. Celor 13 deputaţi români li s-a permis să participe 
la ședințele Camerei din Pesta. în acest mediu maghiar 
deputăţii români s-au constituit într-un club sau „conferinţă", 
profesând idei maghiarofile. 

Gojdu declara că „pe rotogolul pământului mai bun 
român și mai bun patriot maghiar decât el nu există, știind 
că dacă piere maghiarul astăzi, mâine piere și românul". Un 
alt deputat, Ilie Măcelariu, încercând să pună în practică 
principiile democratice, vorbi românește în Camera de la 
Pesta, în strigătele indignate ale adunării. Mai curajos, 

Iosif Hodoș cerea o Transilvanie liberă și independentă, cu 


114 Massimo Filotti, Les unions d'etats, p. 508 
115 Paul Fauchille, Trăite de droit international publique, p. 250 

granița de apus pe malul Tisei!!€. 

Unul dintre acești români din Pesta, deputatul Alexandru 
Roman, profesor de limba română la Budapesta și membru al 
Academiei Române, este redactorul unei interesante 
publicaţii „politică, literară, comercială și economică", ce 
apare din ianuarie 1869 până în februarie 1876 sub titlul 
„Federaţiunea"!!”, luptând pentru transformarea Imperiului 
într-o federaţie. Atât prin acest organ, cât și de la tribuna 
parlamentară, Alexandru Roman susținea că dualismul 
trebuie înţeles numai ca o primă etapă în vederea realizării 
unei federaţii. Căci dacă dualismul va înțelege să rămână 
numai „unio duorum nationum contra plures", aceasta 
înseamnă că se condamnă singur la o prăbușire sigură!t. 
Pentru unele din articolele sale din „Federaţiunea" lui 
Alexandru Roman i se va ridica imunitatea parlamentară și 
va sta un an de zile în temniţa din Vaţi!?. 

Tot în jurul frământărilor de reorganizare a imperiului 
care se fac simţite după înfrângerea din 1866, se plasează și 
lucrarea d-rului J. Prochaska (1867), intitulată Salvarea 
Austriei, în care se recomandă ca remediu suveran împotriva 
tendințelor centrifugale ale naționalităților transformarea 
imperiului într-o confederație de state!%. Proiectul nu avea 
măcar meritul de a respecta principiul grupărilor etnice, căci 
cuprindea între graniţele unei aceleași unităţi politice 
germani și italieni, sau români și ruteni amestecați. 

Intenţii cu totul contrare celor exprimate de Prochaska îl 
animau pe italianul Pozza, care, spre a pune o stavilă 
expansiunii austriece în Peninsula Balcanică, propunea în 
același an 1867 să se întemeieze un puternic regat iugoslav 
ca nucleu federal pentru toate statele din regiunea 
Dunării!?!, 

Această epocă de glorie din istoria federalismului se va 
încheia cu o ultimă licărire federală: adepţii maghiari din 
Roma ai lui Mazzini, fără a părăsi calea trasată de Kossuth, 
vor visa o vastă federaţie răsăriteană, în care elementul 
maghiar să aibă preponderență. Era anul 1867, când Exarhu 
comunica această întârziată știre din Viena!7%?. 

O dată cu consolidarea statului dualist atmosfera nu mai 
este atât de favorabilă planurilor federale. Faţă de mișcarea 
federală atât de vie înregistrată în perioada dintre 1848 și 
1868, un „gol federal" se va întinde până în 1895. Căci 
aspiraţiile maghiare fiind satisfăcute, politicienii unguri nu 
vor mai avea nici un motiv să protesteze împotriva noii 
ordini. Ungurii, ridicați acum la rangul de gardieni ai atâtor 
rebele naţionalităţi, vor deveni apologeţii absolutismului în 
care văd unicul mijloc de conservare a privilegiilor atât de 
greu obţinute. Austriecii, obosiţi de înfrângerile externe și 
interne, nu au nici un interes să răscolească problema 
națională, pe care cu dificultate reușiseră să o adoarmă 
pentru scurtă vreme. Reprezentanții naționalităților 
oprimate, oscilând între politica de trădare a cauzei 
naționale, absenteism parlamentar și spectrul temnițelor 
maghiare, priveau planurile federale ca utopii, fără şanse de 
realizare. Chiar și glasul celor din afara monarhiei bicefale 
va amuţi, obișnuit să atace în perioadele de criză, războaie și 
convulsiuni interne, când Austro-Ungaria părea mai 
vulnerabilă. Dar dualismul abil manevrat din Viena și Pesta 
da impresia solidităţii și va putea câtva timp să acopere 
glasul revendicărilor naţionale și să ţină pe partizanii 
federalismului în defensivă. 

Va trebui un exemplu de sus, al arhiducelui Franz 
Ferdinand, care să redeschidă discuţia federală, pentru a se 
actualiza din nou problema ce pasiona pe pașoptiști. 


NOTELE EDITORULUI 

I. Vezi pentru el mai nou, Francesco Guida, L “talia e il 
Risorgimento balcanico: Marco Antonio Canini, Roma, 1984. 


CAPITOLUL V 


PROIECTELE FEDERALE ALE LUI 
FRANZ FERDINAND-AUREL POPO VICI 


După mărturia generalului Margutti, din lucrarea 
Tragedia Habs- burgilor, Franz Ferdinand ar fi nutrit gânduri 
federaliste încă din 1895, când îi făcea generalului italian 
confidențe în acest sens. Franz Ferdinand, nefericitul 
moștenitor al tronului imperial, de numele căruia se leagă 
declanșarea primului război mondial, în urma atentatului a 
cărui victimă a fost la Sarajevo, părea însufleţit de cele mai 
bune intenţii reformiste pentru bătrâna monarhie. Susţinuta 
campanie federalistă a fruntașilor români nu putea fi 
ignorată și dispreţuită de noul campion federal care, animat 
de sentimente antimaghiare, își va găsi colaboratori preţioși 
și chiar îndrumători în materie federală în persoana lui Aurel 
Popovici și Vaida Voevod. 

Acești proaspeţi federaliști români, cărora le era hărăzit 
un rol de frunte în noua așezare pe care Franz Ferdinand 
vroia să o dea imperiului, nu făceau decât să continue 
politica românească transilvăneană tradițională care căuta în 
Viena un protector împotriva asupritorilor maghiari. Ei 
reluaseră politica de afirmare naţional-românească trasată în 
Câmpia Blajului, însușită și de Partidul Naţional înfiinţat în 
urma congresului de la Sibiu din 12-14 mai 1881. Unul 
dintre cele nouă puncte ale programului Partidului Naţional 
era autonomia Transilvaniei , în care națiunea română să se 


bucure de un tratament egal cu cel aplicat celorlalte naţiuni 
și unde limba românească să fie limba oficială în 
administraţie și justiție. Aceeași idee a luptei împotriva 
statului naţional maghiar și a autonomiei politico-culturale a 
naţiunilor în cadrul 

unei monarhii federale anima și pe tinerii care, în frunte cu 
Slavici, porniseră în 1884 să editeze Ia Sibiu jurnalul 
„Iribuna". 

Franz Ferdinand a înţeles să susțină aceste revendicări 
autonomiste ale românilor din Transilvania și ale slavilor din 
Sud: din Dalmația, Bosnia și Croaţia, împreună cu care voia 
să pună bazele ordinii trialiste austro-maghiaro-slave, nu 
pentru a slăbi poziția Austriei, ci pentru a da puteri noi 
imperiului retrograd. Atât federalismul cât și trialismul lui 
Franz Ferdinand constau în esenţă într-o revizuire a politicii 
duse față de naţionalităţile din imperiu, chemând la viaţă 
publică și pe românii și slavii asupriţi până acum. Dacă 
programul moștenitorului imperial s-ar fi mărginit numai la 
acordarea de autonomii teritoriale naționalităților 
protestatare (cehi, slovaci, poloni, români, croaţi, ruteni, 
italieni), s-ar fi putut imputa că descentralizarea propusă 
ajuta la dezagregarea imperiului. Dar în concepţia lui Franz 
Ferdinand imperiul, departe de a se fărâmița prin 
satisfacerea cerinţelor naţionale, ar fi devenit un puternic 
punct de atracţie și pentru alte popoare din afara graniţelor 
sale, ca românii din Vechiul Regat și sârbii care, asociin- du- 
se Federației Austriei Mari, sub dinastia habsburgică, și-ar fi 
putut realiza unitatea naţională. Imperiul și-ar extinde în 
acest chip frontiera spre Balcanii care opuneau rezistență 
atât de serioasă penetraţiei austriece și arhiducele spera că 
limba germană, recunoscută ca singura limbă oficială și 
civilizaţia austriacă, care nu-și disputa cu nici un alt stat 
întâietatea în Sud-Est, vor sfârși prin a triumfa, dând naștere 
unui mai mare Imperiu austriac. 


Viitorul împărat urmărea deci lărgirea graniţelor 
stăpânirii sale, iar austriacul din el vroia supremaţia culturii 
patriei sale. 

Franz Ferdinand nu se sfia să-și arate maghiarofobia în 
cercurile ofițerilor devotați, amenințând pe politicienii de la 
Budapesta!% că îi va supune cu forța dacă i se vor opune. 
Planul său este relatat mai pe larg de Margutti astfel: „în 
acest scop voi face din Ungaria patru frânturi, din Boemia 
două, și din celelalte ţări atâtea cât vor fi necesare. Fiecare 
parcelă, înzestrată cu autonomie mărginită în gestiunea 
afacerilor ei 

interioare, va trebui, în ceea ce privește lucrurile exterioare 
și armata, ca și administraţia centrală, să se supuie unui 
guvern general, a cărui limbă oficială va fi exclusiv cea 
germană. Această limbă va deveni încet-încet și pe nesimţite 
patrimoniul tuturor popoarelor confederației, vehiculul 
civilizaţiei lor comune*'174. 

Dacă Franz Ferdinand ar fi persistat în politica sa 
federalistă și după ce ar fi luat în mâini frânele conducerii, 
nimeni nu poate ști. Sunt autori ca Herman Wendel (în 
Kampf der Siidslaven) și Leopold Mandi (în Habsburger und 
die serbische Frage) care susţin că Franz Ferdinand chiar 
din timpul vieţii sale abandonase ideea federalistă în 
favoarea celei trialiste. 

Trialismul pretindea să grupeze Croaţia, Slovenia, 
Dalmația, Bosnia, Herţegovina, Fiume și Istria într-un 
teritoriu autonom care să păstreze „tradiționala fidelitate 
faţă de stat", după cum le cerea însuși arhiducele în anul 
190915. 

Franz Ferdinand se arăta a fi un bun politician și atunci 


123 N. lorga, Istoria românilor, vol. X, p. 300 

când propunea trialismul ca și în cazul în care propusese 
federalismul. Prin trialism el spera să consolideze poziţia 
Coroanei, micșorând prestigiul Ungariei, prin chemarea la 
viaţă publică a slavilor ca parteneri cu maghiarii stăpânitori. 
în același timp, trialismul trebuia să pună capăt și agitaţiilor 
sârbofile din regiunile slave ale monarhiei, prin satisfacerea 
năzuinţelor legitime de autonomie ale croato-slovenilor. 

Ca şi  federalismul,  trialismul întâmpina opoziția 
maghiarilor; ei nu voiau să iasă din transformările propuse 
cu teritoriul ciuntit și autoritatea scăzută. 

însuși un român austriacizat, cum era Const. Dumba, era 
de părere că dacă se va înainta o formulă trialistă, se va 
ajunge la război civil cu Ungaria și în cele din urmă la 
dezmembrarea imperiului. 

Noi credem că Franz Ferdinand nu a renunţat niciodată 
la federalism în favoarea trialismului. Nu numai că, părăsind 
federalismul, arhiducele ar fi lăsat în urmă o concepţie 
politică măreaţă, prin care el credea că își asigură mărimea 
teritoriului și consolidarea tronului, dar 


GEORGE CIORĂNESCU 


și din punct de vedere practic trialismul avea mai puţini sorţi 
de izbândă decât federalismul. 

Ungaria, care se arătase adversara oricărui plan ce îi 
atingea integritatea teritorială, nu era dispusă să discute nici 
trialismul, nici federalismul. Dacă era vorba să i se impună 
prin forță una din aceste alternative, federalismul, care 
coaliza toate naţiunile asuprite de maghiari împotriva 
Budapestei, ar fi putut fi cerut cu mai multă autoritate de 
arhiduce. Pe de altă parte, dacă Franz Ferdinand era dispus 
să purceadă la reforme federale, căci și trialismul nu era 
altceva decât o federaţie între trei privilegiați, nu avea de ce 
să ocolească dezlegarea firească și fatală, pentru a prefera 
realizarea pe etape: dualism, trialism, quadri- lism etc. 

Activitatea diplomatică a lui Franz Ferdinand, tratativele 
sale cu sârbii și menajamentele faţă de românii din Regat, 
unde numește ca ministru plenipotenţiar un intim al său, ce 


trebuia să devină cancelar al imperiului, arată că 
moștenitorul tronului nu renunţase la planul său iniţial. Lui 
Margutti îi vorbește Franz Ferdinand, în întâlnirea pe care a 
avut-o la Ischl în 1913, din nou și explicit despre planurile 
sale federale: „Trăiesc și voi muri pentru federalism, este 
unica mântuire a monarhiei, dacă mai poate s-o mântuie 
ceva. Dualismul este în zilele noastre un regim cu totul 
învechit, el intră în categoria absurdităților, anomaliilor"176. 
Desigur că aceste idei ale moștenitorului tronului au 
stârnit un viu interes în cercurile politice contemporane. 
Partidul Social-Democrat din Austria se grăbea să înscrie ca 
un punct capital în programul său de la Brno, din 1899, 
transformarea Austro-Ungariei într-un stat federal bazat pe 
respectul ființei etnice a tuturor naționalităților. Teritoriile 
naționale autonome sunt administrate de Camere naţionale, 
alese pe baza votului universal egal și direct. Ca un adevărat 
partid democratic, social-democraţii refuzau să recunoască 
privilegiile vreunui membru al federaţiei, nici nu impuneau 


germana ca limbă de stat, așa cum voia 

Franz Ferdinand, rămânând ca parlamentul central să 
stabilească limba comună a federaţiei. 

Karl Renner, viitorul președinte al Republicii austriece, 
adoptă, de asemeni, în 1902, ideea unei federaţii a 
naționalităților din imperiu, scriind două lucrări în acest 
sens. Aceleași idei le împărtășea și marxistul ortodox dr. 
Otto Bauer!”. 

Ca reprezentant al social-democraţilor români din 
Bucovina, G. Grigorovici, de la tribuna parlamentului 
austriac, prin articole de presă și conferinţe, se înscria în 
linia programatică a partidului său, atunci când pretindea 
federarea imperiului. Ca român, el avea un motiv în plus să 
susțină federalizarea pe grupe etnice, căci aceasta ar fi 


126 Constantin Graur, op. cit., p. 233 

însemnat unirea Bucovinei cu Transilvania și celelalte 
teritorii din monarhie locuite de români. Prin federaţie 
românii din monarhia bicefală ar fi ieșit uniţi, deci ar fi 
câștigat în putere în lupta pentru emanciparea totală a 
neamului românesc. 

Fruntașul politic sârb Pasic, era de asemeni în curent cu 
proiectele lui Franz Ferdinand. în timpul primului război 
mondial, când se afla în exil în insula Corfu, el arătase 
contelui Sforza că arhiducele se gândea serios să 
ademenească Serbia independentă să intre în federaţia 
Austriei Mari: acolo i se oferea și României Mici o situaţie 
asemănătoare cu a Bavariei față de Imperiul german din 
1871. 

Dar cel care își legase toate speranţele de persoana 
arhiducelui era românul Aurel Popovici. în momentul 
publicării operei sale capitale Die Vereinigten Staaten von 
Gross-Osteireich, la Leipzig, în 1906, el mărturisea lui Ion 
Petrovici, pe atunci student în aceeași localitate, că prin 
lucrarea sa urma să dovedească lumii culte că și o minte 
valahă poate avea o vedere largă asupra problemelor 
internaţionale și mai ales să facă o temeinică și documentată 
pledoarie în favoarea federalismului vag pe care era pe cale 
să-l îmbrăţișeze Curtea din Viena!?’. El ambiţiona să devină 
cancelarul viitoarei federaţii la care spera că va adera și 
Vechiul Regat și chiar Basarabia. 

Ideile și influența sa asupra contemporanilor merită o 
mult mai largă dezvoltare, pe care o vom face mai jos, 
amintind acum numai relaţiile cu Franz Ferdinand. în urma 
publicării lucrării sale, care a avut un mare ecou, atât în 
Austro-Ungaria cât și în afara graniţelor monarhiei, „Der 
Kanzler“, cum îl numeau prietenii săi, reușește, așa cum 
inițial își propusese, să câștige simpatia arhiducelui, al cărui 


128 Ion Petrovici, Figuri dispărute. București, Alcalay, f. a., p. 64 

consilier politic devine. Când, cu câţiva ani înaintea 
războiului mondial, Franz Joseph se îmbolnăvise și se credea 
că Franz Ferdinand va fi în câteva zile noul împărat, 
arhiducele însărcinase pe Aurel Popovici să-i redacteze 
manifestul intitulat Către popoarele mele, în care era expusă 
noua politică pe care Franz Ferdinand o inaugura faţă de 
naţionalitățile din cuprinsul monarhiei!??. 

Când Aurel Popovici aude despre asasinarea arhiducelui 
la Sarajevo, nădejdiile lui federale sunt spulberate și, cerând 
cetăţenia română în Vechiul Regat, va lupta direct pentru 
realizarea unității românești prin prăbușirea Austro- 
Ungariei. 

în sfârșit, un alt colaborator român al lui Franz Ferdinand 
era pe atunci tânărul doctor Vaida Voevod. El fusese 
remarcat de arhiduce în urma unui discurs asupra unităţii 
armatei imperiale susţinut în parlamentul maghiar. Maiorul 
Brosch invită, în numele lui Franz Ferdinand, pe deputatul 
Vaida la Belvedere unde arhiducele, părăsindu-și rezerva 
obișnuită, îl primește cu mare cordialitate. Numai că relaţiile 
dintre fruntașul român și moștenitorul tronului devenind 
prea prietenești, neliniștesc pe contele Andrăssy, a cărui 
poliție va supraveghea de acum încolo vizitele lui Vaida 
Voevod la Viena!*“. 

Maurice Maret, în lucrarea Francois Ferdinand, era sigur 
că în arhiva particulară a lui Vaida Voevod se găsesc 
numeroase memo- rande, notițe și proiecte de constituţii cu 
subiect federal, datând din epoca bunelor sale relaţii cu 


moștenitorul tronului austro-ungar. 

Și Constantin Graur, care fusese ani în șir corespondentul 
ziarului „Adevărul" la Viena, cunoștea activitatea lui Vaida 


129 Constantin Stere, O zi petrecută la Bucov... 

Voevod în calitate de consilier al arhiducelui, dar nu-i putea 
preciza conţinutul!“!. 

Relaţiile sale cu Franz Ferdinand erau de notorietate 
publică și chiar regele Carol I se interesa, în mai 1913, într-o 
conversaţie avută cu liderul slovac Milan Hodza, despre 
urmările posibile ale acţiunii lui Vaida pe lângă Curtea din 
Viena!2? 133, 

într-un interviu pe care îl da în 1932, Vaida Voevod, aflat 
în posesia unor documente ce luminau acţiunea sa din timpul 
stăpânirii maghiare și a unor scrisori ale arhiducelui Franz 
Ferdinand dezvăluind atitudinea acestuia față de români, 
promitea că își va scrie și memoriile pentru restabilirea unor 
adevăruri istorice. „Materialul e orânduit în memorie și l-aș 
putea aşterne pe hârtie în câteva săptămâni'!!, afirma 
fruntașul ardelean, dar tiparul nu a văzut încă amintirile sale 
[1]. în lipsa documentelor, nu putem decât să menţionăm 
activitatea doctorului Vaida Voevod, fără a putea preciza în 
ce constau propunerile sale federale. 

Dar orice surprize ne-ar rezerva arhivele încă 
necercetate, rămâne stabilit de pe acum că cea mai susținută 
activitate federală dintre fede- raliștii din anturajul 
arhiducelui a desfășurat-o Aurel Popovici. 

Prin cultura sa serioasă, relaţiile politice din Vechiul 
Regat și prin stima afectuoasă cu care era privit la Viena și 
chiar la Berlin, el este un actor protagonist pe scena 
federală, care își câștigă partizani, înfrânge adversităţi, dar, 
în momentul când se apropie de triumf, declanșarea 
războiului mondial îi îngroapă sub ruinele sale planurile 
astăzi uitate. 

Activitatea sa federală nu se mărginește numai la 
lucrarea Statele Unite ale Austriei Mari, ci și mai înainte de 
apariția acesteia, pe când era student în medicină, el își 
manifestase simpatia pentru ideile federale. în 1891 el 
publicase un Memoire des etudiants universitaires 


131 Constantin Graur, op. cit., p. 258 
132 Milan Hodza, op. cit., p. 36 
133 Partenie L., Leul din Cluj 

roumains Sur la situation des roumains de Transylvanie et de 
la Hongrie, în care critica politica de asuprire și de 
deznaționalizare dusă de maghiari în Transilvania și Banat. 
Studenţii maghiari ţin să răspundă acestui îndrăzneţ fiu de 
cojocar din Lugoj prin broșura Les Roumains et la nation 
hongroise. Reponse au memoire des etudiants universitaires 
roumains surla situation desroumains de Transylvanie et de 
la Hongrie. 

Aurel Popovici dă acestei studenţimi maghiare, care 
sărbătorea tocmai Mileniul, adică împlinirea a o mie de ani 
de când deveniseră o naţiune europeană prin stabilirea în 
pusta Tisei, o documentată replică, unde dovedește vechimea 
bimilenară a românilor pe aceste meleaguri. Replica purta 
titlul La question roumaine en Transylvanie et en Hongrie. 
Replique de la jeunesse universitaire roumaine de la Transyl- 
vanie et de la Hongrie ă la reponse faite par la jeunesse 
universitaire  magyare au Memoire des etudiants 
universitaires de Roumanie. Pentru această lucrare, tipărită 
în 1892 în mai multe limbi europene, studentul Aurel 
Popovici este condamnat la Cluj la patru ani închisoare, 
fugind pentru a scăpa de executarea pedepsei din Ungaria 
prin Italia și Franța, spre a face cale întoarsă pe Mediterana 
spre România, unde va fi primit profesor suplinitor la o 
catedră de limba germană!*. în această replică se spunea 
între altele că românii vedeau primejdia venind de la Nord- 
Est și nu găseau alt mijloc de apărare decât în consolidarea 
Imperiului austro-ungar, adică în federarea lui, spre a deveni 
o federație monarhică, „în care noi și celelalte naționalități 
care locuiesc aici ne-am putea dezvolta în desăvârșită 
libertate și conform spiritului nostru naţio- nal“!%5. Așadar, 
federalismul lui Aurel Popovici nu datează numai din 1906, 
data apariţiei lucrării program a Austriei Mari, ci din 1892, 


134 Liviu Jurchescu, Un precursor al unirii: Aurel C. Popovici 
135 Aurel Popovici, La question roumaine en Transylvanie et en 
Hongrie, p. 203 


72 


din momentul replicei medicinistului Popovici. în Die 
Vereinigten Staaten von Gross-Osterreich din 1906 el relua 
și dezvolta teza federală pe care o studiase migălos și 
pasionat. Calitățile de ziarist și polemist ale lui Popovici au 
făcut din opera sa capitală o lucrare vie și plină de interes 

pentru acel timp. Astăzi însă, conţinutul său este perimat și 
prezintă numai o valoare istorică. 

Acest medicinist convertit la politică este un sociolog 
biologist, adept al lui Houston Stewart Chamberlain, care, cu 
toate că preconizează egalitarismul politic al naționalităților 
din imperiu, este totuși, din când în când, și antisemit. A 
doua caracteristică a operei lui Po- povici este 
conservatorismul. Dacă în politica militantă Aurel Popovici 
înclină spre conservatorii lui N. Filipescu, în opera sa 
politică se arată adversar al revoluționarismului, voind o 
revoluţie de sus în jos, o reformă constituţională care să 
pornească chiar din cercurile imperiale, consimţită de 
împărat. în sfârșit, lucrarea lui Aurel Popovici este străbătută 
de suflu naţionalist. Prin el cuvântă același duh naţional 
pașoptist care inspirase și pe Simion Bămuţ și care ridicase 
cohortele luptătorilor ardeleni împotriva maghiaro-croațţilor 
atotstăpânitori. Federarea pe baza criteriului etnic e la el 
numai un mijloc pentru fortificarea românismului și eventual 
pentru înmănunchierea fraţilor răsfiraţi într-un singur corp 
politic. 

Aurel Popovici își găsește măreţi precursori în Mihai 
Viteazul și în Matei Basarab, care pe vremuri voiseră să-și 
unească ţara peste care domneau cu împărăţia germană!5%, 
dar inspiratorii săi mai apropiaţi puteau fi recunoscuţi în 
cehul Palacky, al cărui proiect îl și comentează de altfel 
elogios și în Ion Maiorescu. 

El își găsea un precursor și inspirator și în socialistul K. 
Renner. Cu vreo patru ani înaintea apariţiei lucrării sale, 
acesta tipărise o carte cu subiect asemănător ce propunea 


136 Aurel Popovici, Statele Unite ale Austriei Mari. p. 317 


autoguvernarea naţională!“. Karl Renner a făcut o bună 


primire lucrării lui Aurel Popovici, vorbind despre ea în 
Grundlagen und  Entwicklungsfeld der  Osterreich-Un- 
garischen Monarchic și, mai târziu, în 1930, în lucrarea Was 
soli Oster- reich werden. El găsea că Aurel Popovici pornise 
de la programul federal al Partidului Social-Democrat din 
189915, în timp ce noi am 

văzut că preocupările federale ale lui Aurel Popovici datau 
încă din timpul replicei din 1892. 

Comentatorii români ai lui Aurel Popovici apreciază 
elogios opera acestuia, consacrându-1, ca Nandriș, printre 
primii gânditori politici români, alături de M. Eminescu, ceea 
ce apare ca o exagerare, chiar dacă nu s-ar ține seama decât 
de opera lui N. Bălcescu. O comparație care ar putea dura 
este cea a lui Petre Pandrea, care îl aseamănă pe ziaristul 
Aurel Popovici cu M. Eminescu sau N. lorga și pe poliglotul 
Popovici cu D. Cantemir, Mircea Eliade și N. lorga. 

Cartea lui Aurel Popovici a fost favorabil primită chiar din 
momentul apariţiei ei de către oficiosul Partidului Creștin- 
Social, „Reichs Post“. 

Ch. Andler, profesor la Universitatea din Paris, vorbind 
despre acest proiect în Ftudes et documents surla guerre. 
Lepangermanisme, îl consideră ca o imensă perspectivă, pe 
care împăratul putea s-o deschidă într-o noapte *. în timp ce 
și în Vechiul Regat, Nicolae lorga la „Semănătorul*! și C. 
Stere la „Viaţa Românească** îi făceau recenzii elogioase, 
Ungaria interzice intrarea cărții pe teritoriul ei. Karl Renner, 
Milan Hodza și C. Stere calificau planul Popovici ca 
federalist de dreapta, căci voind să capteze bunăvoința 
guvernantilor făcea largi concesiuni birocraţiei austriece și 
împăratului. 

Voluminoasa lucrare a lui Aurel Popovici se poate 
concentra în câteva rânduri, după ce se topește toată spuma 

ziaristică. Dar pentru ca rezumarea noastră să fie fidelă nu 
numai spiritului ci și stilului vibrant și atrăgător al lui Aurel 
Popovici, vom recurge și la citate. 

Aurel Popovici își pornește cercetarea cu constatarea 
nemulțumirilor naționalităților din imperiu, care pot periclita 
ordinea statală însăși. „Nimeni nu este mulţumit în acest 
vast imperiu. Toate naţionalităţile sunt învrăjbite și aruncă 
asupra cercurilor vieneze răspunderea pentru această 
nemulțumire generală**. „Viitorul Imperiului habsburgic 
poate fi încă mare și strălucit dacă el voiește să-și 
îndeplinească menirea și dacă concepe această menire în 
mod just... De multă vreme 1% 

Ungaria a degenerat într-un gen hibrid de stat anarhic și 
polițist, în care nebunia naționalistă a partidului 
guvernamental şi înalta trădare, fățiș manifestată a 
partidului care dictează, sărbătoresc adevărate orgii... 
Singura soluţie este să se înfăptuiască imediat o constituţie 
imperială federală pe baza delimitării naţionalităţilor"!+. 

Imperiul va fi divizat în 15 state pe baza criteriului etnic, 
adică respectându-se individualităţile naţionale iar nu cele 
istorice. Astfel vor lua nașterea Statele Unite ale Austriei 
Mari, a căror simplă denumire ne poartă cu gândul la 
modelul de peste ocean. Cele 15 state încorporate Austriei 
Mari trebuiau să fie: 

1. Austria germană împreună cu ţinutul german din sud- 
estul Boe- miei și al Moraviei de Sud. 2. Boemia germană, 
adică partea de nord- vest a Boemiei împreună cu ţinutul 
Tratenau. 3. Moravia germană, cuprinzând Silezia germană 
și ţinutul Schonhangst. 4. Boemia cehă, cuprinzând ţinuturile 
cehe din Boemia, Moravia și Silezia. 5. Galiţia poloneză, 
adică partea apuseană a Galiției locuită de polonezi. 6. Ga- 

liţia ruteană, care să înglobeze Galiţia de răsărit și 
comitatele rutene din Ungaria și Bucovina. 7. Transilvania 
românească; pe lângă Transilvania propriu-zisă ar cuprinde 
și pe ceilalți români din Ungaria, urmând linia de demarcaţie 
Moldova-Veche, Biserica-Albă, Nicolinţ, Dolova, Sf. Mihai- 
român, Salonta, Oradea-Mare, Szt. Miklos, Zadani, Apșa de 
Sus, Petrova, Leordina, Lutoriza, Cârlibaba, Moldoviţa, Fru- 
moasa, Frusin, Mega, Cuciurul Mare, Poenile. 8. Croaţia, 
împreună cu Dalmația, Istria croată, Fiume și insula Mur. 9. 
Ucraina, care să cuprindă așezările slovace. 10. Slovacia. 11. 
Voivodina sârbească din sudul Ungariei. 12. Ungaria, redusă 
la graniţele sale etnice. 13. Ţara secuilor, cuprinzând cele 
trei județe cu majoritate secuiască din Transilvania și părţile 
secuiești din Mureș-Turda. 14. Tirolul. 15. Triestul împreună 
cu orașul Gorizia și cu Istria italiană. 

Bosnia și Herţegovina, fiind ţinuturi abia cucerite, își vor 
păstra la început regimul care corespunde mai bine 
necesităţilor ocupației“. 

Considerând, ca și Louis Le Fur, confederaţia de state 
neviabilă, destinată dezagregării, sau cel mult numai ca o 
etapă spre realizarea statului federal, Aurel Popovici vrea ca 
Austria Mare să se organizeze de la început ca un stat 
federal. Această soluţie era adoptată nu numai pentru că ea 
corespundea cerinţelor teoretico-juridice, ci și fiindcă con- 
venea mai mult centralismului austriac. 

în Statele Unite ale Austriei puterea executivă va fi 
executată de către împărat împreună cu guvernul federal, 
format din reprezentanţi ai guvernelor naţionale, trimiși în 
număr de câte 7 pentru Austria și Ungaria, 5 pentru Bosnia, 
4 pentru Transilvania, 3 pentru Croaţia, 3 pentru Galiţia 
răsăriteană și același număr pentru cea apuseană, câte 2 
pentru Boemia germană și Slovacia și câte unul pentru 
Moravia, Ucraina, Voivodina,Tirol, Triest și Tara secuilor. 


141 Ibidem, p. 235 


75 


Guvernul federal se va împărţi în cinci comitete, fiecare din 
ele având de studiat problemele interne, externe, armată, 
finanţe și administraţie. Fiecare comitet va trebui să 
cuprindă cel puţin reprezentanţi a trei naţionalităţi deose- 
bite. Puterea legislativă se va exercita în comun de către 
împărat, Senat și Camera Deputaţilor; membrii acesteia din 
urmă fiind aleși de către întregul popor al imperiului, pe 
baza votului universal, direct și secret. 

Articolul 18 al proiectului său de constituţie instituia și o 
jurisdicție imperială (federală), pentru judecarea litigiilor în 
care federaţia era parte, cele dintre statele naţionale etc. 

O atenţie deosebită acorda Aurel Popovici limbii federale 
și poziţiei împăratului, căutând să măgulească și acum 
cercurile din Viena. Limba discuţiilor din parlamentul 
federal, a comandei în armată, limba administraţiei federale 
și limba mijlocitoare dintre statele naţionale și federaţie va fi 
limba germană. în afară de limba mijlocitoare, fiecare 
parlament naţional va avea să hotărască limba oficială a 
statului respectiv, a cărei întrebuințare va fi admisă și în 
parlamentul federal, împăratului, sacru, inviolabil și 
neresponsabil i se consacră cel mai lung articol (art. 15) din 
constituţia federală. Acest împărat, investit cu toate 
prerogativele recunoscute în ordinea internă de monarhiile 
constituţionale, are dreptul de a reprezenta în afară statul 
federal ca întreg. 


76 


ROMÂNII ŞI IDEEA FEDERALISTĂ 


împăratul, cu aprobarea guvernului federal, va putea declara 
război, încheia pace etc. 

Pe împărat se sforța Aurel Popovici să-l convingă în 
primul rând ca prin autoritatea cuvântului său să schimbe 
ordinea dualistă devenită odioasă!?. 

Preîntâmpinând  obiecţia că  federalismul ar da 

preponderență rasei slave în conducerea treburilor politice, 
Aurel Popovici spune că la 20 de milioane de slavi din 
imperiu s-ar opune 25 milioane de neslavi: germani, 
maghiari, români și italieni. Dacă slavii vor continua să fie 
asupriţi, ei vor privi Rusia ca salvarea lor, în timp ce slavii 
constituiți în state naţionale și crescuţi în spirit naţional, se 
vor îndepărta de Rusia, în care vor vedea pericolul rusificării 
lop!45 

Cel mai mare succes al lui Aurel Popovici este că a reușit 
să câștige încrederea, dacă nu a împăratului, cel puţin a 
moștenitorului prezump- tiv al tronului, Franz Ferdinand. 
Caius Brediceanu ne informează că nu numai prietenii ci și 
înalți demnitari austrieci, vorbind despre Aurel Popovici, îl 
numeau „der Kanzler“, omul care era menit să devină, după 
opinia generală, viitorul cancelar al Statelor Unite ale 
Austriei Mari. Dacă ideile lui Aurel Popovici s-au bucurat de 
o bună primire în Austria, ele au ridicat în schimb protestele 
croaților, cehilor, polonezilor și maghiarilor, care, geloși de 
autonomia lor, se ridicau împotriva concesiunilor făcute 
centralismului austriac. Mai ales croații, care prin șefii lor 
Franjo Supilo și Svetozar Pribicevic tratau cu Partidul Inde- 
pendent Maghiar, se arată puţin dispuși să facă concesii 
Austriei. 

Conducătorul slovacilor, Milan Hodza, acceptă planul lui 
Aurel Popovici ca bază de discuţie cu Austria, sub condiţia ca 
împăratul să dea unele garanţii prealabile populațiilor 
nemaghiare din imperiu. Hodza cerea ca mai întâi să 
introducă sufragiul universal pe cuprinsul întregului imperiu, 
chemând astfel la viaţă politică toate păturile țărănești și 
muncitorești din Ungaria. Ungaria ar fi suferit astfel o dublă 
lovitură, căci sufragiul universal izbea atât în șovinismul cât 
și în 

feudalismul maghiar, prin reprezentarea în parlament atât a 

naționalităților cât și a claselor țărănești și muncitoare. Dar 
Czemin consilia în sens contrar pe Franz Ferdinand, care nu 
adoptă părerile lui Milan Hodza de democratizare a Ungariei 
înaintea colaborării federale!*. 

Aurel Popovici reușise să câștige de partea ideilor sale 
mai ales pe românii originari de peste Carpaţi, ca bănăţeanul 
Coriolan Brediceanu și profesorul brașovean Ioan Scurtu. 
Luând conducerea revistei „Se- mănătorul“, ca succesor al 
lui N. lorga, acesta continuă campania filoaustriacă în 
Vechiul Regat, pentru câștigarea de noi adepți!®. 

Și Isopescu Grecul mărturisea, în ședința istorică a 
Reichsrat-ulm din 22 octombrie 1918, când în prezența 
guvernului austriac anunţa despărţirea Bucovinei de Austria, 
că pe vremuri se gândise la planul lui Aurel Popovici ca la 
„singura soluție pentru convieţuirea pașnică a acestor 
popoare!!1%. 

Nu numai românii transilvăneni și-au arătat simpatia 
pentru mișcarea pro-Austria al cărei motor era dinamicul 
Aurel Popovici, ci și partidele din Vechiul Regat, Liberal și 
Conservator, care subvenţionează și  întreţin serioase 
legături cu acest mesager de peste munţi. Stere afirmă că 
lucrarea lui Aurel Popovici fusese tipărită cu banii Siguranţei 
românești, adică cu fonduri aprobate de ministrul de Interne 
de atunci, Vasile Lascăr, și de ministrul de Finanţe Emil 
Costinescu!*. 

Și mai numeroase sunt mărturiile care trădează legăturile 
dintre Aurel Popovici și Nicolae Filipescu, care îi și 
propusese  fruntașului bănăţean înscrierea în Partidul 
Conservator!48. 

N. Filipescu discutase cu Aurel Popovici și cu trimisul 
arhiducelui Franz Ferdinand la București, Ottokar von 
Czernin, despre intrarea României în federaţia Austriei 

Mari!%. Contele Czemin afirmă că pro- 

punerea lui Filipescu fusese respinsă de Franz Joseph și de 
Tisza, dar ar fi avut șanse de realizare prin urcarea pe tron a 
arhiducelui. 

N. Filipescu, patriotul luminat care luptase cu multă 
înflăcărare pentru realizarea unităţii naţionale, mărturisea în 
public în discursul din 8 martie 1915 că: . în vremuri de 
deznădejde și când nici nu se puteau prevedea prefacerile 
fundamentale ce vor schimba harta Europei, mai mulţi s-au 
gândit pentru rezolvarea chestiunii naționalităților la o 
soluție ce se numea Gross Osterreich — Austria Mare. Se 
credea că se va putea înlocui dualismul prin o confederație, 
care va da tuturor naționalităților egală îndreptăţire sub 
conducerea Austriei. Azi această idee a murit“!50. 

Și Alexandru Marghiloman era în curent, după cum 
rezultă din notele sale politice (22 ianuarie 1911), cu 
tratativele pe care Nicolae Filipescu le purta prin Aurel 
Popovici și abatele Gallen cu arhiducele Franz Ferdinand 
pentru realizarea unităţii românești prin trecerea României 
sub sceptrul Habsburgilori5!. 

Istoricul englez [II] al poporului român, Seton-Watson, 
înțelegând mobilul sufletesc care îl îndemna pe N. Filipescu 
să lucreze în acest sens, nu-l acuza, cum au făcut alţii, de 
trădare ci releva numai patriotismul său!'*?. Și N. lorga, într-o 
notă scrisă în timpul războiului mondial (17 decembrie 
1916), explica atitudinea lui N. Filipescu prin aceea că 
„Ardealul politic ne cerea în mare parte această 
orientare"!55. 

Aurel Popovici și Ottokar von Czemin, reprezentant din 

1912 al Austro-Ungariei la București, au luat contact și cu un 
alt fruntaș politic român, conservatorul democrat Take 
Ionescu, pe care voiau să-l atragă de partea lor. 

Ținând seama de antecedente, s-ar fi părut că Take 
Ionescu nu era greu de câștigat cauzei federale. într-adevăr, 
ca tânăr student la Paris, Take Ionescu vorbise cândva 


despre o divizare a Imperiului austro- 

ungar pe baza principiului etnic!5t. Mai târziu (1891) când, 
atras de personalitatea lui C. A. Rosetti [III], devenise un 
colaborator al ziarului „Românul“, el scria că dacă monarhia 
habsburgică se dezagregă, făcând loc vieţii naţionale a 
popoarelor subjugate, nu este greu să se întrevadă și 
reagregarea acelorași naţionalităţi pe baze federale. „în 
Ungaria, desigur, procesul, graţie  îndărătniciei şi 
prezumţiunii maghiare, este mai încet. De voie sau de nevoie 
însă el se va îndeplini. Ungaria trebuie să devină un stat 
federativ sau să piară.“ 

Take Ionescu găsea, ca și ardelenii care se ocupaseră de 
acest subiect, cimentul între diferitele naţionalității în 
Coroana austriacă, simbolul unităţii federale!55. 

Deci, pe baza articolului din 1891 din „Românul“, Take 
Ionescu era un adept al ideilor lui Aurel Popovici mai înainte 
ca acesta să le fi emis. însă spiritul său veșnic în mișcare nu 
se cramponase la ideea exprimată într-un articol ocazional, 
ci un alt ideal, acel al eliberării Transilvaniei și al unirii ei cu 
România îl anima acum. De aceea el putea declara în 
Consiliul de coroană de la 14/27 august 1916: „Vă afirm că 
românii din Ungaria ne așteaptă ca pe Mesia. în 1911, este 
adevărat, ei erau pentru unitatea naţională dar cu intrarea 
noastră în Imperiul habsburgic. De la 1914 însă, lucrurile s- 
au schimbat"!56. 

în 1913 Take Ionescu avusese la Sinaia conversații cu 
privire la alipirea României la Imperiul austriac, „cu unul 

dintre cei mai importanţi oameni de dincolo", care nu putea 
fi altcineva decât Aurel Popovici, dar discuţiile rămân 
infructuoase. Tot în același an și tot la Sinaia, Take Ionescu 
întâlnea pe liderul slovac Milan Hodza, pe care îl sfătuia să 
păstreze legătura cu Franz Ferdinand, neexcluzând însă 
posibilitatea unui alt aranjament!*. Dar în urma conversaţiei 
cu Hodza, el își formează convingerea că proiectul urmărit 


de Franz Ferdinand era o himeră!*%. 

Cu cât timpul înainta, cu atât ideea federaţii noastre cu 
Aus- tro-Ungaria îi repugna mai mult. Când Stere îi va 
propune același lucru, răspunsul lui Take Ionescu va fi net: 
„... Decât ministru de Externe la Viena, cu intrarea României 
la Habsburgi, mai bine vroi să fiu chelner la Chicago!"15 

Inutile se dovedesc și apropierile contelui Ottokar von 
Czemin, cât și misiunea delegaţiei ardelene, care în 
noiembrie 1914 îi vorbea de posibilitatea împăcării cu 
ungurii, căci Take Ionescu se hotărăște pentru luptă alături 
de Aliați, pentru înfăptuirea unităţii naţionale. în discursul 
ţinut la 16 decembrie 1915 în Cameră, Take Ionescu spunea: 
„Nu, domnilor, Zollverein-ul la început pentru ca să ajungem 
la federaţia habsburgică! Eu pricep că în epoci de adâncă 
descurajare, atunci când românii se întrebau ce să facem ca 
să fim cu toţii la un loc, să se fi găsit suflete nu destul de 
oţelite, care să viseze uniunea în sclavie, sub Habsburgi. Nu 
am visat-o niciodată. Am crezut întotdeauna că este un vis 
urât. La Gross Osterreich nu am contribuit niciodată. Și dacă 
aș fi contribuit, ar fi fost numai ca să pavăm drumul pentru o 
Grosser Rumânien. Idealul nostru după 18 secole de viaţă, 
după veacuri de suferinţă, să fie să trecem din vasalitatea 
turcească în vasalitatea ungurească? Ferească-ne Dumnezeu 
de domnia birocraţiei austriece! Priviţi Bucovina și întrebaţi- 
vă unde au ajuns sub această domnie!"15 

Ca și la Nicolae Filipescu, căruia numai în preajma 
războiului Take Ionescu i-a strâns mâna după ani de 
supărare, ca și la ceilalţi bărbaţi politici români care după 
1848 erau partizanii colaborării cu Aus- tro-Ungaria pe baze 
federale, și la Take Ionescu gândul ascuns era deci al 
ameliorării situației conaţionalilor din Ungaria, și în cele din 
urmă unificarea întregului neam românesc. 

Și un alt corifeu al conservatorilor români, Titu 
Maiorescu, a fost în curent cu proiectul lui Aurel Popovici. 
Conservatorii reprezentau în politica noastră externă 
direcţia pro-germană și de aceea tatonările austriece se 
îndreaptă spre fruntașii conservatori. Dar acestei generaţii 
patriote îi repugna gândul înfeudării noastre către o putere 
străină și, 

GEORGE CIORĂNESCU 


după refuzul lui Take Ionescu de a lua în considerare 
posibilitatea integrării noastre în Austria Mare, Titu 
Maiorescu va reconfirma această poziţie românească printr- 
un refuz la fel de net. 

Când Simion Mehedinţi îi vorbește lui Titu Maiorescu 
despre „idealul unirii noastre sub Habsburgi“, profesorul 
Maiorescu califică această idee de „monstruoasă”. Iar la 
insistența primului, că gândul federării noastre cu Austria 
fusese susținut cu multă căldură de Ion Maiorescu, tatăl, 
Titu Maiorescu răspunde: „Ceea ce putea fi idealul tatălui 
meu, al unui transilvănean la 1848, nu poate fi idealul unui 
român în 1918“18!. în contradicţie cu această atitudine, 
arhiducele Joseph pretinde în memoriile sale că același Titu 
Maiorescu, împreună cu Al. Marghiloman și Gh. Știrbei, i-au 
oferit coroana României, pe care el ar fi refuzat-o1%. 

De asemeni, în Consiliul de coroană de la 14/ 27 august 
1916, în care se hotăra intrarea României în război alături de 
Aliați, Titu Maiorescu ţine să spună că după părerea sa 
românii ardeleni nu voiau unirea cu Vechiul Regat: „Eu știu 
că ei (ardelenii) nu vor să se unească cu noi, deoarece 

dorinţa lor, pe care au și făcut-o cunoscută și altora — asta 
nu e un secret — ar fi să stea și mai departe sub Habsburgi, 
într-un stat altfel alcătuit, altfel organizat politicește, dar, în 
fine, tot sub Habsburgi, ca să fie astfel apăraţi de austro- 
germani împotriva ungurilor"!65. 

Ar reieși deci că Titu Maiorescu nu era adversar nici al 
transformării Austro-Ungariei într-o mare federaţie nici al 
aderării României la această federaţie. 

în același timp, profesorul de drept constituțional de la 
Iași, Constantin Stere, deși făcea parte din anturajul lui Ionel 
Brătianu, simpatiza în domeniul politicii externe cu 
atitudinea filogermană a conservatorilor. Acest om, cu un 
trecut revoluţionar dintre cele mai interesante, ce va forma 
substanța romanului său de bătrâneţe, în preajma revoluției, 


venise în România cu jurământul de a lupta împotriva 

ţarismului obscurantist și pentru întronarea principiilor 
comuniste!““. Era fatal ca el să se găsească în tabăra 
adversarilor Rusiei, deci alături de Germania. în timp ce 
românii sângerau pe frontul Moldovei, C. Stere, consecvent 
jurământului său din tinereţe, rămânea în teritoriul ocupat 
de germani, editând ziarul „Lumina", pentru demoralizarea 
soldaţilor români din tranșee și trata simultan și unirea 
României cu Austro-Ungaria!$%. încă din 1913, ca trimis al lui 
Ionel Brătianu, el participase la conferinţa Partidului 
Naţional de la Budapesta, având pentru această misiune și 
asentimentul lui Czemin. Aici discutase cu luliu Maniu și 
Octavian Goga situaţia românilor transilvăneni și contactul 
era menţinut cu Maniu și la Brașov!%. 

Convins că victoria armelor va fi de partea Germaniei, el 
credea că singurul mijloc pentru realizarea unităţii naţionale 
era o unire personală cu Austria împăratului Carol sau a 

fiului acestuia!%. Deși mai târziu înclina pentru participarea 
la o federaţie a Germaniei Mari!6. 

Pentru activitatea sa filogermană din timpul ocupaţiei a 
fost stigmatizat ca trădător și eliminat din învățământ și 
chiar din Senat, mai ales în urma campaniei duse împotriva 
sa de N. lorga. în volumul II al romanului său ciclic în 
preajma revoluției, Constantin Stere avea să-și explice 
atitudinea din timpul neutralității și războiului mondial. în 
ultimul volum, Aurora, Voina Răutu, adică însuși Stere, 
murea asasinat de un student instigat la aceasta de apostolul 
neamului (N. lorga). Dar aceste volume cu suvenire 
romanţate nu au mai putut apare, căci Constantin Stere 
moare, fără a-și fi putut depăna toate interesantele sale 
amintiri. 

După cum se vede, ideile lui Aurel Popovici pătrunseseră 
adânc în opinia publică românească, unde găsesc nu numai 
comentatori entuziaști, ci și adepţi gata să le pună în 
practică. Aurel Popovici nu s-a mulțumit numai cu difuzarea 
ideilor sale în cercurile politice și ziaris- 

tice din România, Franţa și Italia!%, ci a făcut și repetate 
vizite cu Vaida Voevod la Berlin pentru a discuta cu persoane 
oficiale proiectul său de federaţie!”. 

Concesiile maxime obținute prin intermediul Berlinului 
de la premierul maghiar, contele Istvan Tisza, sunt 
acordarea dreptului de a purta tricolorul soldaţilor români 
care luptau pentru Austro-Ungaria și unele vagi promisiuni 
că legea electorală va fi modificată și limba română admisă 
în administraţie!”!. 

O intervenţie directă a lui Czernin pe lângă Tisza i se 

părea ministrului român la Berlin, Beldiman, inutilă, fiind 
cunoscută atitudinea antimaghiară a ministrului austriac din 
București. De altfel, chiar intervenţia lui Hindenburg se 
vădise fără efect. 

în corespondenţa inedită pe care Beldiman o purta cu 
fruntașul conservator D. Neniţescu se spunea: „Contele 
Czemin nu are azi nici o trecere pe lângă Tisza și ţi-am spus 
care este atitudinea acestuia față de România; dorința 
maghiarilor este să ieşim cât mai neînsemnaţi și chiar 
micșoraţi din criza europeană și Brătianu a făcut tot pentru a 
înlesni acest joc“!72. 

Zelul federal al lui Aurel Popovici s-a consumat sub 
loviturile primite: moartea arhiducelui, eșecul în tratativele 
cu maghiarii și mai ales declaraţia de război a României 
împotriva Austro-Ungariei. El se simte dezlegat de datoria de 
loialitate faţă de Austro-Ungaria și, ascultând vocea sângelui 
său românesc, pregătește în Elveţia o a doua ediţie, 
adăugită, a Replied sale pentru a dovedi Europei dreptatea 
cauzei românești. Arătând că din 1892 până în 1916 
opresiunea maghiară a devenit și mai brutală, el găsește 
justificată intrarea României în război pentru eliberarea 
consângenilor ei din Ungaria, cu atât mai mult cu cât 


transilvănenii doresc unirea cu România!”?. 

El nu mai apucă să-și vadă noua ediţie tipărită, nici 
realizarea unității neamului românesc, căci înainte ca soarta 
primului război mondial să fie decisă, închide ochii pentru 
totdeauna. Studiul său, renovat, este totuși tipărit la 
Lausanne, prin îngrijirea lui N. Petrescu Comnen, sub titlul 
La question roumaine en Transylvanie et en Hongrie. (1918). 
Aruncând o ultimă privire asupra propunerilor sale federale, 

care nu fuseseră primite la timpul potrivit, el nu regretă 
prăbușirea Imperiului austro-ungar, ci își încheie lucrarea cu 
aceste cuvinte: „Avec sa mort (e vorba de moartea lui Franz 
Ferdinand — n.a.) le demier espoir des nationalites s'est 
evanoui. Et sur sa tombe, tout cet empire, ruine par 
l/'incapacite de Frangois-Joseph et de ses bien aimes 
Magyars et Allemands, s'ecroule. Il n'y a plus aucune raison 
qu'il existe. Mais il y en a de nombreuses pour qu'il soit 
detruit, que les nations asservies soient affranchies des 
ignorants et despotiques“ 1*4. 

Printre crucile cimitirului din Geneva se găsea una cu o 
inscripție mișcătoare pentru cei care-și reaminteau de 
numele de aur ale luptătorilor pentru dreptatea românească. 
în câteva cuvinte se rezuma viața de jertfă a lui Aurel 
Popovici care a murit sărac, fără să aibă satisfacția împlinirii 
idealului naţional pentru care luptase. (Aurel C. Popovici. 
Patriote roumain, 1863-1917, mortpauvre). Fără intervenţia 
primăriei din Timișoara puţin ar fi lipsit ca municipalitatea 
Genevei să nu azvârle oasele patriotului român în groapa 
comună, căci locul în care era înhumat nu era un loc de veci. 

Astfel, pe Aurel Popovici l-a înfrățit cu N. Bălcescu nu 
numai identitatea ideilor sale federale, ci și identitatea 
destinului lor de pa- trioţi flămânzi pentru dreptatea 
neamului care le-a uitat ţărâna în gropile comune din 
Palermo sau în cimitirul din Geneva. 


NOTELE EDITORULUI 


I. Vezi acum, Al. Vaida Voevod, Memorii, vol. I, Cluj-Napoca, 1994, 
320 p. Editor Alex. Șerban. 

II. R.W. Seton-Watson era scoţian. 

III. Afirmația trebuie luată în sens retoric deoarece Rosetti 
murise în 1885. 

„POLITICA GERMANIEI 
IN SPAŢIUL DUNAREAN 


Când se vorbește despre proiectele de organizare ale 
Europei danubiene, nu poate fi trecută cu vederea 
importanţa crescândă pe care o dobândea în lumea întreagă, 
și cu atât mai mult în imediata sa vecinătate, Imperiul 
german. O filosofie a istoriei simplistă, având însă mult 
credit în cercurile germane, indica pentru secolul XX o 
dominație culturală, economică și politică germană. Franţa 
își atinsese apogeul în secolele XVII și XVIII, Anglia 
cunoscuse mărirea în secolul XIX și, după un sistem rotativ, 
trebuia să fie rândul Germaniei de a domina Europa și chiar 
întreaga lume în secolul XX. Considerând Franța ca 
îmbătrânită, Anglia prea egoistă și preocupată de interesele 
sale comerciale, Italia ca un popor de sclavi și Rusia ca pe un 
neam asiatic, Wilhelm al II-lea își asumă pentru imperiul său 
rolul de unificator al Europei!”5. 

Grăbitele progrese realizate de Germania în domeniul 
tehnic și comercial, unde devine un concurent primejdios 
pentru Anglia, și în domeniul cultural, unde școala filologică 
și istorică germană înlocuiește pe cea franceză, îmbată 
poporul german, care începe să creadă într-o misiune 
continentală a sa. Filologia și istoria puse în slujba politicii 
dau naștere în Germania de nord curentului pangermanist 
care voia nu numai unitatea Germaniei, ci chiar o Germanie 
cu graniţe carolingiene. Zadarnic germanii din sud, prin 

Heine, Strauss, Boeme și Ruge opuneau teutonismului un 
ideal umanitar, căci opera nefastă a 

filologilor își croise drum și imperialismul pangermanist 
cucerise inimile conaţionalilor lor. 

Organizarea politică a Germaniei cunoscuse o lentă 
elaborare, plină de lupte și frământări, până să ajungă la 
stabilitatea și puterea imperiului, care își vedea viitorul în 
expansiunea economică și politică spre răsăritul Europei. 
Prin tratatele westfalice din 1648, se înfiripase o federaţie a 
statelor germanice’, compusă din suverani independenți, 
episcopi și cetăţi, supuși mai mult sau mai puţin împăratului 
Sfântului Imperiu roman”. 

Această dezlânată confederație germanică a durat până 
în timpul invaziilor napoleoniene, care pun capăt structurii 
politice medievale a Sfântului Imperiu german. Prin tratatul 
de la Petersburg din 26 august 1806, Napoleon I a făcut 
greșeala de a crede că pe timpul său, ca și în vremea lui 
Richelieu, primejdia cea mare o reprezintă tot Casa de 
Austria. De aceea el desființează cele 3100 state suverane 
germane și creează Uniunea renană (Rheinbund) (tratatul 
din 12 iulie 1806) în locul Sfântului Imperiu german. 
Confederaţia Rinului, compusă numai din 39 de state, era 
pusă sub protecţia Franţei, care credea că a pregătit un 
instrument de luptă împotriva Austriei, pe când în realitate 
ajuta la unificarea Germaniei, adversarul său de mâine. 

în locul alianţei perpetue, ofensive și defensive, dintre 
Franţa și Confederaţia Rinului, articolul 6 al tratatului de la 
Paris (20 noiembrie 1815) și articolele 52, 53 ale actului final 
al Congresului de la Viena creau Confederaţia germanică ce 
va dura până la 1867. 

Confederaţia germanică este dizolvată prin articolul 4 al 
tratatului de la Praga din 23 august 1866, care punea capăt 

luptei dintre confederaţii prin victoria Prusiei asupra 
Austriei, Hessei și Hanovrei. Bismarck organizează de 
această dată o federaţie mult mai unitară și mai autoritară 
sub denumirea de Confederaţia Germaniei de Nord, din care 
era exclusă Austria, dându-se în schimb un mare rol Prusiei 
învingătoare. Confederația Germaniei de Nord era 
constituită la 16 aprilie 

1867 sub președinția regelui Prusiei și grupa numai statele 
germane de la nord de Rin, dar unitatea Germaniei era 
asigurată prin aceea că avea tratate de alianţă ofensivă și 
defensivă și cu statele Sudului. 

în urma victoriei Germaniei bismarckiene împotriva 
Franţei, toate statele germane, cu excepţia Austriei, erau 
cuprinse în Imperiul federal german în care preponderența 
prusiană era definitiv recunoscută. După Constituţia din 16 
aprilie 1871 și legea din 9 iulie 1871, statele din 
Confederaţia de Nord se uneau cu cele din Sud și cu Alsacia 
și Lorena, stabilindu-se ca Reichskanzler-ul să fie un prusian 
și în Bundesrat conducerea să o aibă tot Prusia. Imperiul 
însemna încheierea luptei pentru unitatea poporului german 
pentru mai bine de o jumătate de secol. Dar imperiul federal 
german nu s-a mulţumit cu poziţia sa de cel mai puternic stat 
continental, ci a început să profeseze un mesianism 
germanic conform căruia poporul german, ca popor superior, 
trebuia să civilizeze și să guverneze celelalte popoare 
barbare sau îmbătrânite. Idealul Germaniei Mari trebuia 
înlocuit prin cel al unei Germanii și mai mari, „ein grosseres 
Deutschland" care înflăcărează și doctrinarii și poporul. 

Unul dintre cei mai însemnați scriitori politici din epoca 
bismarckiană care pregătește drumul imperial german este 
Paul Dehn, autor a două importante lucrări Deutschland und 
Orient, din 1884 și Deutschland nach Osten (1888-1890), în 
care expune cu claritate ţelurile politice ale imperiului. De la 
Marea Baltică până la Bosfor trebuia să se întindă marea 
alianță economică și militară a statelor Europei Centrale și 
Orientale sub conducerea Germaniei. Federaţia lui Paul 


Dehn copia structura internă a Confederaţiei Germaniei de 
Nord, care dăduse rezultate atât de strălucite, triumfând cu 
puternicul Imperiu german. Ea se ridica împotriva 
formidabilelor aglomerări umane pe care viitorul le lăsa să 
se  întrevadă: federația celor două Americi, Rusia 
industrializată până la frontiera orientală a Siberiei, China, 
trezită din lunga ei letargie, și Austral-Asia unificată’. 

Mai reformist, Paul de Lagarde voia să colonizeze tot 
Orientul Apropiat cu elemente germane, mutând „triburile" 
localnice în Rusia. El credea că domnitorul Carol I ar aproba 
acest proiect care i-ar transplanta supuși din Austro-Ungaria 
și Turcia în Rusia”. 

Un alt scriitor al acestei epoci, Constantin Frantz (1817- 
1891), urmărind aceeași idee a unificării Europei Centrale, 
propune o mare federaţie germană, în care Germania și-ar 
însuși Lorena, Luxemburgul, Le Franche-Comte, Burgundia 
și Savoia, iar celălalt partener, Austria, s-ar întinde și asupra 
Podoliei și Basarabiei. La această federaţie nu ar întârzia să 
adere Belgia, Olanda și Elveţia. 

Noul Kaiser, Wilhelm al Il-lea, care se urcase pe tronul 
imperial în 1888, era cu totul câștigat pentru ideile 
pangermaniste. Sufăr încă din copilărie, spunea Wilhelm, 
influența a cinci oameni: Alexandru cel Mare, luliu Cezar, 
Teodoric al II-lea, Friederich cel Mare și Napoleon. Toţi au 
fost stăpâniţi de visul unui imperiu mondial. Dar nu au 
izbutit să-l realizeze. Eu am conceput visul unui imperiu 
mondial german și pumnul meu aruncat mi-l va asigura!%. 

Concediind pe Bismarck, făuritorul unităţii germane, a 
cărui tutelă o găsea prea apăsătoare, el inaugurează politica 

178 Ch. Andler, Le.s origines pangermaniennes, vol. Il, p. 123; 
Aulneau, Histoire de /'Europe Centrale, p. 320 


88 
179 P. P. Negulescu, Destinul omenirii, vol. IV, p. 283 
180 Ibidem, p. 334 


89 


lui „ein neuer Kurs“, care voia să fie mai activă, mai 
îndrăzneață. La suirea sa pe tron, Wilhelm al II-lea găsea un 
sistem de alianțe puternice, cunoscut sub numele de Tripla 
Alianţă, și având la bază tratatul de alianță defensivă 
germano-austriac din 1879, vizând Rusia; la el, din 1882, 
aderase și Italia, dându-i astfel o semnificație mai generală, 
de apărare împotriva oricărei agresiuni. Wilhelm al II-lea 
urma să completeze înţelegerea politico-militară a Triplicei, 
cu o uniune vamală, întemeind un nou sistem european, în 
care Germania și-ar fi putut dezvolta opera sa civilizatorie 
(Kulturveranstelltung). 

Doctrinarul noului curs al politicii germane era lulius von 
Eckardt, autorul lucrării  Berlin-Wien-Rom, care purta 
subtitlul Betrachtungen liber den neuen Kurs und die 
europăische Lage, care împământenește 

GEORGE CIORĂNESCU 


o nouă noţiune politică în dreptul public european, aceea de 
Mittel- europa. 

Dar însuși Wilhelm al II-lea, cu toată prudenţa impusă de 
funcţia sa de conducător al politicii externe germane, nu se 
sfia să-și arate planurile pangermaniste chiar în discursurile 
publice. Astfel, cu ocazia aniversării a 25 de ani de la 
fondarea imperiului, Wilhelm al II-lea definea Weltpolitika 
sa, care consta în a reuni la patria mamă pe toți germanii 
risipiţi în lume pentru a crea „cel mai mare imperiu german", 
„Wir Germanen miissen zusammenhalten", și prin germani 
înţelegea și pe scandinavi, olandezi, flamanzi etc. Rămânea 
ca el să găsească cea mai bună metodă care să conducă la 
atingerea ţelurilor propuse, fie făcând din Austria un 
bulevard al marșului german spre Orient, cum propunea 
Friedrich Lange, spre a germaniza apoi toată Peninsula 
Balcanică, ca în planul lui Kaerger (1892), fie atacând mai 
întâi Rusia, cum propunea Constantin Frantz, sau mai târziu 
Albrecht Wirth (1906), pentru a o coloniza cu ţărani 
germani, „a căror pricepere întrece de o sută de ori lumea 
prostească a ţăranilor ruși"!8!. Cuvinte la fel de jignitoare 

adresa tot în 1906 Klaus Wagner cehilor, slovacilor, sârbilor, 
croaților și slovenilor, care trebuiau trataţi ca „Pieile roșii” 
de către germanii colonizatori. 

Chiar dacă se recurge la formula federală, cum făcea 
autorul anonim al lucrării Deutschland und mitteleuropa um 
das Jahr 1850, tipărită în anul 1895, măsurile nu vor fi mai 
blânde pentru nefericiţii participant cu sila Ia federaţia 
germană. 

Supușii confederației care ar refuza întrebuinţarea limbii 
germane și-ar pierde toate drepturile cetățenești, fiind 
obligaţi în plus să plătească impozite duble poporului de 
stăpâni (Herrenvolk), ai cărui naţionali ar avea singuri 
dreptul la proprietatea funciară, la funcţii publice, la vot etc. 
Din această „binecuvântată" federaţie a Germaniei Mari 
trebuie să facă parte, în afară de Germania și Austro- 
Ungaria, Elveţia, Luxemburgul, Belgia și Olanda; iar în jurul 
confederației Germaniei Mari s-ar întinde o zonă a uniunii 
vamale, la care să participe: Polonia, 

Rutenia, Statele baltice, Serbia Mare și România Mare!%?. 
Pangerma- niștii nu fac decât să se repete atunci când, în 
1911, Otto Richard Danneberg în lucrarea Gross 
Deutschland propune ca în federaţia Europei Centrale să se 
procedeze la o prusianizare a Austriei și la o colonizare cu 
germani a Boemiei, Croaţiei, Dalmației și Ungariei. în 
această confederație germanii ar resimti, ca în Evul Mediu, 
sentimentul de a fi „un popor de stăpâni!!, singurul care ar 
avea drepturi politice și ar putea îmbrăţișa cariera armelor! 
184 

Prea puţin surâzătoare apare în aceste condițiuni 
propunerea făcută de generalul von Bemhardi, purtătorul de 
cuvânt al Marelui Stat Major german, de a transforma Tripla 
Alianţă într-o Confederație a Europei Centrale (1912). 

Mărind graniţele confederației, Konrad von 
Winterstettein vedea în 1915 un imperiu federal care s-ar fi 
întins de la Capul Nord până la Belgrad, prin mijlocirea 
Austro-Ungariei, înglobând Suedia, Danemarca, Norvegia, 
Olanda, Rusia, România, Bulgaria etc. 

în același an, economistul Franz von Liszt crea, sub 
numele de Europa Centrală, un conglomerat de state format 
din Germania, Austro-Ungaria, Olanda, Peninsula 
Scandinavă, Elveția, Italia, Peninsula Balcanică şi Turcia 
europeană, pe care Eugen von Philippovich, în lucrarea O 
uniune economică și vamală între Germania și Austro-Un- 
garia (1915) o reducea la doi parteneri. 

în sfârșit, nu poate fi uitată din această enumerare 
lucrarea de mare vâlvă a pastorului Fr. Neumann, scrisă în 
timpul războiului, cu intenţia de a arăta lumii care va fi noua 
organizare a Europei după victoria germană. Acest 
reprezentant de seamă al parlamentului german socotea că 
unitatea economică a Europei Centrale este realizată într-o 
bună măsură, rămânând jiumai să fie întregită în viitoarea 
confederație printr-o monedă unică, măsuri vamale etc. 
Neumann, în cartea sa Asia, indicase Bagdadul ca orașul 
până la care să se întindă privirile germane și susţinea o 
alianţă turco-germană, ca mijloc de realizare a scopurilor 

sale. Chiar Wilhelm al Il-lea, visând să-și vadă graniţa 
imperiului pe ţărmul golfului Persic, nu se sfia să se 
numească, în timpul călătoriei sale în Palestina, drept 
„Prietenul tuturor mahomedanilor", care a făcut și va face să 
crească „arborele imperiului german". 

După mărturisirile ambasadorului american James F. 
Gerald din Memoriile sale, Wilhelm al II-lea a socotit că a 
sosit momentul culminant al acţiunii sale în Europa Centrală 
după uciderea lui Franz Ferdinand, căci Franz Joseph, 
apropiindu-se de sfârșit fără să mai aibă un succesor demn la 
tron, moștenitoarea Austro-Ungariei nu putea fi decât 
Germania. Dacă succesiunea s-ar fi deschis, Carol al IV-lea 
trebuia să renunţe la titlul de împărat, luându-l numai pe 


acela de rege sau de mare duce al Austriei. Ungaria și Cehia 
și-ar fi văzut îndeplinire idealurile autonomiste, dobândind 
câte un rege propriu, ales dintre numeroșii principi germani, 
sau, și aceasta ar fi fost preferabil, dintre fiii lui Wilhelm al 
II-lea. Acesta ar fi domnit peste toată Europa Centrală, ca 
împărat unic, reamintind timpurile glorioase ale lui Carol cel 
Mare!!. 

Presupunerile ambasadorului american sunt confirmate și 
de faptul că, după înfrângerea României și scoaterea ei din 
luptă, voind să se impună abdicarea regelui Ferdinand I, 
printre eventualii pretendenți la tron se numărau, alături de 
candidaţii susținuți de Austro-Ungaria, și fiii lui Wilhelm al 
Il-lea!8% 186 187. 

Acțiunea diplomatică prin care Germania urmărea să 
înlocuiască un Hohenzollern loial patriei de adopțiune printr- 
un Hohenzollern dedicat exclusiv cauzei pangermaniste, 
nefiind destul de lămurită de istorici, vom fixa etapele 
principale ale dezvoltării crizei constituționale din 1918. 

La 15 decembrie st.n. 1917 Rusia era scoasă din luptă 
prin armistițiul pe care nou instauratul regim bolșevic îl 
încheia cu Puterile Centrale. Armistițiul general rusesc 
trebuia să cuprindă și forțele generalului Scerbacev de pe 
frontul Moldovei. Spre a preîntâmpina ruptura 

frontului în momentul retragerii ruse, România încheia la 9 
decembrie st.n. 1917 armistițiul de la Focșani. 

La 29 ianuarie/11 februarie 1918, Ionel Brătianu, care în 
dorinţa de a câștiga timp practicase și acum ca și în timpul 
neutralității politica tergiversării, lasă locul generalului 
Averescu ca să trateze încheierea unei păci separate a cărei 
responsabilitate nu voia să și-o asume. A doua zi după 
constituirea cabinetului Averescu, trimite la București o 


185!“ Ch. Andler, op. cit., p. 98 
186 P. P. Negulescu, op. cit., p. 34 
187 R. W. Seton-Watson, op. cit., p. 565 

comisie compusă din Papiniu, colonelul Ressel și maiorul 
Mitilineu, fiecare cu o misiune specială și anume: Papiniu 
trebuia să obţină amânarea armistițiului cu 20 de zile, Ressel 
trebuia să pună la cale o întâlnire Mackensen-Averescu și 
Mitilineu trebuia să ia contact cu oamenii politici din 
București. Delegații raportau lui Averescu (2 februarie 1918) 
că atât Carp cât și Lupu, Neniţescu, Beldiman și Virgil Arion 
sunt pentru îndepărtarea regelui de la tron18 189, 

Amănunte asupra tratativelor dintre delegaţii lui 
Averescu și conservatorii din București ne-au rămas într-un 
memoriu manuscris al lui D. Neniţescu. Acesta ne spune că 
întrevederile au avut loc la Athenee Palace, unde Lupu 
Kostaki a citit în numele lui P. P. Carp o declaraţie cu 
următorul cuprins: „D. P. P. Carp vă roagă să supuneţi 
respectuos Majestății Sale că, în părerea lui, chiar dacă 
regele ar semna pacea cu Puterile Centrale, rămânerea lui 
pe tron ar da naștere la o serie de convulsiuni care ar face 
dinastia imposibilă și ar îngreuia vindecarea rănilor cauzate 
printr-o politică fatală!!!4. 

La 3 februarie 1918 însuși Averescu veni pe teritoriul 
ocupat și întâlni pe Mackensen la Buftea și, la propunerea 
generalului german ca mai întâi să fie schimbată dinastia, 
Averescu, loial Coroanei, dă un răspuns negativ!%. 
Politicienii din teritoriul ocupat erau și ei de părere că prin 
abdicarea regelui Ferdinand în favoarea unuia dintre fiii 
împăratului Wilhelm al II-lea, clauzele teritoriale ale 
tratatului de pace cu 

România vor fi cu mult îndulcite!*! 


. Fruntașii conservatori 
188 Alexandru Averescu, Notite zilnice din război 1914-1918, 
București, 1938, p. 187 și urm. 
189 Memoriu manuscris al lui D. Neniţescu 
190 Alexandru Averescu, op. cit., p. 292 

care fac această propunere erau inspirați chiar de cercurile 
din jurul lui Wilhelm, căci ei înțelegeau să lucreze direct cu 
Berlinul, pe deasupra și chiar câteodată împotriva sugestiilor 
de la Viena. Conflictul de interese între politica urmărită de 
Austria în sud-est și cea germană nu va întârzia să apară și 
în preliminariile de pace de la Buftea. Pe când doctrinarii 
germani arătaseră că scopul urmărit de Germania era 
organizarea unui vast imperiu federal al Europei Centrale, în 
care elementul german să aibe preponderență, Austro- 
Ungaria, cu veleităţi de independenţă față de politica 
germană, ducea o politică anexionistă pe cont propriu, 
revendicând Sud-Estul pentru sine. Prin urcarea pe tronul 
României a unuia din fiii lui Wilhelm politica de unificare a 
Europei Orientale sub egidă germană ar fi făcut un pas 
înainte. 

Stere arătă cu mult entuziasm lui Alexandru 
Marghiloman binefacerile unei integrări a României în 
federaţia germană, pe care el o numea un proiect de alianţă 
personală cu împăratul Wilhelm. „Am avea aci un vicerege și 
am avea avantajul unei guvernări căreia Australia și Canada 
i-au apreciat binefacerile"!%?. în tratativele pe care Beldiman 
le purta cu Hindenburg și Ludendorff, înlăturarea regelui 
fusese de asemenea hotărâtă, Beldiman urmând să devină 
guvernator sau cel puţin șef al guvernului!%; încă de la 6 
ianuarie 1918, Horstmann, întors de la Berlin, înștiința pe 
Marghiloman (4 februarie) că opoziţia împotriva regelui 
Ferdinand nu a scăzut în capitala Germaniei. „Soluţia bună 
ar fi ca regele să constituie singur Regența și să se retragă 
în concediu: tren de lux pentru Elveţia, cu familia în 
siguranță şi departe de plictiselile ruşilor" spunea 
Horstmann!%. 

Punctul culminant al acţiunii antidinastice, care trebuia 
să sfârșească prin integrarea noastră în spaţiul Germaniei 


192 Alexandru Marghiloman, Note politice, vol. III, 1917-1918, 
București, 1927, p. 286 

193 Ibidem, p. 292 

194 Ibidem, p. 326 

Mari, este atins în luna 

aprilie a aceluiași an. lată cum este relatat de Marghiloman: 
„Carp a fost azi dimineaţă la Oscar Kiriacescu: «S-a sfârșit! 
Regele va fi detronat, prinţul loachim de Prusia e urmașul lui 
și se va face o pace germană în locul păcii austriece care s-a 
proiectat». Colonelul Kontz, care se afla la mine, e în curent 
cu aceasta. De altfel aceste vorbe umblă prin tot orașul. 
Doamna  Candiano, speriată, vine la Ploiești; Nazarie 
răspândește aceleași vorbe, cu suplimentul că ni se 
înapoiază Dobrogea și granițele Transilvaniei"!%. 

Şi Ion Lupaș vorbește despre proiectul acelorași 
personalităţi de a detrona pe suveranul întregitor, datându-l 
însă cu un an în urmă, adică în 1917, și urmărind de data 
aceasta anexarea României la monarhia bicefală. în 
primăvara anului 1917, câţiva aderenţi ai Puterilor Centrale 
(Alexandru Beldiman, Constantin Stere, Alexandru Vaida) 
făuriseră împreună cu contele Czemin, ministrul de Externe 
al Austro-Ungariei, planul pentru detronarea regelui 
Ferdinand și anexarea României la monarhia habsburgică. 
Lipsa de loialitate faţă de regele Ferdinand a unora dintre 
conservatori a făcut obiectul unui proces politic judecat de 
Curtea Marţială a Corpului II de Armată din București, după 
primul război mondial. S-a discutat dacă a fost vorba de o 
trădare a cauzei naţionale, sau numai de un greșit calcul 
politic, atunci când conservatorii germanofili, vizând victoria 
armelor Puterilor Centrale, căutau să împiedice mutilarea 
teritoriului naţional prin înglobarea întregii Românii în 
Austro-Ungaria sau prin acceptarea unui rege german la 
București; în orice caz Marghiloman scria în testamentul 
său: „Am greșit poate mai des decât socotesc, dar gândul mi- 
a fost totdeauna curat și mi-am iubit ţara“1%. 

Când, spre fericirea noastră, războiul mondial luă din nou 


195 Ibidem, p. 471 
196 Alexandru Marghiloman, Note politice, vol. V, 1920-1924, 
București, 1927, p. 212 

o întorsătură favorabilă, proiectul acesta căzu, ca și cele 
asemănătoare dinaintea sa, și cu timpul fu dat uitării. 

în 1932 însă, d. Vaida Voevod, sesizat de pasajul pe care 
d. I. Lupaș îl strecurase în manualul său școlar de Istoria 


Românilor, contestă că ar 

fi discutat vreodată cu politicienii din București răsturnarea 
dinastiei române și integrarea României în monarhia austro- 
ungară, cerând lămuriri publice lui Ottokar von Czemin, spre 
a restabili adevărul istoric. Contele Czemin, îi răspunde 
astfel: „Constat adevărul, precizând că între reprezentanţii 
Puterilor Centrale au existat în mod trecător asemenea 
planuri în discuţii intime, însă dvs. nu aţi avut niciodată de a 
face câtuși de puţin cu așa ceva"!*. Chiar Czemin se gândise 
să ceară regelui Ferdinand I, în numele Puterilor Centrale, 
să abdice atunci când avusese loc întâlnirea între guvernul 
român și ministrul austriac, din gara Răcăciuni. După cum 
însuși mărturisea în Camera austriacă (la 3 octombrie 1918), 
nu a făcut acest lucru de teamă ca nu cumva regele, voind 
să-și salveze situaţia, să nu se pună iar în fruntea armatei 
sale și să prelungească astfel războiul". Se pare că și 
împăratul Carol era împotriva răsturnării lui Ferdinand, 
cerută mai ales de Berlin, pe motiv că ideea monarhică nu ar 
avea nimic de câștigat prin înlăturarea suveranului român și 
fiindcă anexarea României la Austro-Ungaria nu ar fi găsit o 
primire favorabilă în România!%*. 

Deci, nici în preliminariile păcii de la Buftea, semnată de 
d. C. Ar- getoianu la 20 februarie/ 5 martie 1918, nici în 
tratatul de pace de la 24 aprilie / 7 mai 1918 nu s-a recurs la 
aceste soluţii. La Buftea cercurile militare din jurul lui 
Mackensen susțineau că Germania are nevoie de un stat 
român puternic în flancul Rusiei, pe când Czemin urmărea 
divizarea României între Austria, Bulgaria și Rusia și 
reducerea noastră la un stat fantomă ce ar stăpâni Delta 


197 „Adevărul", an. 45, nr. 14.780 
198 C. Xeni, op. cit.,p. 196 
199 R. W. Seton-Watson, op. cit., p. 572 


Dunării2%, 

Nici situația Austriei nu era în acest timp dintre cele mai 
fericite. După o domnie de 68 de ani, Franz Joseph închisese 
ochii la 21 noiembrie 1916. Noul domnitor, Carol al IV-lea de 
Habsburg, e ultimul împărat al Austriei și rege al Ungariei. 
Simţind înfrângerea ce se apropia, el își propune să desfacă 
alianţa cu Germania și să încheie o pace separată. Wilson, 
răspunzând propunerilor de pace ale Austriei, se 

mulțumea cu promisiunea de independenţă numai pentru 
Boemia, Slovacia şi Croația, celelalte naționalități 
continuând conviețuirea în dubla monarhie, ce urma să se 
reorganizeze pe baze federale. Şi Marea Britanie, prin glasul 
autorizat al lui Lloyd George, susținea o Aus- tro-Ungarie 
federală, atunci când se spunea că „disoluția Austro-Ungariei 
nu face parte din scopurile noastre de război, dar e natural 
că trebuie să fie acordate guvernări autonome acelor 
naționalități din Austro-Ungaria care le-au dorit atât de 
mult“, 

Naţionalităţile înclinau încă pentru o înțelegere federală, 
ca cehii, care, prin deputatul Stanek declarau în Reichsrat 
(30 mai 1917) că sprijină transformarea Austro-Ungariei într- 
un stat federal în care slovacii și cehii să formeze o singură 
unitate politică. De asemeni KoroSec citea o declaraţie la 
clubul iugoslav, în care adera la o Austro-Ungarie federală, 
cu condiţia ca slavii de Sud să constituie un singur stat. 

Tratativele de pace ale lui Carol al IV-lea nu au fost 
încununate de succes, deoarece el urmărea o pace generală, 
care să asigure imperiului integritatea, pe când Aliaţii voiau 
să obţină o pace separată, care să scoată numai Austro- 
Ungaria din luptă, acordând unor naţionalităţi independenţa, 


200 Mircea Vulcănescu, op. cit., p. 929 

iar altora numai autonomia. 

Trăgând consecințele politicii pacifiste  infructuoase 
inaugurate în 1916, ministrul de Externe Ottokar von Czemin 
demisionează în urma unei polemici avute cu Clemenceau 
asupra acestei chestiuni. In oficiosul său „Reichspost“ 
Czernin dădea însă o altă explicaţie retragerii sale, anume 
neînțelegerile cu Germania asupra viitorului dinastiei 
române; acesta nu putea fi însă motivul real al demisiei. 

A doua mare directivă din timpul scurtei domnii a lui 
Carol al IV-lea a fost, ca și prima, destinată eșecului și privea 
acordarea autonomiei locale naționalităților din imperiu. 
Urmând exemplul dat de Franz Ferdinand, de ai cărui 
colaboratori se și înconjurase, Carol al IV-lea voia să 
transforme Austro-Ungaria într-o federaţie. Dar propunerea 
sa de la 18 octombrie 1918 venea prea târziu, atunci când 
naţționalităţile, încredințate că vor putea să obţină prin 
propriile lor puteri 

independenţa, refuzau să mai dea ascultare autorităţii 
centrale. Este vorba deci de o schimbare de roluri, împăratul 
propunând acum federalismul și naţionalităţile, mai sigure 
pe ele decât oricând, refuzându-l. 

Astfel, încă de la 6 ianuarie 1918, deputăţii cehi reuniți în 
adunare  constituantă cereau un stat cehoslovac 
independent; chiar fostul federalist Stanek declara în 
Camera de la Viena (2 octombrie 1918) că guvernul 
Majestății Sale nu va putea acorda niciodată cehilor ceea ce 
ei doresc. 

în fața mișcării de eliberare de sub jugul dualist, 
împăratul, voind să mai salveze ceea ce era posibil din 
imperiul intrat în dezagregare, declara în Consiliul de 
Coroană, la 15 octombrie 1918, că va acorda fiecărui popor 
dreptul de a se organiza pe baze naţionale, în cadrul 
federaţiei habsburgice. Dar Wekerle, primul-ministru 
maghiar, nu vrea să cedeze nici în ultimul moment și, 
continuând politica de autoritate, comunică Austriei că o va 
înfometa, interzicând exportul alimentelor spre Viena, dacă 
se părăseşte regimul dualist. 


Ca urmare a presiunilor maghiare, în manifestul imperial 
de la 18 octombrie 1918 se fac concesii Ungariei, spunându- 
se că se recunoaște dreptul de organizare pe baze naţionale 
„fără ca integritatea ţărilor Sfintei Coroane ungare să poată 
fi atinsă"202. 

Este adevărat că politica maghiară a acestui timp 
cunoaște și o excepţie în persoana contelui Karolyi Mihăly, 
membru al Partidului Independent Maghiar, ginerele lui 
Andrăssy, francofil, care militase în favoarea păcii cu Aliaţii. 
Ajuns prim-ministru al Ungariei (octombrie 1918), el reia 
planurile unei federaţii danubiene pe care Lajos Kossuth le 
elaborase în exil. Milan Hodza crede că și M. Karolyi este 
numai în aparență un democrat radical și un federalist, căci, 
în fond, el urmărea, ca și înaintașul său de faimă europeană, 
menţinerea integrităţii teritoriale a Ungariei Mari”%. Totuși, 
faptul că s-a înconjurat de personalităţi cu vederi largi, ca 


filosoful radical Oszkar Jăszi și că va fi silit să pără- 

sească Ungaria, unde e considerat trădător, pentru a trăi în 
străinătate, ne face să-l considerăm o excepţie în mișcarea 
politică maghiară. 

în Cabinetul republican al lui Kârolyi, căci acesta e 
republican ca și Kossuth, ajungând chiar președinte al 
republicii maghiare, ministru al Naţionalităţilor este însuși 
Oszkăr Jăszi. Acesta propune românilor ca teritoriul Ungariei 
să fie împărțit în cantoane naţionale, ca în Elveţia, propunere 
ce este respinsă de luliu Maniu?%. 

Dar mișcarea de emancipare a naționalităților nu mai 
putea fi oprită prin momelile de ultimă oră ale austro- 
maghiarilor. La 18 octombrie se făcea auzită în parlamentul 
maghiar vocea deputatului român Al. Vaida Voevod, care în 


202 I. Lupaș, La desagregation de la monarchic austro-hongroise, 
p. 460 

203 Milan Hodza, op. cit., p. 71 și urm.; Al. Marghiloman, op. cit., 
vol. IV, 1918-1919, București, 1927 


98 
204 R.W. Seton-Watson, op. cit., p. 594; George Moroianu, op. cit., 
p. 1468 


protestele Camerei declara: „După suferințe și lupte de 
veacuri, națiunea română din monarhia austro-ungară 
așteaptă și pretinde afirmarea drepturilor sale inalienabile și 
imprescriptibile la o viaţă naţională integrală"2%. 

Manifestarea de independenţă a românilor este urmată 
de o manifestare similară din partea slavilor din Sud, care la 
19 octombrie, în manifestul de la Zagreb, cereau un stat 
independent pentru teritoriile locuite de sârbi, croaţi și 
sloveni. 

La 28 octombrie 1918 Comitetul revoluţionar ceh punea 
stăpânire pe Praga, în timp ce polonii din Galiţia se uneau cu 
Polonia. 

în sfârșit, la 30 ale aceleași luni, în Ungaria punea mâna 
pe putere Partidul Revoluționar Maghiar, iar Slovacia se 
unea cu Boemia. 

în faţa imperiului intrat în descompunere, Carol al IV-lea, 
prin manifestul din 11 noiembrie 1918 anunţă că „a renunţat 
vremelnic la orice participare în conducerea treburilor 
publice". Carol al IV-lea și ceilalți membri ai dinastiei de 
Habsburg sunt expulzați din Austria și averile lor sunt 
sechestrate, în baza legii din 3 aprilie 1919. El va muri în exil 
în 1922 (în insula Madeira), după ce încercase în 1921 să-și 


recâștige tronul. 
* 


Prin încheierea tratatelor de la Saint-Germain (10 
septembrie 1919) și de la Trianon (4 iunie 1920), care 
consfințeau dezmembrarea 

monarhiei dualiste și instaurarea statelor naţionale în 
centrul Europei, un nou capitol din istoria federalismului 
danubian se închide. De la proiectul lui Ignatie Martinovici a 
trecut deci peste un secol de gândire federală, aplicată de 
regiunea restrânsă a Dunării de Jos. 

în articole de presă, în lucrări politice, în convorbiri 


205 Ioan Georgescu, Viaţa politică a Românilor din Ardeal și Bucovina, 

diplomatice, în conspirații revoluţionare și, în sfârșit, în 
corespondențe particulare, s-a dezbătut problema federaţiei 
Dunării sub cele mai variate aspecte, fără ca sămânţa 
federală să dea vreun rod pe solul dunărean. Autorii sunt 
unanimi în a recomanda acestei părți a lumii adoptarea unei 
soluţii federale, fără însă ca vreunul din ei să fie federalist 
sincer. Căci federalismul danubian a fost numai o mască sub 
care s-a ascuns gândul de independenţă naţională al 
italienilor, românilor, cehilor, croaților, slovenilor, slovacilor 
și polonilor, un scut sub care politica maghiară voia să-și 
realizeze visul imperialist de dominare și un drog prin care 
Austria decadentă credea că își poate lungi zilele. 


CAPITOLUL VII 


MICA ÎNŢELEGERE 
(1920-1930) 


Realizarea statului naţional înseamnă un mare triumf al 
dreptăţii popoarelor. Dar viața politică internaţională nu va 
cunoaște o încetinire de ritm în urma împlinirii idealului 
naţional. învinșii rămân cu privirile în urmă, regretând 
trecutul, pe care voiesc să-l reînvie prin abilitate 
diplomatică, sau chiar pe calea armelor. învingătorii caută 
prin alianţe să se opună coaliției revizioniste și să-și asigure 
stăpânirea asupra teritoriilor atât de greu dobândite. 

Prevăzător, Take Ionescu propunea ca la Conferinţa păcii, 
România, Iugoslavia, Cehoslovacia, Grecia și Polonia să se 
prezinte ca un singur bloc, care și-ar fi putut susţine cu mai 
multă autoritate revendicările. în acest scop, Take Ionescu 
purta în 1918 discuţii cu Pasic, Benes și Venizelos, la Londra 
și Paris. Blocul oriental al lui Take Ionescu trebuia să se 
întindă de la Marea Baltică până la Marea Egee și ar fi 
devenit, cu cele 75 000 000 locuitori ai săi, una dintre princi- 
palele puteri europene. Blocul statelor mici din răsăritul 
Europei trebuia să contrabalanseze influența blocului 
germano-maghiar din vest și să izoleze Rusia sovietică, prin 
celebrul cordon sanitar al statelor de la frontiera vestică a 
Rusiei, spre a împiedica propagarea revoluţiei ruse în restul 
Europei. El propunea ca un singur tratat de alianță să lege 
toate cele cinci state răsăritene într-o federaţie balto-egeică. 
în concepţia sa, cunoscută din manifestul adresat ţării în 
1919, în calitate de președinte al Partidului Democrat pe 
care voia să-l înființeze, din articolul publicat în 1921 în 
„Eastern Europe!“ și din alte articole și discursuri, cele cinci 


state trebuiau să-și garanteze mutual fruntariile, 

să aibă o politică externă comună și o instrucție militară și 
armament comun. 

Dillon, vorbind despre proiectul lui Take Ionescu, spunea 
că „acest bărbat de stat cu vederi largi a compus un plan 
genial, atât pentru realizarea intereselor statelor mărite 
după război, cât și pentru întărirea păcii pe continent și în 
special în centrul și orientul european". 

Proiectul lui 'Take Ionescu nu s-a putut totuși realiza, căci 
pe lângă faptul că stârnea ostilitatea URSS și a germano- 
maghiarilor, a căror influenţă își propunea s-o combată, se 
mai izbea și de neînțelegerile dintre coparteneri, care își 
disputau unele teritorii „ca Banatul (românii și iugoslavii) și 
Jaworzno (cehii și polonii)"!. 

Dar manifestaţiile tot mai zgomotoase ale asociaţiilor 
maghiare pun pe gânduri pe beneficiarii tratatului de la 
Trianon. Ungaria număra 350 000 de conaţionali în 
Iugoslavia, 600 000 în Cehoslovacia și 500 000 în România și 
își organizează centre de propagandă și spionaj la Miskolc și 
Gybr pentru Cehoslovacia, la Pecs, Kaposvăr și Szeged 
pentru Iugoslavia și la Szombathely pentru Austria?% 207. 

Mai mult chiar, în ziua în care plenipotenţiarii maghiari 
semnau tratatul de pace de la Trianon, Kokovszky, 
președintele adunării naţionale maghiare, declara că „ne 
separăm, dar nu pentru totdeauna"2%8. 

Spiritului revanșard maghiar neputându-i-se opune blocul 
balto- egeic al lui Take Ionescu, Eduard BeneS propune să se 


206 Romulus Seișanu, op. cit., p. 320 și urm.; C. Xeni, op. cit.„p. 461 
și urm.; Florin Codrescu, op. cit., vol. I, p. 153 și urm. 

207 A. Muset, La Petite Entente, p. 13 

208 Idem, p. 13 

ajungă la o înţelegere restrânsă, în trei parteneri, adică între 
Cehoslovacia, Iugoslavia și România. Astfel se ajunge la 
semnarea primei convenţii defensive, ceho-iugoslavă, la 14 
august 1920, care va sta la baza înţelegerii regionale 
cunoscută sub numele de Mica înţelegere. 

Mica înţelegere (La Petite Entente, Piccola Intesa) își 
împrumută numele de la Marea înţelegere a puterilor din 
Apus și de la alte antante cunoscute istoriei diplomatice. Dar 
nașul ei nu este, cum credea 

N. lorga, unul din făuritorii înţelegerii, românul Take 
lonescu*%, ci chiar un adversar al înțelegerii româno-sârbo- 
cehe: ziarul maghiar „Peşti Hirlap“. Ziarul budapestan dădea 
în derâdere acest nume înţelegerii tripartite ce se punea la 
cale, într-un comentariu din februarie 1920, dar cei vizaţi n- 
au întârziat să-și transforme porecla în renume. Denumirea 
de Mica înţelegere e lansată în lumea diplomatică de Eduard 
Beneă și a făcut carieră. 

Originile Micii înţelegeri nu trebuiesc căutate în trecutul 
prea apropiat, căci ea nu s-a născut ca o construcţie 
abstractă, gata înarmată, din mintea făuritorilor ei, ca în 
miturile elenice, ci a cunoscut o lungă perioadă de gestație 
al cărei început trebuie pus cel puţin în anul revoluţionar 
1848.0 conviețuire multiseculară a celor trei naţionalităţi 
părtașe ale Micii înţelegeri, în sânul apusului Imperiu 
austriac, le-a învăţat să se cunoască în suferințe și lupte 
comune pentru înfăptuirea idealului comun al emancipării 
naţionale. Românii, croații și slovacii erau legaţi prin 
comunitatea de destin, pe care au înţeles să nu-l suporte 
pasiv, ci să și-l croiască după morala dreptului ginţilor. încă 
de la 26 aprilie 1849 colaborarea dintre reprezentanţii celor 
trei naţiuni oprimate se vădea în memoriul comun pe care îl 
înaintau împăratului Austriei’. Colaborarea  româno- 
slovaco-sârbă se adânceşte cu timpul și congresul 


209 N. lorga, Istoria Românilor, vol. X, p. 434 
210 Vezi p. 8 a acestei lucrări 


naționalităților nemaghiare ţinut la Budapesta în august 
1895 este o demnă prefațare a Micii Antante. Prezida aci G. 
Pop de Băsești, reprezentantul românilor, și participa 
Mihailo Polit din partea sârbilor și Pavol Mudron din partea 
slovacilor?!!. în 1906 se înființează, chiar de către deputăţii 
acelorași naţionalităţi, „Clubul naționalităților oprimate!?, la 
care participă sârbul Mihailo Polit, slovacii Milan Hodza și 
Pavel Blaho și românii luliu Maniu și Vaida Voevod?!2713. 
Chiar înaintea lui Take Ionescu, vorbise în diverse 
articole de presă, memorii și conferințe la Sorbona sau la 
King's College (19 octombrie 1915) despre posibilitatea 


unirii statelor mici din Europa Centrală, 

într-un „tip de federaţie mai larg și mai suplu" Tomăă 
Garrigue Masaryk, profesor la Universitatea din Praga și 
conducătorul Partidului Popular Ceh. Acest elev al lui 
Kălnoky, care privise pe vremuri, în Weltrevolution, Austria 
federală numai ca o formulă tranzitorie, până la înfiriparea 
statului independent ceh, nu va vedea nici în Mica înţelegere 
o creaţie definitivă, statică; sociologul Masaryk, devenit 
primul președinte al statului cehoslovac, o va voi numai ca o 
etapă spre realizarea unei înţelegeri generale a statelor mici. 

Dar părinţii legitimi ai Micii înţelegeri, pe care istoria îi 
recunoaște ca atare, sunt fără îndoială Take Ionescu și 
Eduard  Beneă. Pe monumentul ridicat în centrul 
Bucureștiului în onoarea lui Take Ionescu [I] sculptorul 
francez E. Dubois nu a uitat să figureze, pe lângă alegoria 
Tisa, pe lângă soldaţii pe care verbul politicianului român îi 
conducea la luptă și figura alegorică a Păcii, și sub chipul 
Micii înțelegeri, trei tinere fete, reprezentând cele trei tinere 
state pe care diplomatul Take Ionescu reușise să le 
înfrăţească. 

De fapt Take Ionescu nu pierduse niciodată speranţa că 
Mica înţelegere va deveni în timp, dintr-o înţelegere 

211 Ion Georgescu, op. cit., p. 789 

tripartită, o antantă a cinci state, prin aderarea Poloniei și 
Greciei la nucleul ceho-sârbo-român. Ajungând ministru de 
Externe în cabinetul Averescu, el încheie la 23 aprilie 1921 
convenţia defensivă dintre Cehoslovacia și România, urmată 
la 7 iunie același an de convenţia iugoslavo-română. 

Celălalt mare promotor al Micii înţelegeri a fost Eduard 
Beneă, care timp de o decadă (1918-1928) a condus politica 
externă a Cehoslovaciei, succedând în cele din urmă lui 
Masaryk la președinția republicii. Beneă declara că a început 
încă din 1919, la Paris, conversații cu reprezentanţii 
Iugoslaviei în vederea încheierii unei înţelegeri între cele 
două ţări, care să stea la baza Micii înţelegeri?!î. Și în 
concepția politică a lui Eduard Beneă, ca și în concepţia lui 
Take Ionescu sau Tomăă Masaryk, Mica înţelegere trebuia să 
fie numai un prim popas pe drumul unei realizări grandioase. 


Beneă voia cât mai multe acorduri 

prietenești între statele europene, ca prin această reţea a 
tratatelor de amiciție să se ajungă la o înţelegere 
continentală. 

Creatorii Micii înţelegeri s-au arătat partizanii unor 
antante largi, cuprinzând chiar întreaga Europă, dar au fost 
ostili încercărilor de organizare a unei federaţii danubiene, 
care ar fi reconstituit de curând decedata monarhie dualistă. 

„Confederaţia danubiană, spunea Eduard Beneă, nu se va 
face pentru zece motive: primul este că statele nu vor, al 
doilea... și mai trebuie să continui?"215, 

Cu altă ocazie, tot Eduard Beneă declara: „Nu putem să 
acceptăm o atare combinaţie, căci o confederație danubiană 
înseamnă reconstituirea Ungariei în frontierele sale 
istorice"2!5. Ministrul de Externe al Cehoslovaciei spunea, în 


214 Eduard Benes, Cing annees de politique exterieure, p. 13 

urma semnării tratatului de la Belgrad, că este fericit că a 
putut dovedi celor care visau o federaţie danubiană că 
statele din centrul și sud-estul Europei se pot înţelege pe 
cale directă. 

Unitatea statelor membre ale Micii înțelegeri s-a vădit 
prima dată în energia cu care s-au opus restaurării 
Habsburgilor în Ungaria. De două ori fostul rege al Ungariei, 
Carol al IV-lea, a încercat să-și recâștige tronul, susținând că 
nu abdicase niciodată formal, ci numai renunțase temporar 
la exercitarea prerogativelor regale. Prima dată, la 26 martie 
1921, Carol al IV-lea, însoţit de contele Erdeley, descinsese 
la Szombathely și, câștigând de partea sa pe generalul 
Lehăr, ameninţa, în fruntea a 30 000 de soldaţi, să 
cucerească Budapesta. Numai în urma unui ultimatum din 
partea Cehoslovaciei, Iugoslaviei și României, Carol al IV-lea 
renunţă la această întreprindere și părăsește Ungaria la 5 
aprilie. Cu această ocazie, deși convenţia cu România nu era 
încă semnată, cele trei state se consultă și iau hotărâri 
comune de o mare importanţă. Pentru a doua oară, la 20 
octombrie 1921, ex împăratul Carol cu soţia sa Zita își fac 
apariţia la Szombathely și, după ce numește prim-ministru 
pe Kokovszky și atrage de partea sa pe generalul Hegediis, 
comandantul trupelor din regiunea Șopron, înaintează în 
fruntea armatei spre Budapesta, având mai multe ciocniri cu 

rămase credincioase regentului Horthy. La 22 octombrie 
Beneă notifica celorlalte puteri că prezenţa lui Carol al IV-lea 
pe solul Ungariei constituie un „casus belli“ și declara 
mobilizarea parțială, fiind urmat în aceste măsuri de 
Iugoslavia şi România. în urma cererii Conferinței 
ambasadorilor de a expulza de pe teritoriul ei pe fostul 
împărat, regele și suita sa erau transportaţi (27 ianuarie 
1921) la mănăstirea Tihany. La 1 noiembrie e îmbarcat pe un 
monitor britanic cu destinaţia Madeira, unde și muri peste 
puţin timp (1 aprilie 1922)”. 

Cele două tentative de reînscăunare ale lui Carol al IV-lea 


217 G. Plastara, Manual de drept internațional, p. 232 


au contribuit într-o oarecare măsură la fortificarea Micii 
înţelegeri, căci timida organizaţie care se înfiripa a putut cu 
acest prilej constata că există pericole comune pe care 
numai o acțiune concertată le poate înlătura. 

Pericolul în speţă nu-l reprezenta întoarcerea Ungariei la 
monarhie, pe care de altfel nici nu se gândea s-o părăsească 
atunci când adoptase provizoratul prelungit al regenței, ci 
dinastia Habsburgilor și tot trecutul ei atât de greu de uitat 
pentru foștii robi. 

Mai mult decât atât, partidul legitimist maghiar mai 
susținea și periculoasa teză că suveranitatea fostului rege 
Carol, care nu abdicase niciodată de la tron și care nu 
semnase nici un tratat de pace, se întindea și asupra tuturor 
teritoriilor desprinse coroanei Sfântului Ștefan. Pentru 
restabilirea păcii în Europa Centrală trebuia ca această falsă 
argumentare juridică să fie părăsită de Ungaria. La 
insistenţele Micii înţelegeri, Ungaria convoacă o adunare 
națională, care, la 6 noiembrie 1921, anulează drepturile lui 
Carol al IV-lea și ale dinastiei de Habsburg în Ungaria. Prin 
aceasta problema Habsburgilor nu era definitiv închisă căci 
criza prelungită ce va cunoaște în curând Austria va reînvia 
mitul legitimist. Puțin a lipsit ca arhiducele Otto de 
Habsburg să nu recâștige tronul străbunilor, în Austria de 
data aceasta. 

Intrând în arena internaţională cu un succes atât de 
categoric ca cel obţinut de chestiunea Habsburgilor, Mica 
înţelegere părea destinată unui rol de prim rang în viaţa 
internaţională. Sub această lumină felicitările pe care Briand 
le adresa lui Take Ionescu erau mai mult 

decât o simplă politeţe, atunci când spunea: „Pe când noi 
după război n-am realizat nimic, Dvs. aţi realizat în adevăr 
ceva important"218. 

în prima sa formă, așa cum a rezultat în urma tratativelor 
dintre E. BeneS, T. Ionescu și M. Nincic, Mica înţelegere 
apare ca o alianță defensivă realizată prin mijlocirea a trei 
convenţii bilaterale cu caracter defensiv, dublate de trei 
convenţii militare și anume: 

1. Convenţia ceho-iugoslavă, semnată la Belgrad la 14 
august 1920 2. Convenția ceho-română, semnată la 
București, la 23 aprilie 1921 3. Convenţia româno-iugoslavă, 
semnată la Belgrad la 7 iunie 1921. 

Conţinutul și scopul acestor tratate erau identice. Se 
prevedea anume că în cazul unui atac neprovocat din partea 
Ungariei, cealaltă parte va veni în ajutorul victimei 
agresiunii (art. 1), în convenția  româno-iugoslavă 
adăugându-se aceeași obligaţiune de apărare comună și în 
cazul unui atac neprovocat din partea Bulgariei. Aceste 
convenţii urmăreau deci în primul rând apărarea tratatelor 
de la Trianon (4 iunie 1920) și de la Neuilly-sur-Seine (27 
noiembrie 1919) căci apărarea tratatelor era condiţia sine 
qua non a menţinerii păcii. Chiar în preambulul convențiilor, 
statele semnatare făceau mărturisirea credinţei lor pacifiste, 
arătându-și adeziunea la principiile Pactului Societății 
Naţiunilor, atunci când spuneau: „Bine hotărâți a păstra 
pacea dobândită cu preţul atâtor sacrificii și prevăzută prin 
pactul Societăţii Naţiunilor, precum și ordinea stabilită prin 
tratatul încheiat la Trianon... etc." 

Prin articolul 3 al acestor convenţii, libertatea de a 
contracta alianţe era restrânsă statelor semnatare, fiind 
condiționată de avizul prealabil al celorlalți cocontractanțţi, 
iar prin articolul 4 guvernele se obligau să se sfătuiască în 
privinţa problemelor de politică externă care se refereau la 
Ungaria, respectiv și Bulgaria, în convenţia româno- 
iugoslavă. 

Chiar de la apariţia sa, Mica înţelegere depășea cadrele 
unei simple alianțe, din moment ce aducea atingeri atât de 
serioase suveranităţii externe a statelor membre, ajungând 
nu numai la o apărare comună, pe care convențiile militare 
urmau să o statornicească, dar chiar la o 

politică externă identică. Convenţiile militare nu au întârziat 
să fie semnate și anume: cea româno-cehoslovacă la 2 iulie 
1921; cea ceho-iugoslavă la 1 august 1921 și cea româno- 
iugoslavă la 23 ianuarie 1922. Ele erau încheiate, ca și 
convențiile politice, pe o durată de doi ani. în 1923 durata 
convențiilor politice a fost prelungită pe termen de trei ani și 
apoi, în 1929, durata validității lor s-a ridicat la cinci ani. în 
prima fază a activităţii sale, cuprinsă între anii 1920 — data 
creării sale — și 1933, data semnării protocolului de la 
Geneva, Mica înţelegere apare mai ales ca un organ de 
apărare împotriva pretențiilor maghiare. Ea trebuia să 
asigure pacea Europei Centrale prin garantarea integrităţii 
teritoriale și intangibilităţii tratatelor în această parte a 
lumii. Mica înțelegere a fost nu numai un element de ordine, 
ci și un element ponderator, cu funcţia de a asigura 
echilibrul european, greu zdruncinat prin dispariția 
imperiului bicefal. Ea și-a îndeplinit cu succes misiunile 
încredințate până când, în marea criză politică a Europei, 
declanșată de apetitul teritorial al dictaturilor, s-a prăbușit o 
dată cu instituţia din Geneva și cu alte alianţe care în 
momentul suprem n-au mai putut funcţiona. 

în prima etapă a existenţei sale, politica externă a Micii 
înţelegeri poate fi caracterizată astfel: tendinţa de a atrage 
în orbita sa Grecia și Polonia, o poziţie contrară 
revizionismului maghiar, mișcării legitimiste și anschlussiene 
austriace; fidelitate tratatelor de pace, pactului Societăţii 
Naţiunilor și Franţei, ca gardiană a tratatelor și libertatea 
statelor membre de a-și fixa atitudinea față de Rusia 
revoluţionară. 

Am văzut cum creatorii Micii înţelegeri consideraseră 
cele trei acorduri politico-militare numai ca un început, 
rămânând ca și alte state, cu interese identice de apărare a 
fruntariilor, să adere la sistemul defensiv organizat iniţial în 
trei. Take Ionescu socotea tratatul sâr- bo-grec din 19 mai 
1919 ca parte integrantă din alianţa defensivă a Micii 
înţelegeri care trebuia completat cu tratatele similare greco- 
român și greco-ceh. 

Cât despre Polonia, ea a fost ţinută în curent cu lucrările 


conferințelor Micii înţelegeri. La conferinţa din București 
(20-24 februarie 1922), Polonia e reprezentată prin ministrul 
său de acolo, Ukraynski, 


108 


ROMÂNII ŞI IDEEA FEDERALISTĂ 


la conferința de la Belgrad (8 iunie 1922) prin ministrul 
Ekenski, la conferința de la Praga (27-28 august 1922) prin 
Erazm Piltz, în calitate de observator și așa mai departe. 
Deja un tratat de asistență mutuală militară, în cazul unui 
atac neprovocat din partea Rusiei, fusese semnat de prințul 
Sapieha și Take Ionescu la 3 martie 1921 și reînnoit la 26 
martie 1926 de Ion Duca și Wielowieski. Urmând cu 
tenacitate planul său, Take Ionescu media și o înţelegere 
ceho-polonă, care nu s-a putut realiza încă până astăzi, din 
cauza litigiului asupra regiunii Teschen. In afară de acest 
diferend teritorial, care răcise relaţiile dintre Praga 
șiVarșovia, mai existau și alte nepotriviri între direcţia 
politicii externe poloneze și cea cehă. Polonia declarase prin 
ministrul său de Externe, principele Sapieha, că este gata să 
garanteze tratatele de la Saint-Germain și Trianon, cu 
condiţia ca și ei să i se garanteze tratatul de la Riga (18 
martie 1921). Polonia căuta mai ales aliaţi care să-i asigure 
frontiera orientală, în timp ce Cehoslovacia rusofilă era ostilă 
oricărui conflict cu URSS, chiar dacă Polonia s-ar fi găsit în 
legitimă apărare. In sfârșit, un ultim punct de dezacord între 
Polonia și întreaga Mică înţelegere o constituiau relaţiile 
cordiale dintre Varșovia și Ungaria, împotriva căreia Mica 
înţelegere se înălțase în primul rând. 

Faţă de nici un stat politica Micii înţelegeri nu a fost mai 
consecventă, de la creare până la dispariţia ei, ca faţă de 
Ungaria, căci și maghiarii în tot acest răstimp au cântat 
numai pe o singură coardă: aceea a revizionismului. 
Apologetul revizionismului maghiar a fost contele Bethlen. 
Trecând prin toată gama lamentărilor împotriva tratatului de 


la Trianon ce pedepsea „o pretinsă nedreptate“, el ajungea 
la ameninţări, atunci când afirma că tratamentul insuportabil 
aplicat de Mica înţelegere minorităţilor maghiare va conduce 
la un război inevitabil. Și Mica înţelegere se va dovedi până 
la marea criză europeană un instrument eficace de apărare 
împotriva pretențiilor maghiare. 

Politica Micii înțelegeri față de Bulgaria revizionistă nu s- 
a deosebit prea mult de politica de intransigenţă practicată 
faţă de Ungaria. 

Mica înţelegere a fost un apărător sincer al independenţei 
Austriei, opunându-se atât restaurării Habsburgilor, care ar 
fi însemnat o reîntoarcere la un imperialism perimat cât și 
Ansch/uss-ului, care ar fi crescut peste măsură puterea 
Germaniei în Europa Centrală, constituind o ameninţare nu 
numai pentru Cehoslovacia încercuită, ci pentru întreg Sud- 
Estul. 

în timp ce prinosul de recunoștință al celor trei state 
succesorale se îndrepta spre Franţa, care de la Napoleon al 
Ill-lea nu părăsise politica de susţinere a statului naţional, 
relaţiile cu Italia erau mai degrabă reci, căci acest stat latin 
se temea la început de o presiune slavă exercitată prin 
intermediul Micii înţelegeri asupra Mării Adriatice, iar mai 
târziu sub regimul fascist devine  susținătoarea 
revizionismului maghiar, chiar împotriva fraţilor de sânge 
latin. 

în sfârșit, politica cea mai șovăielnică a avut-o Mica 
înţelegere faţă de noua republică socialistă sovietică. în timp 
ce Iugoslavia, și mai ales Cehoslovacia, ambele slave, se 
arătau rusofile, România, vecina directă a marii republici, 
avea nu numai litigii teritoriale cu aceasta, ci se temea și ca 
propaganda comunistă să nu pătrundă pe teritoriul ei. în 
aceste condițiuni Mica înţelegere a dat deplină libertate 
membrilor ei de a-și lua atitudinea pe care o vor crede cea 
mai indicată faţă de Rusia sovietică. 


Aceasta a fost poziţia Micii înţelegeri în câmpul politic 
european până la 16 februarie 1933 când, la Geneva, se dă o 
nouă organizare acestei antante, depășindu-se scopurile 
pentru care fusese inițial creată. 


NOTELE EDITORULUI 
I. Statuia lui Take Ionescu a fost distrusă de autoritățile comuniste. 
CAPITOLUL VIII 


STATELE DUNĂRENE ÎN FATA 
PLANURILOR BRIAND SI TARDIEU 


Aristide Briand se arătase gelos de realizările Micii 
înţelegeri pe care le voia imitate și de marile puteri din 
Apus; el nu va întârzia să se pună în fruntea unei nobile 
mișcări de unificare voluntară a întregii Europe, asupra 
căreia nu ne vom opri decât spre a vedea reacţia pe care a 
provocat-o în ţările Europei danubiene. Deși de formaţiune 
intelectuală dubioasă, unde se amestecau reminiscenţe din 
discuţiile cercurilor socialiste și din berăriile Cartierului 
latin, jurnalismul și mai ales experienţa vieţii, Aristide Briand 
reușește să se impună lumii politice universale prin rarul său 
talent oratoric și abilitate diplomatică!. Atât în Franţa cât și 
la Geneva, el va reprezenta tipul de elită al politicianului 
parlamentar, dotat cu o intuiție genială care va ști să se 
apropie de cele mai înalte concepții de politică 
internaţională. Franţa va cunoaște pe timpul lui Briand 
culmea gloriei și a prestigiului, fiind la un pas de a realiza o 
pace durabilă a lumii întregi. Ca și Michelet, Briand era de 
părere că Franţa și Germania sunt lobii creierului european, 
pe care istoricul francez propunea să nu-l separe „scalpelul 


unui naționalism rău înţeles"219 220, 

Politica federală a lui Briand se baza pe realizarea unei 
înţelegeri franco-germane, sincere și loiale, chiar cu riscul ca 
Franţa să cadă sub servitutea economică a Germaniei. 
Prevestirile lui Fr. List din 1843, adresate germanilor, 
englezilor și altor popoare europene, spre a le 

dezvălui primejdia expansiunii industriale americane, 
fuseseră înţelese și de Briand. 

„Uniţi-vă, spusese List, căci în mai puţin de un secol noul 
popor care crește pe celălalt țărm al Atlanticului va domina 
Europa și lu- mea“2!. 

Fiind convins, ca și Saint-Simon, că din luptele intra- 
europene numai puterile anglo-saxone câștigă, Briand 
încearcă o apropiere cu fostul vrăjmaș de ieri, cu 
Germania???. El nu elimină însă din viitoarea federaţie Marea 
Britanie, așa cum propusese Coudenhove-Kalergi, ci se 
adresă și Angliei, care participă la toate discuţiile, adoptând 
însă o atitudine negativă. 

Briand a fost susţinut în activitatea sa federală de 
asociaţia întemeiată de Emile Borel la Geneva, în 1926, sub 
numele de Federația pentru înțelegere europeană, având în 
1931 ca membri 15 state. 

Pentru prima dată Briand lansează ideea federalizării 
Europei în- tr-un discurs ţinut în fața Adunării Societăţii 
Naţiunilor, la 5 septembrie 1929. Recunoscând că în 
noţiunile cele mai înțelepte există întotdeauna un grăunte de 
nebunie și curaj, Briand mărturisește că și această idee, 
împrumutată de la poeţi și filosofi, poate părea la prima 
vedere temerară. „Dar dacă vom lăsa numai pe seama 
tehnicienilor grija de a rezolva aceste probleme, va trebui în 
toţi anii, la fiecare adunare, să ne resemnăm să ţinem foarte 


219 L. Dumont-Wilden, op. cit..p. 214 
220 P. P. Negulescu, Destinul omenirii, vol. Il, p. 302 


221 Yves Troquer, L'union doyan jere europeenne 
222 C. Greceanu, Statele Unite ale Europei, p. 82 


frumoase discursuri și să înregistrăm cu amărăciune multe 
decepţii"225. 

In lunga serie a discursurilor în care reprezentanţii 
statelor membre ale Societăţii Naţiunilor răspund propunerii 
lui Briand, se face remarcată atitudinea negativă adoptată de 
Commonwealh-ul britanic și de Italia, în timp ce Germania 
lui Stresemann și Mica înţelegere dădeau un sprijin activ 
acţiunii Briand. 

Eduard BeneS, în numele Cehoslovaciei, arată la 9 
septembrie că aderă la mișcarea federală inițiată de Briand, 
căci își propune un nobil 

ideal pacifist și recomandă pentru atingerea acestui scop o 
elaborare atentă și o realizare prudentă a planului federal”. 
G. G. Mironescu, pentru România, susţine că trebuie 
realizată în prealabil dezvoltarea normală și economică a 
statelor europene, căci numai astfel bazele colaborării 
federale vor fi solide”. în sfârșit, în urma intervenţiei lui 
Marinkovic, ministrul de Externe iugoslav, s-a luat hotărârea 
de a însărcina pe A. Briand cu misiunea redactării unui 
memorand, care să expună statelor europene dezideratele 
sale federale. Memorandumul era prezentat statelor 
europene la 1 mai 1930 având titlul: Memorandum sur 
l'organisation d'un regime d'union federale europeenne. 
Pentru a calma neliniștile celor care se credeau 
amenințați de noul organism pe care năzuia să-l creeze, 
Briand, ca bun diplomat, își începe expunerea prin a declara 
că federaţia europeană nu va fi o alianţă exclusivă îndreptată 
împotriva unei naţiuni sau grupări de naţiuni (aluzie la 
Statele Unite și Rusia) și nici nu va avea caracterul unei 
uniuni vamale care prin mijlocirea tarifelor prohibiţioniste să 
se transforme într-o piaţă închisă altor popoare exportatoare 
(aluzie la Marea Britanie și Statele Unite). Diplomatul Briand 


223 B. Mirkine-Guetzewitch, L'union europeenne, p. 34 

se întoarce apoi să liniștească chiar pe europeni, asigurându- 
i, deși prea puţin convingător, că federaţia europeană va 
face dublă întrebuințare cu Societatea Naţiunilor și că 
suveranitatea naţională a statelor membre nu va fi atinsă 
prin participarea la federaţia vechiului continent. 

Partea tare a memorandumului Briand, spune Makowsky, 
este cea negativă, în care se arată ce nu va fi federaţia 
europeană?%; cât despre propunerile concrete, de a se crea o 
conferinţă europeană, un comitet politic permanent și un 
secretariat, ele nu fac decât să reducă la scară europeană 
organismele deja existente ale Societăţii Naţiunilor. 

Toate cele 27 de state europene consultate asupra 
memorandumului Briand au trimis răspunsul lor la Geneva 
prin reprezentanţii acreditaţi pe lângă Societatea Naţiunilor. 
Răspunsurile primite pot fi 

catalogate sub două rubrici: ale statelor care au aderat cu 
totul la propunerile memorandumului, cum sunt Franţa și 
ţările Micii înţelegeri și răspunsurile guvernelor care fac 
unele rezerve politice și economice, cum sunt cele ale 
Germaniei și Ungariei. 

Cehoslovacia arăta că a fost întotdeauna partizana unor 
înţelegeri internaționale regionale, după cum stătea 
mărturie activitatea sa în cadrul Micii înţelegeri. Ea felicita 
Franţa pentru noul exemplu de generozitate și spirit pacific 
de care da dovadă, aderând în totul la propunerile 
memorandumului?. România, într-un scurt răspuns, își 
exprima speranţa că inițiativa franceză va însemna începutul 
unei ere noi în viața internaţională. Faptul că înţelegerea 
continentală urma să se realizeze în cadrul Societăţii 
Naţiunilor, constituia pentru România un indiciu că la baza 
uniunii europene va sta respectul tratatelor și al integrităţii 


226 W. Makowsky, La grande federation de l'avenir, p. 85 

teritoriale și independenţei politice a statelor membre?2 229. 
Distonând cu răspunsul la fel de favorabil pe care îl da 
Iugoslavia!!, Ungaria preciza că nu va adera la o organizaţie 
care consideră tratatele imuabile, excluzând posibilitatea 
revizuirii lor. 

Răspunsurile ţărilor dunărene, unde tabăra revizionistă 
se găsea din nou în faţă cu cea antirevizionistă, nu puteau 
influența hotărâtor planul Briand. Mult mai greu atâma în 
cumpănă atitudinea marilor puteri, a căror ostilitate 
împotriva creării unui alt pol politic a condamnat la eșec 
federalizarea Europei. în mentalitatea engleză, Marea Bri- 
tanic nu aparținea atât de mult Europei cât unui imperiu 
economic închis și exclusivist, o pan-Britanie care vedea în 
pan-Europa un concurent serios și nedorit?*. Statele Unite 
se temeau ca blocul european să nu închidă porţile 
comerțului american, iar Rusia sovietică avea de propus 
Europei o federaţie după model propriu. în sfârșit, Italia lui 
Mussolini, urmărind scopuri imperialiste, căuta colaboratori 
pentru planurile sale agresive, iar nu un apostolat pacific, în 
timp ce Germania, sigură că va obţine monopolul producţiei 
industriale, graţie 

superiorității sale tehnice, adera la propunerea lui Briand, 
făcând unele rezerve asupra menţinerii statu-quo-ului. 
Briand face un raport asupra răspunsurilor primite în fața 
primei conferinţe europene, întrunită la 8 septembrie 1930. 
în discursul său își exprimă dorinţa ca ideea federalizării să 
nu ajungă un obiect de muzeu (11 septembrie 1930). 
Delegatul României, G. G. Mironescu, vorbind la 16 
septembrie, arată că opera măreaţă pe care o întreprinde 
Societatea Naţiunilor e operă de cizelare și meticuloasă 
perfecţionare, care cere o lungă perioadă de pregătire, mai 
ales că Europa străbate o epocă de criză economică. După 


228 Ibidem, p. 130 

părerea sa, pentru a ajunge să se construiască edificiul 
federal al Europei, trebuie să se pornească de la antantele 
regionale, al căror exemplu de fericită realizare îl constituie 
Mica înțelegere”. 

Apponyi spunea că Ungaria și-a arătat dorința de 
cooperare internaţională, intrând în contact cu vecinii săi 
pentru rezolvarea unor chestiuni economice, deși pe teren 
politic persistă divergențe de vedere??. 

Johann Schober (Austria) spunea că ţara sa apreciază 
colaborarea economică drept cea mai fructuoasă, căci 
nimeni din întreaga Europă n-a avut mai mult de suferit 
decât ea de pe urma fărâmiţării pan-Euro- pei în miniatură 
pe care o constituia Austro-Ungaria. 

O rezoluţie a conferinței, adoptată cu unanimitate, punea 
problema federalizării pe ordinea de zi a Adunării Societăţii 
Naţiunilor. Președintele Adunării, Nicolae Titulescu, a citit 
proiectul de rezoluţie depus de guvernul francez, în numele 
a 45 de delegaţi (17 septembrie 1930), prin care guvernele 
statelor europene erau invitate să urmeze ancheta inițiată 
prin memorandumul Briand, terminând propunerile Adunării 
Societăţii Naţiunilor. 

Adunarea a mai creat și o Comisie de studii pentru 
uniunea europeană, compusă din reprezentanţii celor 27 de 
state; având ca președinte pe A. Briand și secretar pe Eric 


Brumând, și-a început activitatea la 23 septembrie 1930. 

în a treia sesiune a comisiei, de la 15-31 mai 1931, se 
hotărăște — pentru facilitarea lucrărilor — înfiinţarea a trei 
subcomisii, care se opresc în cele din urmă la discutarea pe 
plan economic a problemei organizării europene. în sesiunea 
a șasea a comisiei de studii (30 septembrie 1932) se 
părăsește cadrul european al discuţiei, cercetându-se 
proiectul Tardieu, care venea cu o soluţie regională, 
danubiană. Dacă federaţia Dunării propusă de Tardieu s-ar fi 


231 Mirkine-Guetzewitch et Georges Scelle, op. cit., p. 38 

putut înfiripa, ea ar fi constituit numai o primă etapă în calea 
realizării unei uniuni economice europene. 

Astfel tentativa răsunătoare a lui Briand de a unifica 
Europa, susținută de Franţa și de Mica înţelegere, a avut 
destinul prevăzut de autorul său, adică a devenit o piesă de 
muzeu; asupra ei însă, ochii cercetătorilor se opresc cu 
admiraţie și respectul cuvenit marilor idei, deși diplomaţii 
moderni ce l-au înconjurat pe Briand, experţi în abilități 
politice, s-au dovedit lipsiţi de sinceritatea, curajul și puterea 
creatoare a delegaților americani, care în 1787 au pus bazele 
Statelor Unite ale Americii. 


2. 


Insuccesul lui Aristide Briand nu a descurajat pe un alt 
om politic francez, Andre Tardieu. Ca și predecesorul său, el 
căuta formula securităţii franceze în combinaţii politice ce 
depășesc limitele tradiționalelor alianţe. Astfel că, în timp ce 
Briand își da sfârșitul fără a avea suprema satisfacţie a 
înlăturării riscului războiului pentru Franţa și pentru lumea 
întreagă, Tardieu relua pe scară mai mică, dunăreană, ideea 
federalizării. Proiectul Tardieu renunţa de altfel numai 
temporar la continentalismul european, greu de realizat în 
climatul politico-moral al acestui timp, căci scopul său ultim 
era tot înfăptuirea unei înfrăţiri a întregii Europe. Valea 
Dunării părea un câmp propice pentru experimentarea unei 
federaţii polinaţionale, care, dacă ar fi dat bune rezultate, s- 
ar fi întins de la un capăt la altul al Lumii Vechi. Așa a fost 
înţeles planul Tardieu și de susținătorii săi din ţările direct 
interesate, cum era de pildă Ion Mihalache în România. 
Acesta declara: „Sunt trup și suflet pentru planul Tardieu, pe 
care îl consider primul pas 

serios în realizarea planului Briand de solidarizare 
economică a Statelor Unite Europene, unica soluție de 


salvare a economiei europene și a păcii europene"2%5. Dar cel 
mai adesea, la baza acţiunilor politice generoase stau și 
interesele egoiste ale propunătorilor. Tardieu dorea pacea și 
prosperitatea țărilor europene, nu numai de dragul acestora, 
ci și fiindcă Franţa era interesată să ridice pe cursul inferior 
al Dunării un puternic edificiu politic în locul fostului imperiu 
al Casei de Austria, care, ca aliat fidel al celei de a treia 
republici, să fie în stare să se opună politicii expansioniste 
germane. Căci pangermaniștii revendicau tot mai stăruitor 
Anschluss-ul pe baza principiului naționalităților și al 
dreptului de autodeterminare, și nu era greu de prevăzut că 
Austria va fi prima, dar nu unica victimă, spre realizarea 
Mitteleuropei și a imperialismului german. 

Dacă din punct de vedere politic planul Tardieu era 
dominat de ideea stăvilirii imperialismului german, la care 
Franţa era direct interesată, din punct de vedere economic 
el urmărea un dezinteresat scop altruist, acela al restabilirii 
echilibrului economic al statelor cen- tral-europene. 
Propunerile economice ale planului Tardieu erau mult 
influențate de concepţia economică a lui Francis Delaisi, 
care publicase în 1929 o carte de mare răsunet european, 
Les deux Europes, ale cărei principale idei este necesar să le 
cunoaștem. 

După Delaisi Europa putea fi divizată în două regiuni: una 
vestică și una estică, după o linie care ar trece prin centrele 
urbane: Stockholm, Danzig, Cracovia, Budapesta, Florenţa, 
Barcelona și Bilbao. Europa Occidentală, numită de Delaisi și 
Europa A., se deosebește de Europa Orientală sau Europa B., 
prin însăși structura sa geologică. Europa Apuseană era 
așezată pe un motiv carbonifer, care pornește din Marea 
Britanie, străbate centrul Franţei, Ruhrul și sfârșește în 
Silezia, în timp ce Europa Răsăriteană e lipsită de fier și 
cărbune, cu excepţia bazinului Doneţului și a regiunii 
Uralilor. 

Dacă am străbate în zbor de avion întreaga Europă, am 

vedea că structura geologică deosebită a Europei A. a fost 
cauza apariţiei unei 

noi forme a civilizaţiei umane: civilizaţia calului-vapor sau a 
cărbunelui negru, pe care Europa B. nu a reușit încă să o 
realizeze. Astfel am vedea în zona occidentală a Europei 
mari aglomerări urbane în jurul furnalelor fabricilor, o 
bogată reţea de căi ferate pe care circulă numeroși călători 
și mărfuri și, în sfârșit, bărbaţi muncitori care se îmbracă 
uniform, cu costumul englezesc. în Europa B. spectacolul va 
fi cu totul deosebit, aici se văd mai ales așezări sătești 
agrare, o circulaţie de mărfuri și călători mult mai scăzută și 
femei și bărbaţi care, păstrându-și tradiţiile, se îmbracă în 
costum naţional?**. 

Bogăția subsolului apusean a produs industrializarea 
Europei A., unde un proletariat conștient și cultivat ia o 
parte activă la viaţa politică ce se dezvoltă mai ales în 
direcţia democraţiei. în Europa B., cu ţărani analfabeți, care 
nu pot citi buletinul de vot, nu se poate realiza o democraţie 
reală, ci se recurge la o guvernare de tip autocratic sau cel 
mult la un parlamentarism de fațadă. Când capitalurile 
Europei Occidentale au venit să fertilizeze câmpiile Europei 
B., prin construirea de căi ferate, telefoane, telegraf, 
industrii, societăți comerciale etc., ele s-au izbit de 
reacționarismul latifundiarilor răsăriteni, care se temeau ca 
prin industrializare și cultură clasa de jos să nu ridice noi 
pretenţii sociale. Un al doilea impediment în fața expansiunii 
capitaliste în Răsărit l-a constituit sărăcia maselor țărănești, 
care nu puteau absorbi produsele industriei apusene, nici nu- 
și puteau permite măcar luxul de a cumpăra un bilet de tren. 

în aceste condiţii migraţia de capitaluri, mașini și oameni 
s-a îndreptat spre America, Australia și Africa de Sud, unde 
coloniștii aveau nevoie de tractoare, unelte, căi ferate, bănci 
și sprijinul financiar al lumii vechi. Astfel, datorită creditului 

Europei A., ia naștere a treia Europă, Europa C., sau Europa 
transoceanică, modern utilată, cu o populaţie albă activă și 
prosperă; ea se consideră în teritoriile acaparate ca în 
propria ei țară. 

în Europa A., 70% din populaţie devine urbană, lucrând în 
uzine pentru satisfacerea nevoilor de pe întreg globul. 
Debușeele Europei 

Occidentale sunt: Europa B. — 275% din totalul exportului; 
Europa de peste mări — 38,4%; zona intertropicală — 13,2%; 
zona asiatică — 13,1%; lumea musulmană — 7,6%. Pentru 
Europa A. este o necesitate vitală să-și continue activitatea 
industrială și să-și desfacă în mod regulat produsele, căci 
altfel cele 231 600 000 locuitori ai săi ar fi lipsite de pâinea 
pe care o importă (46% din totalul consumului provine din 
import) în contra produselor finite pe care le aruncă pe 
piaţă. 

Singurii clienţi serioși ai Europei A. sunt tot europenii, fie 
că este vorba de cei din Europa agricolă, fie că este vorba de 
cei transplantaţi peste mări; numai europenii se arată 
oameni activi, capabili de a acumula bogății, cu un cortegiu 
nesfârșit de nevoi economice, ce se cer satisfăcute sub orice 
climat, spre deosebire de primitivii lipsiți de cele mai 
elementare nevoi, sau de aristocrații orientali, cărora le re- 
pugnă produsele de serie. 

Puterea de cumpărare a popoarelor exotice atingând 
limita superioară, Europa A. trebuie să se întoarcă spre 
Europa B., unde 100 milioane de țărani recent 
împroprietăriți, dobândind oarecare putere de achiziţie, 
constituie o bună piaţă de desfacere pentru produsele 
Europei industriale, ameninţată de șomaj și de crize de 
supraproducţie?s5 236. 

Delaisi cerea să se armonizeze interesele blocului 

industrial din nord-vestul Europei cu interesele blocului 
agrar din sud-estul Europei, prin mărirea puterii de achiziție 
a ţăranilor agricultori. Urmând indicaţiile economice ale lui 
Delaisi, Tardieu cerea o organizare politică a Europei, în 
care blocul statelor industriale s-ar fi echilibrat cu blocul 
statelor agricole!!. Economia europeană, care trecea printr-o 
mare criză, putea fi salvată prin accentuarea legăturilor 
dintre Europa agricolă și cea industrială. 

înainte chiar ca Tardieu să vină cu propunerile sale 
pozitive, prin memorandumul din martie 1932, statele agrare 
iau contact, consti- tuindu-se într-un bloc agrar. în momentul 
izbucnirii crizei agricole din 1930, are loc o conferință 
economică româno-iugoslavo-maghiară la București (22-24 


iulie), spre a se putea împiedica concurenţa între 

țările producătoare de cereale. La Varșovia s-a hotărât 
constituirea blocului statelor agrare din estul și sud-estul 
Europei, compus din 6 puteri și anume: Polonia, Ungaria, 
Iugoslavia, România, Bulgaria și Cehoslovacia; ele se vor 
întruni la Belgrad, Varșovia, Sofia și București. Blocul 
statelor agrare nu putea să nu atragă atenţia marilor puteri, 
cu atât mai mult cu cât conducătorii politici care îl susțineau 
erau șefii unor puternice partide agrare și țărănești, ca 
Stamboliski în Bulgaria, Stefan Radic (croat) în Iugoslavia, 
Milan Hodza (slovac) în Cehoslovacia, Witos în Polonia și 
luliu Maniu în România. Șefii partidelor agrar-țărănești din 
centrul și sud-estul Europei, bazaţi pe concepţia lor politică 
comună, păstrau un contact personal promiţător pentru 
viitorul întregului Sud-Est. Ei lucrau, spune Milan Hodza, la 
democratizarea ţărilor lor, întreruptă însă de sfârșitul tragic 
al lui Stamboliski și Radic și prin conflictul dintre Maniu și 
fostul suveran al României?”. 

Andre Tardieu, grijuliu să găsească un aliat puternic în 
Răsărit care să amenințe spatele Germaniei, întemeindu-se 


237 Milan Hodza, op. cit., p. 116 și urm. 

pe concepţia economică a lui Delaisi și pe îmbucurătoarele 
semne de colaborare date de ţările agrare din Sud-Est, 
remite, la începutul lunii martie 1932, Angliei, Germaniei și 
Italiei un memorandum în care propune luarea în consi- 
deraţie a organizării regiunii bazinului Dunării. 

Cea mai bună ajutorare a ţărilor danubiene, atât de greu 
încercate în urma primului război mondial, consta după 
Andre Tardieu în integrarea lor într-o uniune dunăreană, ce 
urma să cuprindă România, Iugoslavia, Cehoslovacia, 
Ungaria și Austria. Uniunea, bazată pe tarife vamale 
preferenţiale reciproce, s-ar fi constituit sub supravegherea 
și cu sprijinul marilor puteri apusene, care trebuiau să 
absoarbă o bună parte din produsele lor agricole. Dacă 
uniunea danubiană se realiza, Franţa se arăta dispusă să 
finanțeze statele menţionate, spre a putea purcede la 
reconstrucţia lor economică. 

După cum se vede, planul Tardieu urmărea aparent 
numai obiective economice, politicul fiind exclus spre a nu 
da naștere la opoziţie și complicaţii care l-ar fi sortit pieirii. 

Statele dunărene nu au fost lăsate să-și hotărască singure 
destinul, căci între 6 și 8 aprilie 1932 se convoacă conferința 
celor patru mari puteri apusene la Londra pentru a lua în 
discuție propunerile franceze. La Londra lupta se dă mai ales 
între Franţa și Germania. Franţa, bazată pe relaţiile sale 
politice cu ţările dunărene și pe puterea ei financiară, voia să 
constituie un bloc filofrancez în centrul Europei, în timp ce 
Germania, tare pe situaţia sa geografică, ce îi asigura 
dominaţia Europei Centrale și pe relaţiile sale economice cu 
statele Sud-Estului, prefera o Europă divizată, unde planurile 
sale de dominație aveau mai mulţi sorţi de izbândă. 
Reprezentantul Germaniei la conferința de la Londra, Biilow, 
arată că realizarea uniunii dunărene ar fi însemnat o gravă 
atingere adusă industriei Germaniei, care își pierdea o bună 
piață de desfacere pentru produsele sale industriale în 
favoarea industriei austriece și cehe, ce s-ar fi bucurat de un 
regim preferenţial. Or, Germania, aflată într-o situaţie 


economică destul de critică, nu putea consimțţi la instituirea 
unui monopol de vânzare a produselor cehe. 

Realizarea uniunii danubiene însemna pentru Germania 
nu numai închiderea unor bune pieţe de desfacere ci și 
diminuarea șanselor de înfăptuire a Anschluss-ului şi 
încercuirea de o coaliție condusă de Franţa. 

Grandi, ministrul de Externe al Italiei, declara în ședința 
de la 4 mai a Camerei italiene: „Nu credem oportun să se 
caute acum soluţii de mare anvergură, care ar putea crea 
dificultăţi și temeri de ordin economic și chiar politic!!. 
Soluţia lui Tardieu i se părea lui Grandi mai periculoasă 
decât boala, fiind o experienţă la a cărei traducere în fapt nu 
își da avizul. în octombrie 1932, în urma eșecului planului 
Tardieu, Mussolini venea cu un proiect propriu, în care erau 
introduse, pe lângă cele cinci state iniţiale și Polonia, 
Bulgaria, Grecia și Turcia. Tratamentul preferanţial era 
aplicat numai produselor agricole și în mod excepţional și 
industriei austriece, dar nu mai era vorba acum de un acord 
general ci de simple înţelegeri bilaterale, care de altfel nu au 
avut niciodată loc. 

La conferința de la Londra, Anglia a susţinut punctul de 
vedere francez, dar fără prea mult entuziasm, căci considera 
regiunea Dunării 

ca o zonă puţin interesantă pentru comerțul englez. Mai mult 
încă, dacă cerealele Europei Centrale s-ar fi bucurat de un 
regim preferenţial, dominioanele britanice ar fi avut multe 
greutăţi la desfacerea cerealelor proprii. 

Neputându-se cădea de acord la Londra, discuţiile sunt 
amânate pe altă dată, ceea ce însemna în limbaj diplomatic 
că și planul Tardieu fusese îngropat la masa verde, ca și 
multe alte proiecte dinaintea sa. Comentând acest eșec, „Le 
Matin'! spunea că Franţa, care venise la Londra cu un plan 
practic și dezinteresat, hotărâtă să contribuie și cu bani la 
realizarea uniunii danubiene, pierduse un proces care nu era 


al ei. 

Susţinătorii planului Tardieu vedeau la început Ungaria 
ca centru de polarizare â statelor dunărene. Ideea aceasta 
găsise sprijinul extern al condeiului lui Gaston Riou, în 
„Revue des Vivants", și pe cel intern al profesorului Elemer 
Hantos. După părerea lui Elemer Hantos, criza central- 
europeană nu era una conjuncturală, ci o criză structurală. 
Ordinea politică inaugurată de tratatele de pace a distrus un 
mare spațiu economic, ocazionând dezvoltări false de 
teritorii politice care nu sunt în același timp și teritorii 
economice. în Europa Centrală au fost create prea multe 
state noi și prea mici, care nu pot trăi din procesul propriu 
de producţie, mai ales când libera mișcare a forțelor 
economice mai este împiedicată și de numeroase frontiere, 
prohibiţii și taxe vamale. Hantos adăuga că este necesar să 
se dea regiunii Dunării o nouă organizare care să asigure 
bunăstarea locuitorilor ei și să mute vechile rivalități din 
planul politic în cel cultural”. 

Statele dunărene nu vor avea nimic de câștigat dacă se 
vor concura la export sau vor inaugura politica de autarhie 
economică, căci ele nu-și pot asigura condiţii mai bune de 
trai decât lărgind piaţa și divi- zându-și munca. 

Gusztâv Gratz, fost ministru de Externe al Ungariei și 
președinte al Comisiei pentru înţelegere economică a ţărilor 
dunărene, era de părere că trebuie să se realizeze mai întâi o 


înţelegere tripartită, austro-un- %8 

garo-cehoslovacă, la care, dacă rezultatele vor fi 
satisfăcătoare, vor fi invitate să adere și România și 
Iugoslavia?**. 

Și mai evazive erau declarațiile ministrului de Externe ale 


238211 Elemer Hantos, Vers tine nouvelle organisation, p. 390 și 

Ungariei, Walko. Cu prilejul discutării bugetului, el arăta că 
Ungaria voiește să-și menţină pieţele italiene și germane, 
fiind adversara unei uniuni danubiene care ar strânge prea 
mult legăturile între ţările Dunării de Jos. Tibor Eckhard și 
contele Bethlen arătau că motivul pentru care Ungariei îi 
repugnă o colaborare dunăreană e amintirea tratatului de la 
Trianon; ei cereau prealabila lui revizuire ca o condiţie 
indispensabilă oricărei pașnice conlucrări. 

Dacă în trecut colaborarea federală în spaţiul Dunării se 
izbise de dogma vieţii publice maghiare, de ideea statului 
unitar maghiar „egysegas magyar ăllam“, pentru timpurile 
mai apropiate ungurii vor găsi în arsenalul lor politic o nouă 
lozincă opozabilă propunerilor de colaborare: revizionismul. 

Deși Cehoslovacia urma să fie unul dintre cele mai 
favorizate state din uniunea proiectată, căci își vedea 
asigurate debușeele pentru produsele sale prin înlăturarea 
concurenţei germane în Sud-Est, totuși ea primește cu 
oarecari rezerve planul Tardieu, temându-se că se urmărește 
prin el reconstituirea monarhiei habsburgice. Prudent, 
Eduard Beneă declara în comisia de politică externă a 
parlamentului cehoslovac, că va lucra de acord cu celelalte 
state ale Micii înțelegeri la fixarea atitudinii față de 
propunerea franceză. 

Agrarienii cehoslovaci, la care se adăugau de data 
aceasta și cei austrieci, se mai temeau că agricultura lor, 
care trăia numai datorită protecţionismului agrar, va avea de 
suferit de pe urma înjghebării uniunii Dunării, fiind inundaţi 
de produsele Ungariei, României și Iugoslaviei. 

în România, Partidul Naţional Ţărănesc, aflat în acest 
timp în opoziţie, face o primire dintre cele mai călduroase 
proiectului Tardieu: fruntașii săi politici îl dezbat în 
conferințe publice și în cercurile de studii, căutând să-l 
propage și în mase. Naţional-țărăniștii urmăreau să 

răpească Ungariei rolul protagonist și să facă din România 
centrul politic al organizaţiei dunărene. Partidul Naţional 
Ţărănesc putea accepta cu ușurință planul Tardieu, deoarece 


ideile federale preocupaseră adesea pe fruntașii săi politici. 
într-un discurs ţinut în 1924 la Institutul Social Român 
asupra problemei minorităţilor, luliu Maniu declara: „Cred 
nestrămutat că idealul mare naţional, prin întregirea 
neamului în hotarele de azi, nu este încă împlinit. Vai de 
națiunea care nu este în stare să-și fixeze zi de zi, noi și noi 
ținte nobile, idealuri măreţe, tot mai desăvârșite, demne de 
frământări, de lupte, de jertfe și de martiri. Viitorul este al 
unităților mari, sociale ori economice, fie că ele se numesc 
state, confederaţiuni în materie politică, cooperative ori 
tovărășii în materie economică. Statul român va trebui să 
facă parte dintr-o astfel de unitate și rolul lui în această 
perspectivă va depinde de modul cum a știut să o organizeze 
și să se conducă până în momentul acelei noi și mari 
prefaceri/'240 

Intr-un interviu acordat ziarului „Neue Freie Presse" în 
1930, atunci când se discuta cu aprindere planul federaţiei 
europene al lui A. Briand, Maniu se arăta partizan al unei 
federaţii regionale, ca o primă etapă spre desăvârșirea unei 
federaţii general europene, și propunea crearea unui nucleu 
central-european, la care să participe Polonia, Cehoslovacia, 
Austria, Iugoslavia, Ungaria, Bulgaria, Grecia și România. 
într-o federaţie atât de vastă, elementul maghiar ar fi putut 
să-și impună mult mai greu dominaţia la care râvnea. 
înţelegerea trebuia să aibă loc, înlăturându-se toate 
resentimentele din trecut: „Eu, tumul bisericii acesteia (din 
Debrețin) nu-l privesc ca pe o sabie, ci ca pe un simbol al 
adevărului și culturii. Eu vreau să trăiesc în armonie cu toate 
statele vecine, și în primul rând cu Ungaria și aș vrea ca 
tineretul român din Ardeal să dorească acest lucru...“ 

De aceea planul Tardieu, care acoperea parţial planul său 
de federaţie central-europeană, este primit cu simpatie de 
luliu Maniu. 

Vaida Voevod accentua, ca și luliu Maniu, că graniţele 
uniunii danubiene sunt prea restrânse, propunând să fie 

cuprinse în acest spaţiu 

și Polonia, Bulgaria și Grecia’. George Mironescu??, Ion 


Mihalache? și doctor N. Lupu, ca răspuns la afirmaţiile 
revizioniste maghiare, precizau că orice condiţii politice 
anticipate, care ar lovi direct sau indirect tratatele de pace, 
ar compromite ideea colaborării dunărene. 

în sfârșit, Virgil Madgearu arăta că din punct de vedere 
comercial România este cel mai puţin interesată în realizarea 
blocului danubian, deoarece 90% din exportul său de cereale 
și 75% din exportul de petrol merg în alte state decât în cele 
ale proiectatei uniuni’. Pentru participarea României la 
uniunea danubiană, Madgearu cerea un plus de garanţie, 
care consta în completarea sistemului tarifelor preferenţiale, 
printr-un contract de vindere a excedentului produselor 
agricole din ţările dunărene, cu prețuri remuneratorii, în 
țările importatoare din Apus. Madgearu adăuga că nu ar 
avea nici un rost să se reconstituie Austro-Ungaria numai 
pentru presupusele binefaceri pe care le-ar aduce noua 
unitate economică, din moment ce istoria veacului trecut ne 
arată că spaţiul economic austro-ungar nu a fost un spaţiu 
ideal, cunoscând dese crize economice și un standard de 
viaţă inferior celui din Apus?%. 

Deși sunt conștienți de greutăţile pe care întreprinderea 
Tardieu le ridica, deși interesele României erau mai mici 
decât pericolele la care se expunea prin participarea la un 
bloc dunărean restrâns, totuși fruntașii naţional-ţărăniști 
înscriu în manifestul partidului către ţară din iunie 1932 și 
ideea apropierii economice cu statele din valea Dunării, 
dovedind că vor să contribuie la pacificarea politică și 

prosperitatea economică a acestei regiuni atât de încercate. 
Planul Tardieu găsea la fostul profesor Mihail Manoilescu 

un susținător periculos, întrucât felul în care privea 

colaborarea și federarea statelor dunărene altera vederile 


originare ale lui Tardieu și Delaisi, 

punând blocul statelor agrare în slujba intereselor germane. 
Mihail Manoilescu găsea că cele trei Europe ale lui Delaisi 
sunt niște creaţii arbitrare, înlocuindu-le cu alte trei Europe, 
care se diferențiau pe baza unui criteriu biologic. Europa 
Occidentală grupa statele care aveau un slab excedent de 
populaţie, ca Anglia (5,4%), Franţa (1,4%), Belgia (5,2%), 
împreună cu Olanda (12,5%) și Portugalia (13,6%) al căror 
excedent era absorbit de marile spaţii coloniale. Europa 
Centrală grupa state industriale lipsite de posesiuni coloniale 
și cu excedent de populaţie, ca Germania (6,9%), Italia (fără 
colonii „reale" 10,9%) și Spania (10,3%). Aceste state lipsite 
de un pământ productiv formează grupa nemulțumiţilor. 
Europa a treia era cea Orientală, compusă din Polonia 
(14,8%), Bulgaria (15,7%), Iugoslavia (14,3%), România 
(15,3%), Grecia (11%) și Ungaria, unde populaţia este 
excesiv de deasă (78 locuitori pe km?) faţă de structura lor 
eminamente agricolă. Dacă statele din centrul și răsăritul 
Europei ar constitui împreună un mare spaţiu economic, 
economia industrială  germano-italiană și cea agrară 
danubiană s-ar întregi spre profitul tuturor. Industria 
germană și ea ar avea asigurate debușeele, iar produsele 
agricole ale Sud-Estului nu ar mai fi concurate în cadrul 
federaţiei de produsele similare transoceanice?. 

Numai că uită să spună că preţul realizării acestei noi 
Mitteleuropa era pierderea definitivă a independenţei micilor 
state agrare în favoarea tutelării Germaniei Mari. 

De altfel Mitteleuropa era numai o etapă în calea 
expansiuni germane, căci antagonismul dintre Europa 
Occidentală și Mitteleuropa fiind de ordin biologic, nu putea 
fi soluţionat decât printr-un conflict ce apărea ca inevitabil în 

concepţia economistului român. 

Pentru ţările răsăritene unificarea Europei prezintă 
avantaje politice, căci înseamnă pace, securitate și economie 
fără armament, dar are dezavantaje economice, căci prin 
suprimarea barierelor vamale crearea de noi industrii în 
Europa agricolă va fi cu neputință?8. 

în dezbaterile din Cameră de la 1 aprilie 1932, Partidul 
Liberal, prin Djuvara, arăta că susţine planul Tardieu, iar cu 
vreo câteva zile înainte G. Brătianu, într-un interviu, se 
declara de acord cu principiile mari puse de premierul 
francez?%. Dar conducătorii oficiali ai politicii românești nu 
se arătau tot atât de entuziasmați ca opoziția de perspec- 
tivele deschise României prin planul Tardieu. 

C. Argetoianu, ministrul de Finanţe, pune în gardă 
Camera să nu-și facă iluzii cu privire la rezultatul tratativelor 
ce se purtau, iar N. lorga, primul-ministru, arăta că planul 
Delaisi creează numai „un simplu sbenghi în concurenţele 
economice de azi“, iar uniunea danubiană este o construcţie 
artificială și neviabilă, căci rănile luptelor nu s-au închis încă 
și popoarele nu au căpătat încredere unele în altele spre a 
putea colabora fără gânduri ascunse?5%0. 

Dar am văzut că nu atât opoziţia statelor interesate a 
condamnat planul Tardieu, cât neînţelegerea dintre marile 
puteri, care hotărând destinul regiunii danubiene, aveau în 
vedere interesele proprii. Or, interesul Germaniei și Italiei 
era ca centrul Europei să fie cât mai divizat, ca să constituie 
o pradă cât mai ușoară apetitului lor imperialist. 

CAPITOLUL IX 

NAŢIONAL-SOCIALISMUL 
SI SIATELE DANUBIENE 


Anul 1933 înseamnă nu numai pentru Germania, ci 
pentru întreaga Europă începutul unei noi epoci, 
hotărâtoare, prin ascensiunea la putere a Partidului 
National-Socialist German. După înfrângerea din 1918, 
Germania păruse că aderă la o formă de guvernământ 
democratică prin adoptarea Constituţiei de la Weimar. Dar 
însăși Germania weimariană  reînvia orgoliul german, 
propagând ideea că nu armata fusese înfrântă pe front, ci 
revoluţia internă fusese cauza dezastrului. Adolf Hitler, 
speculând ura poporului împotriva tratatului de la Versailles, 
considerat un tratat penal, și nemulţumirile provocate de 
plata reparațiilor de război, declanșase cea mai puternică 
criză naționalistă, convingând pe germani că, deși popor 
nobil și superior, sunt pe nedrept umiliți de învingătorii de 
ieri, îndemnându-i să se scuture de lanţurile „Diktatului“. 
Rasa conducătoare germană „Die  fiihrende Rasse“, 
constituie o comunitate de sânge închisă „eine Echtgemein- 
schaft“ în care interesul statului, al comunităţii — care 
revine atât de des în terminologia naţional-socialistă — 
primează asupra interesului individual. „Gemeinnutz gilt vor 
Eigennutz“. Pe plan internaţional, care ne interesează în 
primul rând, rasismul se opune universalismului Societăţii 
Naţiunilor, susținând că o comunitate internaţională nu 
poate reuni decât popoare înrudite din punct de vedere 
rasial „artverwandt“251. Germanii însă, ca rasă superioară, au 
o misiune proprie de îndeplinit în lume: aceea de a cuceri și 

civiliza. Hitler nu se sfiește să arate că 

„civilizarea" lumii se va face cu forța, recurgându-se la 
război: „De fapt ideile umanitare și pacifiste pot să fie 
excelente, din acel moment înainte când omul superior va fi 
cucerit și supus lumea pe o destul de mare întindere pentru 
ca să fie singurul stăpân pe acest pământ... Cel ce dorește 
sincer triumful ideii pacifiste pe pământ, ar trebui să facă 
totul pentru ca lumea să fie cucerită de germani, căci astfel 
s-ar putea ca ultimul pacifist să moară cu ultimul german" 
252 

Așadar, politica lui Wilhelm al II-lea e reafirmată cu mai 
mare brutalitate de noul șef al statului care, redând vigoare 
ideilor pan- germaniste, exaltă instinctele războinice ale 
poporului german și îl conduce în cele din urmă la pieire. Se 
poate spune chiar că datorită programului său de politică 
externă, abolirea tratatelor de pace și a reparațiilor și 
practicarea politicii de expansiune prin forță, naţional-so- 
cialismul a triumfat în Germania, luând frânele conducerii. 
Noua politică externă naţional-socialistă a fost inspirată de 
Ludendorff, de generalul Hoffmann și de Rechberg și „pusă 
pe curat" de Rosenberg. Ei preconizau o Europă unificată de 
germani, antisemită, antibolșevică și antibritanică. 

în această Europă, Germania ar avea cele mai mari 
granițe cu putință, reunind pe toți germanii într-o 
Grossdeutschland, iar Franţei „redeșteptate", transformată 
în stat antisemit, i-ar reveni un rol important, căci germanii 
aveau mărinimia să-i recunoască „un fond nobil"355. 

Pentru susținerea teoretică a recentului pangermanism a 
trebuit inventat un nou principiu de drept internaţional, 
acela al spaţiului vital, căci vechiul principiu al 
naționalităților nu putea acoperi apetitul teritorial național- 
socialist. Spaţiul vital definit de Ed. Daladier ca o 
„neîncetată devenire a voinţei de cucerire" i-a fost inspirat 
lui Hitler de Friedrich Ratzel. într-adevăr, Hitler a compus 

Mein Kampf în anul 1923 în închisoarea de la Landesberg, 
influențat și de lucrarea Poli- tische Geographic a lui Ratzel, 
care spunea că prima condiţie de grandoare a unui stat este 
spaţiul?s€. 

Constatând că populaţia Germaniei crește anual cu 1 000 
000 de locuitori [?], Hitler conchidea: „Dificultatea de a 
hrăni această armată de noi cetăţeni trebuie să sporească 
din an în an și să sfârșească într-o catastrofă, dacă nu 
ajungem să găsim căile și mijloacele de a preveni în timp util 
primejdia de foamete... Dacă în adevăr este loc pe pământul 
acesta pentru viaţa tuturor, atunci să ni se dea și nouă solul 
de care avem nevoie ca să trăim. Că n-are s-o facă nimeni de 
bună voie, nu mai încape îndoială. Dar atunci intervine 
dreptul fiecăruia de a lupta pentru existenţa lui și ceea ce se 
va refuza blândeţii trebuie să se ia cu pumnul. Dacă 
strămoșii noștri ar fi făcut altădată să atârne hotărârile lor 
de absurda mentalitate pacifică de astăzi, n-am poseda 
acum, în totul, nici a treia parte din solul nostru național"?55. 

Hitler însă nu punea nici o limită setei germane de 
pământ atunci când formula sentenţios că: „o naţiune are 
drept la toate pământurile care îi sunt necesare". Germania 
va deveni o putere mondială, spunea biblia național- 
socialistă, Mein Kampf, când va ocupa spaţiul vital pe care îl 
pretinde populaţia sa. Forţa celui de al Ill-lea Reich va 
restabili dreptatea socială internațională, acordând 
Germaniei spațiul de care are nevoie pentru întreaga sa 
populaţie?5. Partidul Naţional-Socialist aderă la acest punct 
de vedere, înscriind în programul său, punctul trei, pretenția 
la spațiu de colonizare a excedentului de populație și la 
spațiu grânar, care să asigure hrana poporului german. 


254 Ion Conca, In spiritul vremii care vine 

Pentru realizarea aspirațiilor sale, Germania este gata să 
nesocotească și să calce în picioare drepturile altor state, 
susținând că Lebensraum-ul german poate să fie ocupat cu 
forța, dacă se găsește deja ocupat de un alt popor. 

Privirile doctrinarilor germani se îndreptau și acum, ca și 
în trecut, în primul rând spre Răsărit, care le apărea ca un 
nou pământ al Făgă- duinţii. Pentru Loesch (1939) întreaga 
Europă Centrală trebuia să devină un vast spaţiu de 
colonizare germană, „deutscher Siedlungs- boden". Iar 
Wicksmann arată că de la Marea Baltică la Marea Neagră 
sunt o mulțime de puncte de vedere de definit (Blickpunkte) 
și de 

misiuni de îndeplinit (Aufgaben). Misiunea Germaniei în 
această parte a lumii e să concilieze interesele divergente 
ale naționalităților de acolo și să supravegheze și să conducă 
colaborarea lor. Politica răsăriteană a Germaniei este o 
„Lebensbedurfnis", o necesitate vitală pe care popoarele 
apusene o pot numai cu greu înțelege. De asemeni, Lange 
relevă problema micilor state „Kleinstaaten" ce se întind 
între teritoriul rus și cel german și unde politica germană se 
cere a fi cea mai activă. 

La congresul pangermanist de la Passau din 1933, 
Steinacher nu se sfia să afirme că „generaţia tânără, de la 
Marea Baltică până în Delta Dunării, din Silezia până la 
Egee,din Bucovina până în Tirol, a aderat la mișcarea 
pangermanismului, care vrea să propage în lume civilizația 
rasei ariane ajunsă la apogeu prin poporul germani!!. Cât de 
pătrunși erau de acest crez civilizator, o arată declaraţia lui 
Schemm, ministrul cultelor din Bavaria, făcută în faţa 
aceluiași congres: „Germania este inima lumii, dacă această 
inimă va înceta să mai bată regulat, toată civilizația 
europeană va pieri"?”, 

Era evident pentru oricine cunoștea concepţia național- 
socialistă, că pornind de la premise ca superioritatea rasială 
germană și dreptul la spaţiu vital nelimitat, concluzia nu 


257 P. P. Negulescu, op. cit., vol. I, p. 449 


putea fi decât războiul pentru afirmarea superiorității și 
cuceririi spaţiului vital. în faţa acestei noi situaţii politice, 
statele Micii înţelegeri, care se simțeau direct amenințate, își 
strâng și mai mult relaţiile dintre ele. într-adevăr, Mica înţe- 
legere se putea găsi acum și în fața altor eventualităţi decât 
apărarea împotriva Ungariei și Italiei, prevăzută în tratatele 
din 1920. Agravarea situaţiei internaţionale prin ridicarea la 
putere a partidului războinic Naţional-Socialist a provocat 
solidarizarea celor trei state într-un scop mai general decât 
cel inițial propus, acela al menţinerii și organizării păcii. 
Acest lucru reieșea și din declaraţiile făcute de Nicolae Titu- 
lescu, unul din făuritorii pactului de la Geneva din 1933; el 
declara în Parlamentul român că atunci „când pacea este 
amenințată nu se răspunde cu război, ci cu organizarea 
păcii. Aceasta este geneza simplă și întreagă a pactului de 
organizare a Micii înţelegeri"258. 

De fapt semnele unei mai strânse cooperări între statele 
membre ale Micii înțelegeri apăruseră încă din 1929-1930. 
Astfel, la 21 mai 1929, în conferinţa de la Belgrad, statele 
Micii înțelegeri semnaseră un act general de conciliațiune, 
arbitraj și reglement judiciar, care tindea să soluţioneze pe 
cale pașnică eventualele conflicte internaţionale dintre cei 
trei semnatari. 

La 27 iunie 1930, la conferința de la Strbske-Pleăo, Ed. 
Beneă, G. Mironescu și Marinkovic semnau un acord 
complementar la tratatele de amicitie și de alianță între 
statele Micii înțelegeri, denumit și Statutul Micii înţelegeri. 
Actul complementar avea șase articole care urmăreau 
desăvârșirea alianţei între semnatari, stabilind că miniștrii 
de Externe se vor întruni de câte ori împrejurările o cer, dar 
cel puţin o dată pe an, dându-se mandat reprezentantului 
unuia dintre state să reprezinte Mica înţelegere ca întreg. G. 


258 N. Titulescu, Noul pact al Micii Înțelegeri,în „Universul" din 18 
martie 1933 

G. Mironescu, care colaborase la redactarea statutului, 
afirma că este vorba de „o uniune tripartită de state 
suverane în politica lor internă, dar a căror politică externă 
apare ca fără precedent în istorie în ceea ce privește forma 
sa, în ceea ce privește intimitatea sa“2%. 

în faţa primejdiei pe care o reprezenta Germania 
revanșardă, susținătoare a politicii de revizuire, Titulescu, 
Beneă și Jeftic, autorii pactului de la Geneva, nu au făcut 
decât să continue politica inițiată în 1920 și reafirmată în 
1930. Beneă era chiar unul dintre făptuitorii Micii înţelegeri, 
iar Nicolae Titulescu nu era decât un strălucit discipol al lui 
Take Ionescu, a cărui politică de largi vederi o continua la 
Palatul Sturdza din București. înţelegerea între oameni cu 
vederi comune nu a fost greu de înfăptuit: „Lucrând mereu 
împreună, concepţiile noastre au devenit atât de identice, 
încât exprimam amândoi aceleași opinii fără să ne fi 
consultat, spune Titulescu, vorbind de colaborarea sa cu Ed. 
Beneă. Graţie acestei fraternităţi spirituale și grație amicului 
nostru Jeftic, care avea același ideal și aceleași idei ca noi, 
pactul de organizare a Micii înțelegeri semnat la Geneva la 
16 februarie 1933, care este adevărata constituție politică a 
acestei asociaţiuni, căci acest pact a 


ROMÂNII ȘI IDEEA FEDERALISTĂ 


transformat Mica înțelegere în unitate internaţională 
superioară și indivizibilă, a putut fi încheiat fără negociaţiuni 
prealabile"260. 

Dacă ar fi trăit, Take Ionescu ar fi putut fi mândru că 
omul pe care îl prezentase opiniei publice în 1913 cu atât de 
măgulitoare cuvinte nu înșelase nici speranţele maestrului 


259 George Sofronie, România în viața internațională, p. 997 

său nici pe ale neamului românesc întreg. într-adevăr, cu 
ocazia primului discurs pe care Titulescu îl ţinuse în 
parlamentul român, Take Ionescu scrisese în „La Roumanie": 
„Un mare, un extraordinar talent s-a ridicat la tribuna 
românească și acest talent este al nostru. Nu numai 
Titulescu a făcut ieri începutul cel mai strălucit în istoria 
elocinței parlamentare a României, dar acel început l-a 
clasat deopotrivă gânditor și orator". 

Dacă maestrul Take Ionescu dobândise binecuvântatul 
epitet de mare european, nu e mai puţin adevărat că și omul 
său, Nicolae Titulescu, avea dreptul să fie considerat un 
mare cetăţean al universului. Prin personalităţi ca N. 
Titulescu sau N. lorga România și problemele românești au 
fost cunoscute și apreciate peste graniță mai mult decât 
oricare operă de propagandă oficială. 

întărirea Micii înţelegeri nu a fost pentru N. Titulescu o 
simplă întâmplare a carierei sale diplomatice, ci făcea parte 
dintr-o concepţie politică de anvergură europeană. Convins 
că doctrina forţei predicată de naţional-socialiști va conduce 
în cele din urmă la un conflict armat, Titulescu propagă 
ideea rezistenţei la agresiune în locul politicii de continui 
concesii, practicată de democrați. Pacea este una și indivizi- 
bilă și marile puteri democratice au datoria de a o apăra 
orișiunde ordinea internaţională ar fi ameninţată, chiar dacă 
interesele lor imediate nu sunt periclitate. O securitate reală 
se obține numai dacă se împământenește principiul 
indivizibilității păcii, dacă toate statele sunt hotărâte să 
reziste împreună împotriva agresorului. Pentru organizarea 
unui sistem de securitate europeană eficace N. Titulescu 
propune o mai strânsă colaborare între democraţiile 
occidentale și URSS, între care Mica înțelegere putea servi 
ca punte de legătură. Pe tratatul de asis- 

tentă mutuală franco-sovietic și pe colaborarea amicală 
franco-engleză trebuia să se axeze nu numai pactul de 
asistență mutuală ceho-sovietic, ci și un pact de asistenţă 
româno-sovietic, care ne-ar fi asigurat asistenţa militară rusă 


în caz de conflict. Dar nici Berlinul nici Roma nu puteau 
vedea cu ochi buni realizarea unui atât de strâns plan de 
securitate europeană. De aceea Titulescu trebuia înlăturat 
de la conducerea Afacerilor Străine înainte de a realiza 
înțelegerea sovieto-română!!. Nu i se poate imputa lui 
Titulescu, cum a încercat să o facă ministrul Sturdza, că a 
refuzat de plano orice discuţie cu Germania naţional-so- 
cialistă. în două rânduri Titulescu a căutat să trateze cu 
Berlinul, condiționând însă încheierea unui tratat de 
prealabila recunoaștere germană a integrităţii teritoriale a 
României și de încheierea de acorduri similare cu ceilalţi 
membri ai Micii înţelegeri?" 2%. Dar Berlinul a răspuns că 
această chestiune nu este oportună. Dictatul de la Viena nu 
poate fi deci o urmare a politicii europene dusă de N. 
Titulescu, ci numai o consecință a politicii de dezagregare 
purtată de pangermaniștii naţio- nal-socialiști, care își 
instaurau stăpânirea pe sfărâmăturile independenţei statelor 
central-europene. Dacă politica „nefastă" a lui Titulescu ar fi 
cunoscut o deplină realizare, suferințele și umilințele 
României ar fi fost mult mai mici. Căci politica europeană a 
lui Titulescu acoperea în întregime și interesele naţionale ale 
României. Prin tratatele directe cu vecinii, trei dintre 
frontierele României erau asigurate (garanţia iugoslavă, 
cehoslovacă și polonă) și negocierile cu URSS erau pe 
punctul să ne asigure și amiciţia Sovietelor?%. în același 
timp, consolidarea Micii înţelegeri și a înţelegerii Balcanice 
era o serioasă stavilă împotriva revizionismului maghiaro- 
bulgar. în timp ce susţinătorii politicii germane afirmau chiar 
de la tribuna parlamentului român, că noile obligaţii luate 
prin pactul de la Geneva nu constituie un câștig, pentru că 
declanșează solidaritatea noastră pentru temerile altora, 


261 Grigore Niculescu-Buzești, Politica lui N. Titulescu, în 
„Dreptatea"!' din 19 martie 1946 

262 N. Titulescu, Eu și Garda de Fier, în „Universul"! din 13 martie 
1937 

263 Savel Rădulescu, Politica Iui Titulescu. în „Universul“! din 13 și 
14 septembrie 1944 

Titulescu, de la aceeași tribună, ţinea să arate că este 
conștient că „nu pactul de organizare a Micii înțelegeri poate 
ridica nemulțumiri ci ferma hotărâre ce implică de a lupta 
din toate puterile pentru ca ordinea creată de tratate să nu 
fie atinsă". 

Pactul de organizare a Micii înţelegeri de la 16 februarie 
1933, opera lui Titulescu, BeneS și Jeftic cuprinde 12 
articole prin care se creează un consiliu politic, un consiliu 
economic și un secretariat al Micii înțelegeri’. De acum 
încolo va exista un organ director al politicii comune a celor 
trei state. Consiliul permanent al miniștrilor de Externe sau 
al delegaților lor, care se va întruni de cel puţin trei ori pe 
an, succesiv în fiecare stat. în afară de unele chestiuni de 
amănunt, reproduse în parte după actul complementar din 
1930, cum ar fi de pildă chestiunea reprezentării printr-un 
mandatar unic (art. 4,1930; art. 3, 1933), chestiunea 
președintelui întrunirii (art. 2,1930; art. 3,1933) și aceea a 
egalității statelor membre (art. 3,1930; art. 4,1933) pactul de 
la Geneva conţine un text inovator în art. 6: „Orice tratat 
politic al fiecăruia dintre statele Micii înțelegeri, orice act 
unilateral schimbând situaţiunea politică actuală a unuia 
dintre statele Micii înţelegeri faţă de un stat terţ, precum și 
orice acord economic cu consecințe politice importante vor 
cere de aci înainte consimțământul unanim al Consiliului 
Micii înțelegeri". 

Prin acest articol și prin cele următoare, care organizau 
cooperarea economică a celor trei state, Mica înţelegere va 
depăși scopul inițial pentru care fusese creată, adică 
menţinerea statu-quo-ului teritorial, politic și social stabilit 
prin tratatele de la Trianon și Neuilly și, din organism 
destinat exclusiv apărării, va deveni un instrument de recon- 
strucţie politică și economică, la care devenea posibilă chiar 


264 Textul pactului, la N. N. Pătrașcu, Evoluția politică a României 
in ultimii douăzeci de ani, p. 113 

participarea învinșilor de ieri. încetul cu încetul, Mica 
înţelegere evoluase spre un tip de federaţie danubiană 
deschisă adeziunii și celorlalte state dunărene. Cu câtva timp 
în urmă, însuși Eduard BeneS remarca, în faţa parlamentului 


cehoslovac, faptul că Mica Antantă, ducând o politică 

de pacificare în centrul Europei, a ajuns în câţiva ani de la 
apariţie, la o înţelegere deplină cu Austria, sperând că se va 
ajunge și la o împăcare cu Ungaria, care cu timpul se va 
integra în Mica înţelegere?5. 

în același sens un comentariu din „Le Temps" observa că: 
„Mica înţelegere năzuiește către o largă politică de 
solidaritate europeană; ea pășește grabnic spre o organizare 
economică și vamală a statelor Europei Centrale și prin 
această activitate se servește pacea generală, ceea ce ar 
putea forma punctul de vedere al unei Uniuni europene, în 
felul cum proiectase ministrul Briand"?”®®, 

Natura juridică a acestei antante regionale, pe care J. C. 
Crane o numea un „organism diplomatic unic în genul său", 
în urma semnării pactului de la Geneva din 16 februarie 
1933, se apropie foarte mult de schema unei confederaţii. în 
acest sens Georges Scelle socotea Mica înţelegere ca „un 
fenomen de solidaritate specială a unui anumit grup de 
state", iar Eduard Beneă ca o sinteză către formarea unei noi 
comunităţi internaţionale". Hubert Beuve-Mery îi spunea pe 
„nume": un fel de Staatenbund, a cărei coeziune internă este 
când mai strânsă, când mai superficială decât o confederație 
de state?%. 

Dându-și o nouă și mai solidă organizare, Mica înţelegere 
devine un centru politic plin de interes, căci nu putea fi 
desconsiderat un bloc de 50 000 000 de locuitori, cu o 
întindere de 70 000 km pătraţi, clasificată drept a doua 
putere europeană ca întindere teritorială (după Rusia) și a 
treia ca număr de populaţie (după Rusia și Germania). 
Coudenhove-Kalergi mergea până acolo încât o aprecia ca un 

265 Eduard Bene.?, Cinq annees de politique exterieurc. p. 19 

factor influent în afacerile Europei, mai important chiar 
decât Societatea Naţiunilor?68. 

Colaborarea economică, a cărei importanţă fusese 
subliniată de proiectul Tardieu, e mai atent cercetată în 
pactul de la Geneva. Preocupări economice nu lipsiseră nici 
în conferințele anterioare de la Jăchymov, 1927, de la 

când se adoptase ideea constituirii unor camere de comerţ 
mixte. Consiliul economic se compunea din trei secţii, fiecare 
reprezentând câte un stat membru și întrunind câte cinci 
delegaţi — câte unul pentru fiecare din următoarele 
specialități: 1) politică comercială, 2) agricultură, 3) 
industrie, 4) finanţe-credit și bănci de emisiune, 5) 
comunicaţii. Cele trei secţiuni trebuiau să se întrunească cel 
puţin de patru ori pe an pentru a elabora proiecte, 
prezentate apoi Consiliului și în cazul în care obțineau 
aprobarea acestuia, erau înaintate guvernelor respective la 
conferințele economice care au urmat (9-17 ianuarie 1934, la 
Praga, 30 august 1934, la București etc,). Rezoluţiile 
vorbeau de colaborarea instituţiilor economice, între căile 
ferate, în domeniul navigaţiei aeriene, creându-se un comitet 
al Micii înţelegeri pentru transportul feroviar, pentru 
legături aeriene etc.2% Ajungându-se în 1935 până la dis- 
cutarea unei uniuni vamale, care să cuprindă și Ungaria și 
Austria, din nou opoziţia românească se face simțită. C. 
Garoflid de exemplu susţinea uniunea vamală din motive 
politice spre a se consolida și mai mult edificiul politic ridicat 
în 1933 la Geneva?7. Menţinându-se pe poziţia sa negativă, 
Mihail Manoilescu arăta că economiștii consideră generoasa 

ambiţie a politicienilor de a realiza o uniune danubiană 
sortită eșecului. Sacrificiile economice pe care România și 
Iugoslavia agrară ar trebui să le facă în favoarea Austriei și 
Cehoslovaciei industriale, ne-ar împiedica dezvoltarea 
industriei naţionale; or, industrializarea este singura politică 
ce ne-ar scoate din sărăcie”1. Georges Blondei susţinea, de 
asemeni, că ţările Europei Centrale, în dorinţa lor de in- 
dustrializare, nu pot renunţa la taxele vamale prohibiţioniste, 
care le apără tânăra industrie”?. După o statistică din 1930, 
valoarea exportului fiecărei ţări din bloc, față de toate 
celelalte ţări din blocul Dunării, arată un schimb destul de 
activ: 

1. Ungaria 54,20% din totalul exportului 


2. Iugoslavia 43,30% *# ¥ i P 
3. Austria 31,10% # # P a 
4. România 25,20% # # T k 
5. 18,90% > > i a 


La conferința economică a ţărilor din bazinul Dunării, 
ținută la Viena la 5 noiembrie 1935, la care, pe lângă ţările 
mai sus enumerate a participat și Bulgaria, s-a discutat din 
nou posibilitatea reorganizării Europei Centrale, prin 
colaborarea economică a acestor state. Elemer Hantos, 
profesor la Universitatea din Budapesta, a prezentat depre- 
siunea din statele succesorale drept o criză statică și 
structurală, datorată modificărilor teritoriale consfinţite de 
tratatul de la Trianon; ea se putea remedia prin înlăturarea 
cauzelor ce au produs-o, în timp ce reprezentantul României, 
Manolescu-Strunga, considera criza danubiană drept una 
dinamică și conjuncturală, o urmare a crizei economice 
mondiale?” 74, 

în orice caz, dacă politicienii români s-au pronunţat net 
împotriva unei federaţii a Dunării, nici economiștii noștri nu 
s-au arătat vreodată entuziasmați de un atare proiect. Nici A. 
Tătaru, care îi consacră o lucrare colaborării economice a 
țărilor din bazinul dunărean, nu susține că este oportun și 
posibil să se întroneze o federaţie în cadrul strict delimitat al 
Dunării?'5. 

Primejdia externă a provocat de mai multe ori agregări 
federale care au dat cele mai fericite rezultate sub presiunea 
unui vrăjmaș ameninţător; mici unităţi statale s-au asociat ca 
să se apere cu mai mult succes. Astfel,în august 1291, 
cantoanele Uri, Schwitz și Unterwalden s-au unit într-o ligă 
de apărare comună împotriva împăratului, care a stat la baza 
Confederaţiei elvetice. De asemeni, în 1643, câteva colonii 
din America de Nord formează confederaţia Marei Anglii, ca 
măsură de apărare împotriva atacurilor indienilor și 
francezilor. Numai interesele statelor dunărene se vedeau 
atât de antagonice, încât nici chiar 

spectrul amenințării germane nu le-a putut convinge să se 
unească într-o confederație. Mica înţelegere își arătase 
înţelepciunea, ieșind întărită prin pactul de la Geneva și 
organizându-se după o schemă federală, dar extinderea ei și 
la Ungaria, Bulgaria și Austria se vădise iluzorie. Ungaria și 
Bulgaria își leagă soarta din ce în ce mai strâns de 
Germania, la rândul ei aceasta se angaja să le susţină 
revendicările revizioniste. 

Triumfătoare, Germania patrona acum pe cei trei acoliţi: 
ea începe un atac frontal pentru sfărâmarea Micii înțelegeri, 
așa cum aceasta se organizase prin pactul de la Geneva. Un 
prim succes german a fost înlăturarea lui Titulescu de la 
conducerea politicii externe a României, a cărei orientare 
filosovietică irita cercurile din Berlin. După ce la conferința 
Micii înţelegeri de la Zagreb, din 22-23 ianuarie 1934, se 

hotărâse reluarea relaţiilor diplomatice cu URSS, de îndată 
ce împrejurările politice vor fi oportune, Titulescu, în urma 
unui schimb de scrisori cu comisarul poporului pentru 
relaţiile străine, Litvinov, din 9 iunie 1934 la Geneva, relua 
relaţiile diplomatice cu Rusia sovietică. Imitând exemplul 
Cehoslovaciei, care încheiase un tratat de alianță cu URSS, 
N. Titulescu negociază și pentru România un atare tratat 
care acorda armatelor sovietice dreptul de a intra pe 
teritoriul românesc la „o cerere formală din partea noastră!?. 
Pentru a nu orienta Mica înţelegere spre URSS, Titulescu a 
fost sacrificat, după ce încercase cu atâta succes să facă din 
înţelegerea celor trei state o mare putere în care cetăţenii 
români, cehoslovaci și iugoslavi să se simtă în primul rând 
cetățeni ai unităţii internaţionale superioare pe care o 
crease. 

Aceeași soartă o va avea în 1937 și ministrul filoromân ce 
reprezenta Cehoslovacia la București, Jan Seba. Afirmând în 
lucrarea sa Rusia și Mica înțelegere că burghezia română 
era speriată de asistența militară rusă, spre deosebire de 
burghezia cehă care aștepta ajutorul sovietic pe o proiectată 
autostradă Pilsen-Trepschen, el provoacă interpelări în 
parlamentul român și cehoslovac, fiind acuzat că și-a călcat 
îndatoririle diplomatice. Deși N. lorga?'6, găsindu-i o singură 
vină, 

aceea de a fi vorbit ca istoric iar nu ca diplomat, cerea 
absolvirea lui, totuși Jan Seba e îndepărtat din România, 
tocmai într-un post la Shanghai, unde va aduce frumoase 
servicii industriei cehe, în timpul războiului chino-japonez. 
După înlăturarea lui Titulescu, politica Micii înţelegeri 
față de URSS este departe de a-și găsi unitatea. Dacă 
ministrul de Externe cehoslovac K. Krofta declara la 1 martie 
1937 că Cehoslovacia și URSS au căzut de acord asupra 
măsurilor de luat în cazul unui atac german, premierul 

iugoslav Milan Stojadinovic arăta parlamentului din Belgrad 
că nu va putea relua relaţiile cu Rusia sovietică până când nu 
va primi asigurări de neamestec în politica internă a statului 
său, iar senatorul român Orleanu (21 februarie 1937) cerea, 
înainte de semnarea unui pact de neagresiune, rezolvarea 
unor chestiuni în litigiu între cele două state. 

Crearea blocului statelor revizioniste, îndepărtarea lui N. 
Titulescu și diminuarea influenţei sovietice în Europa 
Centrală, fuseseră tot atât de multe succese diplomatice 
pentru Germania: ea are un nou motiv de bucurie când 
conferința Micii înţelegeri din septembrie 1936 de la 
Bratislava, înfrângând dispoziţiile pactului din 1933, admite 
libertatea de acţiune pentru fiecare din cele trei state în 
materie de politică externă. Profitând de faptul că era 
dispensată de consimțământul prealabil al celorlalţi membri 
ai Micii înțelegeri, Iugoslavia inițiază o campanie diplomatică 
pe cont propriu, prin care credea că își va putea asigura 
fruntariile prin acorduri bilaterale, dezlegându-se din ce în 
ce mai mult de obligaţiile asumate în 1933. Acelea ar fi 
putut-o atrage într-un conflict germano-ceh ce se profila la 
orizont, sau într-o politică filosovie- tică, ce repugna 
guvernului de atunci. Astfel, la 24 ianuarie 1937, Iugoslavia 
încheie cu Bulgaria un tratat de veșnică amiciţie, care apare 
ca un supliment de garanţie, pentru Iugoslavia inutil, ca și 
pentru înţelegerea Balcanică. Căci, din momentul în care 
Pactul înţelegerii Balcanice garanta granițele balcanice 
împotriva oricărui atac venit din partea unei alte puteri 
balcanice, Iugoslavia nu trebuia să-l submineze, preferând 
sistemului securităţii colective un acord bilateral. Dar 
politica iugoslavă perseverează pe această cale greșită, a 
tratatelor bilaterale, 

pe care N. Titulescu le condamnă într-un discurs rostit în 
acest timp la Universitatea din Bratislava. La 25 martie 1938 
Milan Stojadinovic iscălea împreună cu contele Galeazzo 


Ciano un acord politic de bună vecinătate și cooperare. 
Tratativele avuseseră loc în cel mai deplin secret, fără 
consultarea prealabilă a celorlalţi doi parteneri, ai căror 
primi-miniștri, Gh. Tătărăscu și Milan Hodza, întruniţi la 
Praga, afirmau tocmai soliditatea Micii înţelegeri. Prin acest 
tratat, care rupea cu tradiţia diplomatică de a se face aluzie 
la Pactul Societăţii Naţiunilor?”, Iugoslavia credea că și-a 
asigurat, în schimbul recunoașterii anexării Abisiniei, 
amiciţia Italiei care nu va mai susţine revendicările Ungariei 
— cel puţin faţă de Iugoslavia. 

Comentând acordul italo-iugoslav, presa germano-italiană 
vorbea de o înfrângere a Franţei în Europa Centrală, în timp 
ce Emile Bure demasca în „L'Ordre“ pe Stojadinovic ca 
instrumentul lui Mussolini și Hitler pentru dezagregarea 
Micii înţelegeri și a înțelegerii Balcanice. Presa română, prin 
N. lorga, își arată indignarea spunând că „e greu să nu 
simțim o jignire, mai ales când ea a fost voită. Pactul italo- 
iugoslav nu numai că nu ne cuprinde, dar vădit ne 
înlătură"2'€. însăși opinia publică iugoslavă reacţiona, cu 
prilejul vizitei ministrului de Externe german von Neurath la 
Belgrad, când mulţimea striga pe străzi „jos Hitler!", în timp 
ce ministrul Stojadinovic, în discursul de primire plin de 
măguliri declara: „Sunt fericit de a avea onoarea să salut în 
Domnia Voastră un oaspete foarte scump...“ 

Succesele germane în Europa Centrală însemnau în 
același timp și o biruință pentru Ungaria filo-germană, care 
pretindea în primul rând să i se acorde dreptul la egalitate 
de înarmare. Istvăn Bethlen spunea că înarmarea Ungariei 
„este o datorie faţă de popor și viitorul nostru", amenințând 
că dacă această pretenţie și aceea de a se aplica un regim 
mai blând ungurilor din Transilvania nu vor fi ţinute în 
seamă, Ungaria va întoarce spatele Societăţii Naţiunilor, 
care îi punea la coș reclama- ţiile ca neîndreptăţite. în 

Londra, cu ocazia încoronării regelui George al VI-lea, se 
hotărăște începerea discuțiilor cu Ungaria, la care 
Stojadinovic își dă adeziunea la 17 iunie 1937, în întâlnirea 
de pe Dunăre, la bordul vasului „Regele Carol II“. La 
conferința de la Sinaia, din 30 august 1937, ministrul 
Ungariei la București participă ca observator; conversațiile 
continuă la 27 septembrie, când are loc întrunirea 
Consiliului permanent al Micii înţelegeri la Geneva. 

în cursul acestor discuţii, Ungaria își precizează poziţia, 
urmând aceeași tactică pe care o aplica cu succes și 
Germania. Ea nu voia să trateze cu Mica înţelegere ca 
unitate ci prefera să încheie acorduri bilaterale, prin care să 
spargă frontul comun al alianţei tripartite. în al doilea rând, 
Ungaria urmărea să i se recunoască în drept egalitatea de 
înarmare, realizată în fapt prin înarmări clandestine, numai 
pentru ca să se accepte în acest chip de către învingătorii de 
ieri revizuirea unei clauze a tratatului de la Trianon. Dacă s- 
ar fi admis principial posibilitatea revizuirii tratatului de la 
Trianon, s-ar fi putut pune mai ușor în discuţie chiar clauzele 
teritoriale ale tratatului. 

Dar înlocuirea cabinetului Gh. Tătărescu, dispus să 
trateze cu liderii unguri din România?”'%, prin guvernul Goga- 
Cuza (29 decembrie 1937) întrerupe tratativele cu Ungaria. 
Abia peste un an de zile la Bled se va ajunge la un acord 
principial. 

începând din anul 1938 Germania se considera destul de 
puternică militărește pentru a pune în practică doctrina 
pangermanistă și a culege roadele acţiunii sale diplomatice. 
Prima lovitură o primește Austria, fiindcă avea situaţia cea 
mai precară din Europa Centrală și fiindcă interesele 
germane se puteau prezenta aci în haina principiului 
naționalităților. De la crearea sa și până la Anschluss, 

Austria se zbătuse în mari nevoi financiare și într-o criză 
economică cronică, a cărei soluţionare o căuta în restaurarea 
monarhiei habsburgice, sau în alipirea la Germania. Austria, 
redusă de la 51 000 000 de locuitori la 6 300 000, dintre 
care o bună parte aglomeraţi în Viena, părea multora un stat 
neviabil, o creaţie artificială a marilor puteri pentru 
menţinerea echili- 

brului politic în Europa de mijloc. însuși von Schuschnigg, 
prim-mi- nistru al Austriei și susţinător al independenţei 
statului său, îndemnat de raţiuni economice, susţinea 
integrarea Austriei într-un spaţiu economic dunărean. De 
asemeni, luliu Maniu, într-o călătorie de documentare făcută 
la Viena în 1936, se convinge că Austria va înceta să mai fie 
o problemă politică europeană din momentul când va intra 
într-o strânsă colaborare economică cu celelalte state 
dunărene’, 

Dar cum soluția federală rămânea încă o utopie, Austria 
se gândea din ce în ce mai serios la restaurarea 
Habsburgilor. Mitul legitimist cucerise pe mul ți austrieci 
dezamăgiți; printr-o lege din iulie 1935 se ridică interdicția 
pentru membrii Casei de Habsburg de a intra în ţară, 
restituindu-li-se în acelaşi timp şi averile sechestrate. în 
1937, arhiducele Otto de Habsburg sonda cercurile 
europene din Londra, căutând să obțină aprobarea engleză, 
care întârzia, a întoarcerii triumfale în Austria. în 1938, 
Wieaner, şeful legitimiştilor austrieci, obține pentru 
moştenitorul tronului cetățenia de onoare a oraşului 
Eisenstadt, când evenimentele iau o altă întorsătură prin 
amestecul direct al Germaniei în treburile interne ale 
Austriei. Restaurarea Habsburgilor s-a izbit întotdeauna de 
opoziția statelor succesorale, care erau sigure că o dinastie 
cu tradiții atât de mărețe nu se va resemna niciodată să dom- 

nească numai în spaţiul redus al Austriei, ci va aspira și la 
Ungaria și apoi la alte foste posesiuni ale Coroanei. Această 
directivă a politicii Micii înţelegeri era menţinută chiar de M. 
Stojadinovic, care se arătase un inovator în alte domenii, 
atunci când declara în Camera iugoslavă (la 4 martie 1937); 
„Atitudinea noastră este hotărât împotriva acestei restaurări 
așa cum a fost întotdeauna". 

în timp ce se mai discuta încă posibilitatea restaurării, 
cancelarul Austriei, von Schuschnigg este chemat, la 12 
februarie 1938, de Adolf Hitler, prin intermediul lui von 
Papen la Berchtesgaden, unde i se cerea, în baza unui acord 
din 11 iulie 1936, introducerea unui reprezentant național- 
socialist austriac în guvem, ceea ce se realizează, prin 


numirea lui Seyss Inquart ca ministru de Interne. 

Pentru a pune capăt agitaţiilor în favoarea Ansch/uss- 
ului, Schuschnigg adresează la 9 martie un apel către ţară, 
chemând poporul austriac să se pronunţe dacă voiește „O 
Austrie liberă, germană, independentă, social-creștină, unită 
pentru pace, muncă și egalitate de drepturi a tuturor celor 
care iubesc poporul și pacea“. 

Schuschnigg, susţinut de frontul patriotic, era sigur că 
rezultatul plebiscitului va fi pentru o Austrie independentă, 
când un ultimatum german prezentat președintelui republicii 
prin Biirkel, cerea amânarea plebiscitului de la 13 martie, 
demisia lui Schuschnigg, numirea lui Seyss Inquart ca 
vicecancelar și a altor naţional-socialiști în posturi de 
conducere. 

Deși ultimatul german a fost acceptat și executat, totuși 
trupele germane intră în Austria, în timp ce Franţa era în 
plină criză politică și Leon Blum avea întrevederi pentru 
constituirea unui cabinet. Radio Berlin anunţă declaraţia lui 
Hitler că: „unități cuirasate, divizii de infanterie și 
detașamente de protecţie SS pe pământ și aviația germană 
pe cerul senin, chemate de noul regim naţional-socialist din 
Viena, vor sta chezășie că poporul german din Austria va 
avea în cel mai scurt timp putinţa de a-și făuri printr-un 
adevărat plebiscit viitorul și prin aceasta soarta sa“. 


Rezultatul  plebiscitului ținut sub  „chezășia" armelor 
germane era dinainte cunoscut, căci el nu putea infirma teza 
germană. S-a spus că la 10 aprilie 1938 au votat pentru 
Anschluss în Austria 4 270 317 persoane și contra lui 11 263, 
iar în Germania au votat pentru 44 300 601 persoane și 
contra 440 414, adică în ambele ţări au fost pentru peste 
99% din votanti. 

Cu aceasta independenţa unuia dintre statele danubiene 
înceta să mai existe, ca o sumbră prevestire și pentru viitorul 
celorlalte. 

Viitoarea victimă a agresiunii germane urma să fie 
Cehoslovacia, pe care braţele cleștelui german începuseră să 
o sufoce după realizarea AnscMuss-ului. în Cehoslovacia, la o 
populaţie totală de 14 726 000 locuitori, recensământul din 
1930 arăta că există 3 231 000 germani, 692 000 maghiari, 
549 000 ruteni, 186 000 evrei, 81 000 poloni. Germania nu 
avea decât să ridice minoritarii împotriva statului cehoslovac 
și să aţâţe poftele vecinilor hrăpăreţi, pentru a pune tânăra 
republică 

într-o situaţie fără ieșire. într-un discurs răsunător, ţinut la 
25 aprilie 1938, șeful germanilor din Cehoslovacia, Henlein, 
cerea să se revizuiască concepţia că națiunea cehă este un 
bastion al slavismului împotriva politicii „Drang nach Osten“ 
germane. Prin programul celor 8 puncte enunțate la Karlovy- 
Vary, Henlein cerea recunoașterea egalităţii de drepturi 
pentru grupul etnic german, delimitarea regiunii locuite de 
sudeţi în vederea acordării unei autonomii în toate domeniile 
vieţii publice, mergând până la libertatea de a propaga ideea 
națională și concepţia mondială germană (pct. 8). Statutul 
minorităţilor, pe care guvernul M. Hodza tocmai îl redacta, 
conceda să se dea garanţii sudeţilor că nu vor fi 
deznaţionalizaţi, o largă autonomie în școli și o participare 
proporţională a minorităţilor în administraţie. Se mergea 
chiar până la acordarea a trei diete provinciale cu atribute 


legislative, una a Boemiei, cu sediul la Praga, una a 
Moraviei, cu sediul la Bmo și alta a Slovaciei, cu sediul la 
Bratislava. Pe lângă fiecare dietă trebuia să funcționeze câte 
un comitet regional compus din reprezentanţii tuturor 
naționalităților din provincie, având rolul de organ executiv. 

Statutul naționalităților este respins însă de partidul 
sudet, la 17 august 1938, iar la 12 septembrie 1938, într-un 
discurs ţinut la Niimberg, Adolf Hitler arată că nu se 
urmărește dobândirea autonomiei  sudeţilor, ci chiar 
anexiunea lor la Reich. Tratativele directe se rup acum între 
sudeţii care cereau Fin Volk, ein Reich, ein Fiihrer, și 
guvernul Hodza care, faţă de revolta din regiunea sudetă, 
declară la 13 februarie starea de asediu. 

Sudeţii nu erau o problemă internă a Cehoslovaciei; ei 
apăruseră de la început ca o problemă europeană, care 
punea la încercare sistemele de alianţă în vigoare. în timpul 
crizei pe care o străbătea, Cehoslovacia se baza pe alianţa cu 
Franţa din 25 ianuarie 1924 și pe pactul încheiat cu URSS în 
1935. Franţa, prin glasul președintelui său de Consiliu, 
Daladier, declarase că va da asistenţă Cehoslovaciei, dacă va 
fi victima unei agresiuni neprovocate, iar URSS, prin 
comisarul său pentru Afacerile Străine, Litvinov, arătase că 
dacă Franţa își va executa obligaţiile luate, Rusia 
„credincioasă angajamentelor sale, va face același lucru". De 
cealaltă parte a baricadei se afla însă redutabila 

putere germană, susținută fățiș de Italia mussoliniană. Căci 
pentru Mussolini nu exista o naţiune cehoslovacă și deci nu 
avea rațiune să existe un stat cehoslovac, care să înglobeze 
atâtea naţionalităţi diverse: cehi, germani, poloni, maghiari, 
ruteni și slovaci. 

în această situaţie, rolul de mediator între cele două 
tabere îi revine Angliei, în calitate de mare putere, care nu 
era direct interesată în regiunea Europei de mijloc. La 26 
iulie 1938, premierul englez Chamberlain anunţa Camerii 


Comunelor că a hotărât trimiterea lordului Runciman în 
Cehoslovacia ca să medieze între sudeţi și guvern. Dar 
misiunea sa mediatoare nu poate fi dusă până la sfârșit, căci 
intervine discursul lui Hitler de la Niimberg, prin care se 
cerea anexiunea. De altfel însuși Runciman, în raportul său, 
arată că dorinţa sudeţilor fiind alipirea la Germania, ţinerea 
unui plebiscit ar fi numai o formalitate. După două 
întrevederi dramatice pentru salvarea păcii, între 
Chamberlain și Hitler, se convoacă o conferință la Miinchen, 
la 29 septembrie 1938, care avea să sacrifice al doilea stat 
danubian intereselor Germaniei. Teama de război, pentru 
care Anglia nu era pregătită, a făcut pe Chamberlain să 
cedeze, nu o oarecare regiune locuită de germani, ci însuși 
statul cehoslovac care, lipsit de liniile sale fortificate, cu 
căile de comunicaţie întrerupte, cu o economie zdruncinată 
și demoralizat de lipsa de vigoare a marilor democraţii, va fi 
în curând prada Germaniei. 

La Miinchen fuseseră cedaţi 28 291 km?, cu 3 683 082 
locuitori, dintre care 2 811 860 germani, stabilindu-se că 
problemele minorităților ungară și polonă vor fi rezolvate de 
o nouă conferinţă a celor patru puteri occidentale. La 9 
octombrie 1938, încep conversațiile ungaro-ceho- slovace de 
la Komamo, cu privire la soarta minorităţii maghiare. Trata- 
tivele directe neducând la nici un rezultat, din cauza 
pretențiilor exagerate ale Ungariei, maghiarii cer arbitrajul 
Germaniei și Italiei, care dau în ziua de 2 noiembrie sentinţa 
arbitrară din castelul Belvedere: ţinându-se seama de 
statisticile maghiare din 1910, se cedau Ungariei 12 400 km? 
și 1 064 000 locuitori cu orașele Munkacs și Ujgorod. 

De asemeni, Cehoslovacia ceda Poloniei, în urma 
tratativelor directe cu aceasta, regiunea Teschen (Cieszyn), 
România rămânând 

singurul vecin care nu-i prelinsese nimic, deși comunele 
românești din Maramureșul rutean făcuseră repetate cereri 


la Ministerul de Externe român, cerând alipirea la România. 

Speculând și fricţiunile dintre cehi și slovaci, Germania a 
urmat o politică de divizare a statului cehoslovac, ca să-l facă 
inofensiv în viitor. Partidul populist slovac, condus până în 
august 1938 de abatele Hlinka, era separatist. Succesorul 
acestuia, monseniorul Josef Tiso și deputatul Sidor, 
continuau să reclame autonomia Slovaciei, cu un guvern și 
parlament propriu. 

Urmându-le exemplul, cele două consilii, al rușilor și al 
ucrainie- nilor din Rusia subcarpatică, cereau, la 11 iulie 
1938, autonomia acestei provincii și introducerea rusei și a 
ucrainienei ca limbi oficiale. 

La 7 octombrie 1938, se constituia, fără aprobarea 
prealabilă a guvernului central, în baza acordului intervenit 
între partidele slovace la Zilina, guvernul slovac sub 
președinția lui Tiso, urmat la 9 octombrie, de guvernul 
rutean al lui Brody. 

în urma acestor grave evenimente și al rezultatului 
dezastruos al arbitrajului de la Viena, Chvalkosky, ministrul 
de Externe al Cehoslovaciei, declara că se va proceda la o 
reorganizare federală a republicii, pe baza a trei regiuni 
autonome: cehă, slovacă și ruteană, care să graviteze din 
punct de vedere al politicii externe spre axa Roma-Berlin. 

Dar Cehoslovacia federală nu a supravieţuit decât câteva 
luni, căci nici nu se stabiliseră raporturile dintre guvernul 
central și cele locale, când Tiso, președintele consiliului 
slovac, era demis din funcţia sa de președintele Hăcha (10 
martie 1939), pe motiv că întreținea agitaţii secesioniste. 
Germania, profitând de conflictul pe care știuse să-l 
provoace, ocupă la 14 martie provinciile Boemia și Moravia, 
pe care le ia sub protecţia sa, în timp ce trupele germane, la 
cererea părintelui Tiso, intrau și în statul independent 
slovac. 

Ungaria, invocând drepturile sale istorice, ocupă la 
rândul ei Ucraina subcarpatică, al cărei guvern ceruse în 
unanimitate protectoratul român. 

Astfel lua sfârșit republica independentă a Cehoslovaciei, 
integrată în spaţiul vital german pentru cinci ani de zile. 

Beată de succesele obţinute, Germania se aruncă în 
toamna anului 1939 asupra Poloniei, cea de-a treia victimă, 
pretinzându-i la început numai Danzigul, apoi și Posen, ca să 
sfârșească prin aservirea întregului teritoriu naţional, ca și 
în cazul Cehoslovaciei. Chiar și pacifistul Chamberlain, care 
declarase în cazul Cehoslovaciei: „Cât este de groaznic, cât 
este de fantastic, de necrezut să fim siliți să săpăm tranșee și 
să încercăm măști contra gazelor din cauza unei certe într-o 
țară îndepărtată, între oameni de care nu știm nimic", va 
trebui acum să tragă spada (1 septembrie 1939). 

Peste un an de zile, după ce Germania își va fi terminat 
campania în Vest, va fi pusă în discuţie problema minorităţii 
ungare din România, cu scopul de a dezagrega statul român 
și de a da satisfacție fidelilor maghiari. în ultima conferință 
pe care Mica înţelegere o ţinuse la Bled la 21-23 august 
1938, se stabilise un acord de principiu între Ungaria și cele 
trei ţări ale Antantei: să se renunţe reciproc la orice recurs 
la forță în schimbul recunoașterii de drepturi Ungariei în 
materie de înarmare. Problema minorităţilor urma să fie 
discutată mai târziu, dar maghiarii preferă să-și trimită 
împutemiciţii, pe Teleki și Csaky la Miinchen, unde își expun 
pretenţiile lor (10 iulie 1940). După maghiari, erau chemaţi 
la Salzburg și primul-ministru și ministrul de Externe român, 
I. Gigurtu și M. Manoilescu, care se întorc convinși că 
problema minorităţii ungare se va rezolva printr-un schimb 
de populaţie, din care omogenitatea etnică a poporului 
român să iasă întărită. 

La 16 august 1940 se deschide conferinţa româno-ungară 
de la Tumu Severin, care, ca și conferința de la Komamo 
eșuează din cauza pretențiilor nemăsurate ale Ungariei. Se 
urmează întocmai procedura din precedentul slovac și, la 30 
august, la Belvedere, se dă o nedreaptă sentinţă prin care i 
se răpeau României peste 43 000 km? locuiți de 1 200 000 
români. 

Din însemnările contelui Galeazzo Ciano, ministrul de 


Externe al Italiei, rezultă că Hitler și Mussolini, arbitrii 
improvizaţi din umbră, nu cunoșteau adevărul în litigiul 
maghiaro-român, ci urmăreau numai satisfacerea Ungariei: 
„Fiihrerul e de părere că România trebuie să 

cedeze 40 000 km? din cei 60 000 km? ceruţi. Mussolini nu 
are nici o idee precisă în această chestie și-mi lasă libertatea 
de acţiune. Hitler îmi încredințează mie și lui Ribbentrop 
găsirea unei soluţii. Singurul lucru care îi stă la inimă este 
salvarea păcii, ca petrolul românesc să-i curgă în 
rezervoare"2%2. 

La auzul sentinţei, ministrul român de Externe, care 
crezuse în dreptatea germană, leșină chiar în sala 
arbitrajului, în timp ce la București și la Cluj manifestările 
patriotice care se desfășurau sub deviza „Nu dăm Ardealul!" 
sunt împrăștiate de autorităţi. 

După cedarea Basarabiei și a nordului Bucovinei, după 
pierderea Dobrogei și a Ardealului de Nord, România se 
redusese cu 99 737 km? și 6 821 000 de locuitori. România se 
găsea slăbită și izolată, ca urmare a politicii nefaste duse de 
guvernele personale fără tradiţie și experienţă ale fostului 
rege Carol al II-lea. Suveranul trăgea consecinţa domniei 
sale dictatoriale, abdicând la 6 septembrie 1940 de pe tronul 
țării, pe care o lăsase mai slăbită ca oricând, pradă trupelor 
germane, ce o vor ocupa în curând sub pretext că vor instrui 
armata română. Gândul românilor a rămas tot timpul spre 
Ardealul de Nord și în timp ce maghiarii strigau episcopilor 
luliu Hossu și N. Colan, cu ocazia intrării în Cluj a regentului 
Horthy (15 septembrie 1940) „mindent visza“, totul înapoi, 
noul conducător al statului român, Ion Antonescu, inaugura o 
politică greșită alături de Germania, sperând că va.obţine 
Ardealul de Nord pe câmpiile ruse. 


282 Galeazzo Ciano, însemnări zilnice, în .Jurnalul de dimineaţă", 
miercuri 1 mai 1946 


Abia la 23 august 1944, rupându-se vechile alianţe, 
trupele române trec „hotarele impuse prin actul nedrept de 
la Viena, pentru a elibera pământul Transilvaniei noastre de 
sub ocupaţia străină"?%. Atât convenţia de armistițiu din 12 
septembrie 1944, prin articolul 19, cât și hotărârile 
Conferinţei de la Paris din mai 1946 declarau nulă hotărârea 
arbitrajului de la Viena, consfințind drepturile românești 


asupra Ardealului. 

în sfârșit, Iugoslavia, cel de al treilea membru al Micii 
înţelegerii, continuând politica sa filo-germană, aderă la 25 
martie 1941 la pactul tripartit. Adeziunea avea loc tot la 
Viena, noul sediu al politicii germane sud-orientale, din 
partea Iugoslaviei iscălind primul-ministru Cvetkovic şi 
ministrul de Externe Cincar Markovic. însă în urma loviturii 
de stat a regelui Petru al Il-lea, cabinetul antipopular 
Cvetkovic e arestat, regenţii demisionează și noul cabinet 
întârzie să ratifice pactul tripartit. Germania, nemulțumită 
de noua atitudine a Iugoslaviei, îi invadează teritoriul la 6 
aprilie 1941, urmând și aici aceeași politică de dezagregare 
ca și față de Cehoslovacia și România. Rolul slovacilor l-au 
jucat în Iugoslavia croații, iar al lui Tiso iugoslavul Ante 
Pavelic. 

Coaliția sârbo-croato-slovenă din 1905, care adaptase 
ideile lui Racki și Strossmayer, a originii comune a celor trei 
ramuri slave din sud, era spartă. Croaţii, este drept, s-au 
considerat niște nedreptăţiţi, atât în regatul sârbo-croato- 
slovan, cum s-a numit Iugoslavia până în 1929, cât și 
ulterior. 

Trăind în contact mai strâns cu Occidentul, având o 
capitală modernă ca Zagrebul și întrebuinţând alfabetul 
latin, se credeau superiori sârbilor și pretindeau şi 


283 Proclamaţii! către țară a Regelui Mihai, în „Universul" din 25 
august 1944 

supremaţia politică, pe care Belgradul nu voia să o cedeze. 
Pentru a pune capăt agitaţiilor croaților, care primejduiau 
unitatea statului, Partidul Ţărănesc Croat e dizolvat în 1925 
și conducătorul lui, Radic, arestat. Apoi constituţia e anulată, 
recurgându-se la un regim de dictatură, care suprimă chiar 
trialismul din titulatura statului. O dată cu dezlănţuirea 
ostilităților  germano-sârbe, Ante Pavelic adresează o 
proclamaţie către croaţi, chemându-i să constituie un stat 
independent cu o suprafață de 42 340 km? numărând 3 700 
000 locuitori . 

Regentul maghiar Horthy declară constituirea statului 
croat: Iugoslavia a încetat de a mai exista. El ordonă trupelor 
sale să ocupe fostele teritorii maghiare. La 18 mai 1941, noul 
stat croat trece sub influenţa Italiei, care desemnează pe 
Aimone di Savoia-Aosta duce de Spoleto, nepotul fostului 
rege Victor Emmanuel al Ill-lea, ca rege al Croaţiei. Noul 
rege urma să domnească sub numele de Tomislav al II-lea. 

Guvernul italian se obliga printr-un tratat special să 
organizeze armata croată și să întreţină strânse legături 
economice cu Croaţia. 

în noua organizare care s-a dat statului iugoslav după 
alungarea germanilor, s-a ţinut seamă și de experiența 
dureroasă a războiului, în care unitatea iugoslavilor a lăsat 
de dorit. Cele două reforme ale mareșalului Tito, republica și 
federaţia, s-au făcut în numele libertății popoarelor 
Iugoslaviei. S-a recunoscut dreptul de autodeterminare, 
spunea într-un interviu mareșalul Tito, sârbilor, croaților, 
slovenilor, muntenegrenilor, bosniacilor și macedonenilor 
care până atunci zăcuseră sub opresiunea dinastiei 
Karagheorghevic?t*. 


284 N. Morarii și P. Chirtoacă, Iugoslavia azi, București, 1946 

La 29 noiembrie 1945, adunarea constituantă iugoslavă 
proclamă republica federativă a popoarelor Iugoslaviei sub 
numele Federativna Narodna Iugoslavia. Prin acordarea 
dreptului de autodeterminare naționalităților din noua 
republică, situaţia internă nu se liniștește deplin, căci însuși 
mareșalul Tito recunoaşte existenţa unei mișcări a 
cruciaților, foști ustași în Croaţia, care lucrau mână în mână 
cu  cetnicii din Bosnia împotriva frontului popular 
democratic. 

Semne despre o reîntoarcere la politica Micii înțelegeri 
nu se arată, atâta timp cât Ungaria, înfrântă și redusă la 
graniţele sale etnice, nu va renunţa la politica de cucerire 
care i-a fost fatală în trecut. 

CAPITOLUL X 


SPRE O NOUĂ | 
COOPERARE DANUBIANĂ ? 


Conștienți sau nu de lunga serie a predecesorilor care au 
trudit pe câmpul federal, oamenii politici contemporani revin 
asupra vechilor formule, pe care încearcă sa le tonifice cu 
suflul lor personal. 

în timpul celui de al doilea război mondial se arată 
interesante semne de reconciliere între popoare, care s-au 
vrăjmășit multă vreme și s-au opus apropierii federale în 
spaţiul danubian, ca românii și ungurii sau cehii și polonii, 
suferind în egală măsură sub ocupaţia germană. Cehi, 
slovaci și poloni hotărăsc să uite micile lor diferende 
teritoriale, care aveau mai degrabă un substrat economic 
decât unul etnic, și să se constituie, după victoria împotriva 
Germaniei, într-o federație a Europei Centrale. La 14 
ianuarie 1940, câţiva deputaţi cehi și slovaci propun în acest 


sens o uniune reală între Cehoslovacia și Polonia. în luna 
iulie a aceluiași an, mai mulţi soldaţi poloni, cehi și slovaci, 
aflaţi în refugiu la București, se pronunţă în favoarea unei 
uniuni polono-ceho- slovace, pe care în noiembrie 1940 o 
aprobau chiar guvernele în exil ale celor două state!. 

în 1941, delegaţiile poloneză, cehoslovacă, iugoslavă și 
greacă la conferinţa din New York a Biroului Internaţional al 
Muncii, semnau o declaraţie comună prin care anunțau 
formarea unui bloc al acestor naţiuni, care să servească 
drept bază, la încheierea războiului, pentru confederarea 
popoarelor de la Marea Baltică până la Marea Egee, pentru a 


forma o unitate politică, economică și socială?85 286, 

în lucrarea sa Federation in Centrai Europe, 1942, Milan 
Hodza, reluând argumentarea că organizarea Europei nu se 
poate sprijini pe un singur pivot, acela al Europei apusene, 
susținea că trebuie creat un al doilea punct de sprijin 
puternic în estul Europei prin agregarea statelor din 
regiunea Dunării de Jos. Proiectul său de federaţie cuprindea 
patru state slave: Polonia, Cehoslovacia, Iugoslavia și 
Bulgaria și patru state neslave: Austria, Ungaria, România și 
Grecia. Pentru ca Europa Centrală să înceteze de a mai fi 
spaţiu de influenţă al unei singure puteri, Hodza propunea să 
se intensifice relaţiile economice ale Statelor Unite și Marii 
Britanii cu această regiune a cărei importanţă ar crește 
astfel pe harta intereselor anglo-saxone, echilibrându-se pe 
interesele vecinilor imediaţi ai dunărenilor. 

în sfârșit, s-a trecut și la oarecare început de traducere în 
fapt a proiectelor de până acum, prin declaraţia guvernelor 
ceh și polon din iunie 1942 de la Londra, în care se spunea: 
„Din punct de vedere al securităţii și prosperității Europei, 
confederația Poloniei și a Cehoslovaciei trebuie să fie 
considerată un scop primar și fundamental al politicii, în 


285 Milan Hodza, op. cit., p. 179 
286 Cyril Hudson, Nations as neighbours, p. 58 

timpul și după război"2%. 

Este locul de a aminti că unele considerente speciale 
politicii României ne fac să credem că locul țării noastre nu 
este cel mai nimerit în cadrul federaţiei Dunării și că afinități 
mult mai evidente și perspective mult mai atrăgătoare îi 
fixează locul în sânul unei comunităţi de viaţă balcanică. Nu 
condamnăm de piano încercările de apropiere dunăreană ci 
le considerăm cu scepticismul pe care ni-l îndreptăţesc 
repetatele eșuări înregistrate de istoria contemporană, mai 
ales când este vorba și de participarea României într-o atare 
constelație politică. 

Cu atât mai mult vor fi sortite eșecului încercările de a da 
federaţiei Orientului o anumită  coloratură politică, 
detumând-o de la scopurile de cooperare federală și făcând 
din ea un instrument de luptă al unei puteri împotriva alteia. 
într-un articol din revista „Nineteenth Century and afteC, 
sub titlul Integrare sau dezintegrare?, se caută a se dovedi 
că interesul Marii Britanii este de a susţine o federare a 
popoarelor de 

la Marea Baltică la Marea Egee, ca o stavilă împotriva 
expansiunii ruse. Articolul publicat la sfârșitul anului 1943 
susține că cel care va stăpâni zona de mijloc a Europei, cu 
cele 100 de milioane de locuitori ai săi, va stăpâni întreaga 
Europă. Aceasta înseamnă că dacă Anglia va renunţa la 
Europa Răsăriteană, ea va trebui să renunţe la întreaga 
Europă, să piardă influența în Orientul Apropiat și în 
Orientul de Mijloc și să-și vadă periclitată securitatea în 
Golful Persic și în India. Anglia este deci nevoită, în propriul 
său interes, să susțină o politică de integrare federală a 
Europei Centrale, pe care să o transforme în clienta sa co- 
mercială și politică și să o ridice la nevoie atât împotriva 
Germaniei cât și împotriva URSS?%. Cam în același timp 


287 Idem 

288 Integration or desintgration? în „Nineteenth Century and after” 


(februarie 1944) revista săptămânală engleză „Time and 
Tide“ acuza URSS că voiește să ridice de la Marea Baltică la 
Marea Egee o centură a statelor mici, cu guverne acceptate 
de Rusia, care să ducă o politică filo-sovietică. 

Acuzelor că Rusia ar duce o politică de dezintegrare, prin 
anexarea statelor baltice, a Poloniei orientale și prin 
intervenţie energică în Balcani, le răspunde A. Socolov, 
arătând că URSS nu va permite să reînvie la graniţele ei 
vestice politica cordonului sanitar. Teama de comunism a 
făcut puterile occidentale să încurajeze după primul război 
mondial apariția la frontiera Rusiei a unor regimuri 
absolutiste anticomuniste, cum a fost cel al lui Horthy în 
Ungaria, al lui Pilsudski în Polonia și al lui Țankov în 
Bulgaria. După cel de al doilea război mondial, aceeași 
politică a cordonului sanitar face puterile occidentale să nu 
recunoască guvernele balcanice care duc o politică 
filorusă?%. 

In atari condiţii, nu este greu să se prevadă că federaţia 
Orientului, sau federaţia balto-egeică, pusă în slujba unei 
mari puteri împotriva alteia, nu poate avea o viaţă lungă sau 
fericită, ci va sucomba lamentabil, fără să contribuie cu ceva 


la pacificarea lumii sau la ridicarea nivelului de viață. 

Federaţia Dunării nu are de luptat numai împotriva 
acestui dușman extern, care e încercarea de tutelaj din 
partea marilor puteri, ci și împotriva unor inamici interni, ca 
neînţelegerea dintre popoarele dunărene. Dacă în timpul 
războiului mondial din 1939-1945, Polonia și Cehoslovacia, 
amintindu-și originea comună slavă își promiteau o fra- 
ternitate politică postbelică, o dată cu încheierea luptei 
antigermane, au reînceput disputele asupra ținutului 
Teschen, pe care conferinţa ambasadorilor îl împărţise la 28 


din 18 noiembrie 1943 
289 A. Socolov, încă o dată despre democrație, în „Scânteia”, nr. 
360-364 din octombrie 1945 

iulie 1920 între Polonia (1002 km?) și Cehoslovacia (1280 
km?). Imediat după război, Cehoslovacia începe o mare 
campanie de expulzare a locuitorilor săi de origine etnică 
germană și maghiară ca penalitate pentru lipsa lor de 
loialitate în împrejurările critice din anii 1938-1939. 
Expulzările în masă ale minorităţilor au încetat numai o dată 
cu venirea iernii, urmând a fi împlinite în vara anului 1946. 

Deși amintirea nedreptăţii de la Viena și umilinţele și 
suferințele proaspete încă îndreptăţțeau România să ia 
măsuri cel puţin tot atât de drastice faţă de maghiari, cum 
luase Cehoslovacia, guvernul român, continuând politica de 
împăciuire pe care de un secol și jumătate a purtat-o fără 
succes, speră că va realiza acum o înţelegere definitivă. Mi- 
nistrul  Naţionalităţilor în cabinetul doctor P. Groza, 
Vlădescu-Ră- coasa, acordă un statut liberal minorităţilor; 
conform lui legile ţării trebuiesc traduse în colecţie oficială 
în limbile naționalităților minoritare care reprezintă cel puţin 
5% din populaţia ţării (art. 17). Tribunalele, judecătoriile și 
autoritățile administrative sunt obligate să accepte petiţiile 
în limba populaţiei care are majoritate locală în cir- 
cumscripţia judecătorească sau în districtul administrativ de 
cel puţin 30% din totalul locuitorilor, conform ultimului 
recensământ (art. 9 și 10). Funcţionarii publici, judecătorești 
și administrativi vor trebui să cunoască limba naționalităților 
din districtul în care își exercită funcțiunea (art.12), dar „nu 
vor putea fi supuși sub nici un motiv vreunui examen de 
limbă română" (art. 16). Pe lângă Universitatea din Cluj se 
vor înființa catedre cu limba de predare maghiară (art. 22), 
iar celelalte își vor putea administra bunurile conform 
statutelor proprii (art. 23). Ministrul Naţionalităţilor afirmă 
că guvernul din care face parte „vrea 

și va realiza pe seama tuturor naționalităților acea libertate 
națională și egalitate de drepturi care este democraţia 


însăși" 2%, 

Dorința de colaborare cu maghiarii, care constituie cea 
mai puternică minoritate din regatul român, a fost exprimată 
și de Lucrețiu Pătrășcanu, ministrul Justiţiei, cu ocazia 
extinderii legislației române în Ardealul de Nord: „Egalitatea 
naţională, o egalitate în fapt, reală și sinceră, este fără doar 
și poate unul din elementele de bază ale unei adevărate 
democraţii. între poporul român și naţiunile conlocuitoare, și 
în special cu poporul maghiar, noi voim să stabilim cele mai 
perfecte şi mai calde raporturi de prietenie și de 
înțelegere"?"!. Campania cea mai activă pentru consolidarea 
relațiilor româno-maghiare a dus-o în ultimul timp dr. Petru 
Groza, primul-ministru român de la 6 martie 1945. La 
serbările de la Cluj, prilejuite de reintroducerea 
administrației românești în Ardealul de Nord, P. Groza 
declara: „Noi nu mai vrem ca aceste două popoare, poporul 
român și cel maghiar, pe care destinul neamurilor le-a așezat 
alături, să trăiască în veșnică dușmănie". După părerea sa 
România trebuie să devină „patria tuturor acestor popoare 
conlocuitoare, să fie mamă ocrotitoare pentru toți și pentru 
toate". 

Spre deosebire de Cehoslovacia, care își caută echilibrul 
în transformarea sa dintr-un stat polinaţional într-un stat 
unitar, România voiește, prin acordarea de autonomie 
culturală și religioasă și prin proclamarea și realizarea 
egalităţii în fapt și în drept a tuturor cetățenilor săi, să 
devină o patrie a tuturor naționalităților conlocuitoare. Dacă 
împăciuirea internă reușește, nu rămâne decât să se 
pășească mai departe, la împăciuirea și colaborarea dintre 
statul român și cel maghiar. în declaraţiile făcute ziarului 
budapestan „Nepszava", P. Groza declara în acest sens: 
„Sunt prin urmare pentru înlăturarea tarifelor vamale, a 
vizei  pașapoartelor, a hotarelor create artificial prin 
birocraţie"2%2. 

Răspunsul dat în numele guvernului maghiar de 

orașul Erddd era, ca puţine altele din trecut, încurajator. El 
spunea că guvernul maghiar primește mâna prietenoasă 
întinsă de români și consideră vechea politică șovină ca o 
expresie a feudalismului și reac- ţiunii, apuse pe veci acum. 

în sfârșit, Zoltan Tildy, în calitate de președinte al 
guvernului maghiar, declara, cu câteva zile înainte de a fi 
ales președinte al republicii maghiare, că ideea uniunii 
vamale lansată de P. Groza a avut un puternic ecou în opinia 
publică maghiară. „Declaraţiile d-sale (P. Groza) ungarofile 
au întărit vechea mea convingere că legăturile dintre aceste 
două ţări și două popoare pot fi așezate pe baze sănătoase și 
de aceea întâlnirea noastră personală ar fi utilă“2%, 

Nu putem nega că s-a făcut un mare pas înainte de la 
istoricul Hunfalvy-Hundsdorfer, care considera pe 
minoritarii din Ungaria drept niște Piei roșii care trebuie să- 
și asimileze cultura maghiară sau să piară”, și până la 
primul președinte al republicii maghiare Zoltăn Tildy, care, 
privindu-și ţara pustiită de război, caută sprijinul și înţe- 
legerea vecinilor. 

CAPITOLUL XI 

CONCLUZII 


Ajunși la capătul acestei lungi peregrinări istorice, ce a 
cunoscut când zile senine, când zori înroșite de sânge, se 
pune întrebarea dacă este într-adevăr necesară atât de mult 
discutata federaţie danubiană. Răspunsul nu poate fi nici 
categoric afirmativ, nici categoric negativ, variind după 
statele danubiene ale căror interese sunt luate în consi- 
derațţie. 

Vom începe prin a spune că însăși noţiunea de regiune 
danubiană, care a făcut carieră, este controversată. Căci 
dacă se consideră drept stat danubian orice stat udat de 
Dunăre, din această regiune geografică ar trebui să facă 
parte șapte ţări și anume. Germania, Austria, Cehoslovacia, 
Ungaria, Iugoslavia, Bulgaria și România. In această accep- 
țiune regiunea danubiană ar avea limite ceva mai reduse 
decât ale Europei Centrale, care după geograful Em. de 
Martonne cuprinde: Germania, Elveţia, Austria, Ungaria, 
Cehoslovacia, Polonia și România. Nu mai intrăm în 
amănuntul că părerile variază chiar asupra limitelor Europei 
Centrale, Franz Heidrich extinzându-i graniţele până în 
munţii Balcani, în timp ce Aulneau îi fixează hotarul pe 
culmile munților Transilvaniei. 

în mulțimea proiectelor federale cercetate până acum, 
numai rareori s-a găsit câte un autor interesat să enumere 
Germania printre statele dunărene. Căci participarea 
Germaniei la organizarea federală a Europei Centrale sau 
numai danubiene nu înseamnă altceva decât compromiterea 
ideii de federaţie. O condiţie esenţială pentru reușita unei 
federaţii este o relativă egalitate de forțe biologice și 


economice între 

coparteneri. Dacă disproporţia de forțe dintre membrii 
federaţiei este prea marcată, statul cel mai puternic nu va 
întârzia să ia conducerea federaţiei, cum a luat Prusia 
conducerea Confederaţiei Germaniei de Nord după 1866. 
Socotind Germania drept un stat danubian, înseamnă să 
condamnăm ab initio orice eventuală federaţie a Dunării, 
căci Germania ar ști să o transforme într-un imperiu federal, 
urmărind scopuri germane, ceea ce nu corespunde 
intereselor celorlalte state dunărene. 

A reduce Europa danubiană numai la cinci state, cum 
făcea planul Tardieu, Cehoslovacia, Iugoslavia, România, 
Austria și Ungaria, înseamnă a nesocoti geografia și a 
elimina pe nedrept din spaţiul danubian Bulgaria. 

Chiar într-un spaţiu puțin mai extins, cum îl circumscrie 
A. Tătaru, între Carpaţii nordici, Munţii Sudeți, Marea 
Adriatică și Marea Neagră, colaborarea economică și politică 
ar întâmpina serioase dificultăţi. Colaborarea politică cere 
sinceritatea partenerilor și încredere reciprocă între statele 
colaboratoare, care lipsește ţărilor danubiene ce s-au 
vrăjmășit veacuri de-a rândul, până în timpul din urmă. 
Colaborarea economică nu are perspective serioase, 
deoarece nivelul schimburilor comerciale interdanubiene 
este scăzut. Nici unul dintre doctrinarii federaliști ai Dunării 
nu a încercat să dovedească existența unei regiuni 
economice danubiene organice, care să impună o colaborare 
pe teren politic. Toate planurile danubiene cercetate au 
pornit de la comandamente politice, care încercau să impună 
o colaborare economică auxiliară. însăși Mica înţelegere a 
plecat tot de la un sistem de alianțe politico-militare, 
dezvoltându-se apoi într-o colaborare economică destul de 
anemică. 

Așadar, regiunea danubiană este numai o expresie 
geografică abstractă, care se poate reduce în Vest prin 


eliminarea Germaniei, sau extinde în Est prin integrarea 
Poloniei, Greciei și chiar a Turciei (ca în planul Mussolini), 
după cum dictează interesele politice ale momentului. De 
aici și multitudinea proiectelor federale care pun regiunea 
Dunării când în slujba intereselor franceze, ca în cazul Micii 
înţelegeri, când în slujba intereselor italiene, ca în cazul 
blocului de la Roma, când a celor germane, ca în proiectele 
Mitteleuropei, sau, dacă ar fi să 

dăm crezare polemicelor recente, chiar intereselor engleze, 
americane și ruse. De aici și succesivele eșecuri înregistrate 
în domeniul apropierii statelor dunărene, simpli pioni în jocul 
politic al marilor puteri. 

Ilustrarea substratului politic al preocupărilor federale 
danubiene este chiar întreaga lucrare de faţă. Dacă, 
generalizând, vom clasifica autorii federaliști după mobilele 
politice speciale care îi determină să îmbrăţișeze doctrina 
federală, vom avea următorul tablou: 

Autorii  federaliști germani, începând cu Fr. List, 
continuând cu pangermaniștii dinaintea primului război 
mondial și terminând cu na- ţional-socialiștii contemporani, 
nu au fost nicicând niște federaliști puri, urmărind 
pacificarea Europei Centrale prin formula federală. Atunci 
când elaborează planurile Mitteleuropei, ei sunt animați de 
interese naţionale egoiste, de supremaţia rasei germane și 
de visuri de grandoare imperialistă și de extindere a puterii 
germane în tot Sud-Estul. Federalismul german este o haină 
creată de pangermanism pentru a-și ascunde scopurile sale 
de cucerire. Nu o asociaţie bazată pe egalitatea statelor 
participante e programul federal german, ci o asociaţie de 
state având nucleele formative și directive la Berlin și Viena, 
și unde elementul german să aibă preponderență. 
Expansiunea economică spre Orient, cunoscută sub numele 
de politica celor trei B., după numele celor trei capitale 


Berlin, Belgrad și Bagdad, care marcau etapele pătrunderii 
germane spre Răsărit, a fost primul ţel, după care trebuia să 
urmeze organizarea politică a regiunii cucerite economi- 
cește. 

Concepţia economică germană ascunsă sub mască 
federală a fost cea mai primejdioasă pentru statele 
dunărene, căci aservirea lor politică se baza în planul 
german pe o formidabilă putere economică, ce a fost de două 
ori până acum pe punctul de a se impune lumii prin forța 
armelor. 

Interese politice de o natură mai complexă aduceau, după 
primul război mondial, chiar politica oficială franceză, după 
un răgaz de peste o sută de ani de la planul lui Napoleon 1, 
să sprijine ideea unei federaţii danubiene. 

După primul război mondial trei imperii dispăruseră: cel 
german, cel austriac și cel rus. Gardianul noii ordini 
europene și a tratatelor de pace rămăsese alianța franco- 
anglo-americană și Societatea Naţiunilor. Dar Societatea 
Naţiunilor își va vădi în curând ineficacitatea politică. Statele 
Unite se vor retrage în politica de izolare, iar înțelegerea 
fran- co-engleză va cunoaște serioase divergențe pe tema 
tratamentului de aplicat Germaniei. Anglia burgheză, uitând 
calamităţile războiului provocat de Germania, preconiza și 
chiar lucra la redresarea adversarilor de ieri, spre a menţine 
un echilibru european care i se părea nestabil în urma 
întăririi progresive a republicii socialiste din Est. Franţa 
însă, simțind în coaste presiunea din ce în ce mai puternică a 
furnalului industrial german și a cazărmilor germane, 
socotește că marele pericol european îl constituie tot o 
Germanie puternică. Altădată Casa de Austria și-ar fi oferit 
voluntar alianța Franţei izolate, spre a restabili echilibrul 
european periclitat prin redresarea Germaniei. Dar acum 
Austria e un stat mic, care abia mai numără câteva milioane 


de locuitori. Fiindcă Europa Centrală nu mai poate oferi un 
aliat Franţei, acesta trebuie inventat. Astfel Franţa ajunge să 
preconizeze înfrățirea popoarelor dunărene, care trebuie să 
se unească într-un bloc profrancez și antigerman. Dar 
înțelegând că există animozităţi seculare și un mândru spirit 
de independenţă, explicabil la niște naţiuni politice recente, 
care au luptat îndelung pentru dobândirea independenţei lor, 
Franța renunţă la planul dunărean ca întreg, rămânând să 
colaboreze numai cu Mica înţelegere. 

Dar un atare proiect nu putea rămâne fără ecou la Viena. 
La vechii federaliști austrieci, ca V. A. Werburg, Franz 
Ferdinand, Karl Renner etc., care urmăreau prin federarea 
regiunii danubiene salvarea imperiului de la dezagregare, se 
adaugă acum niște federaliști moderni, la care scopul 
federării s-a schimbat. Căci dacă pe timpul baronului 
Werburg Austria era „o denumire fictivă, ce nu determină 
nici o ţară, nici o naţiune, nici un popor particular", lipsită de 
„sentiment național, mândrie naţională și conștiința 
propriilor sale forțe" și, adăugăm noi, zdruncinată de 
tendinţele centrifugale ale naționalităților oprimate care 
cereau autonomie, după primul război mondial situaţia era 

de-a-ntregul schimbată. Dintr-un vast imperiu ce numărase 
peste 50 000 000 de supuși, Austria ajunsese o modestă 
republică, cu 6 536 000 locuitori, dintre care aproape o 
treime erau aglomeraţi între zidurile Vienei (1 847 000). 
Viena rămăsese o metropolă internaţională, care cultiva 
artele și științele cu mult succes, înconjurată de o rețea 
industrială și comercială care amintește de centrele de 
intensă activitatate din Apus. Viena, construită pentru a fi 
capitala unui vast imperiu, aspirând să-și recapete rolul de 
primă metropolă a Europei Centrale, privea cu simpatie 
încercările de reclădire a fostului imperiu. 

Nu numai capitala, dar chiar întreaga Austrie suferea de 


pe urma îngustării fruntariilor. Materiile prime care 
alimentau industria austriacă rămăseseră în teritorii trecute 
sub suveranitatea statelor beneficiare ale tratatului de la 
Saint-Germain și viaţa industrială a noii republici era 
periclitată. 

Austria pierduse, de asemeni, numeroase pieţe de 
desfacere a produselor sale industriale, în favoarea 
industriei germane, italiene sau cehoslovace, al căror 
comerţ, sub regimul liberei concurenţe, prospera continuu. 
La stagnarea industriei și comerţului se mai adăuga împreju- 
rarea că Austria muntoasă, tributară pentru produsele 
alimentare străinătăţii, era ameninţată și de înfometare. 

Austria era deci în situaţia de a se salva din criza 
economică și spirituală pe care o străbătea, căutând un 
sprijin, fie în formula Anschiuss-ubii, fie în federaţia 
danubiană, fie în sprijinul marilor puteri acordat prin 
intermediul Societății Națiunilor. lată dar procesul 
psihologic prin care opinia publică austriacă și chiar 
premierul von Schuschnigg ajung să sprijine proiectele 
danubiene. Federarea ar fi putut salva în 1918 Austria de la 
prăbușire, federarea putea scoate acum Austria din criza 
economică în care în mod cronic se zbătea. 

în sfârșit, politica maghiară, care s-a opus întotdeauna 
înaintea primului război mondial la orice plan de federare 
care ar fi atins integritatea statului unitar maghiar, se 
schimbă după înfrângerea din 1918. Pe de o parte, politica 
oficială a regimului Horthy și-a pus de la început toate 
speranţele în surparea graniţelor vecinilor ei cu ajutorul 
puterii militare germane, pe de altă parte personalităţi ca 
Oszkar Jaszi 

condamnau tactica revizionismului direct ca greșită și 
preconizau o federaţie danubiană în care Ungaria nu avea 
nimic de pierdut ci totul de câștigat, din moment ce 
problema granițelor atât de mult hulite ar fi încetat de a mai 


exista. Dar federaliștii maghiari au făcut greșeala de a adera 
la formula federală prea târziu și atunci în mod nesincer, 
urmărind o revizie deghizată a graniţelor impuse la Trianon, 
cum au făcut M. Kărolyi, Oszkar Jăszi sau Elemer Hantos. Ei 
au insistat ca federaţia danubiană să reconstituie fostul 
Imperiu austro-ungar, ceea ce trezea bănuiala învingătorilor 
că se urmărește învierea unui trecut pe care îl voiau pe vecie 
înmormântat. 

în sprijinul tezei lor au spus că problema naţională nu 
primise o rezolvare definitivă prin tratatele de pace, că 
prosperitatea economică ar crește considerabil prin lărgirea 
spaţiului statelor dunărene și chiar că nivelul cultural ar 
progresa prin recâștigarea influenţei austro-ma- ghiare în 
spaţiul sud-estic. S-a spus că descompunerea 
conglomeratului  austro-maghiar în cristalele statelor 
naționale nu constituie o soluție definitivă a problemei 
naționale. Căci în loc de a număra 26 000 000 de supuşi 
străini, câţi avea monarhia austro-maghiară în puterea sa 
înainte de dezmembrare, azi pe acelaşi teritoriu ar exista 15 
000 000 de minoritari?%. Deci tratatele de la Saint-Germain 
și Trianon, care urmăreau în primul rând o mai justă 
repartizare a naționalităților între state pe care le voia 
naţionale, nu și-a ajuns scopul, realizând numai 
îmbucătăţirea teritoriului în mai multe state mărunte, la fel 
de pestrițe din punct de vedere etnic ca și fosta monarhie. 
Acest punct de vedere a fost adoptat și de americanul Alfred 
Bingham; apropiindu-se de limbajul colorat al lui Mussolini, 
ce vedea în Cehoslovacia un stat câmat, el spunea la rândul 
său că „Cehoslovacia era exemplul perfect al absurdităţii 
statului naţional în Europa Centrală". 

La o analiză mai atentă apare însă ca evident că graniţele 
trasate de tratatele de la Saint-Germain și Trianon erau cele 
mai juste cu putinţă (cu foarte mici rezerve), dacă se are în 
vedere criteriul etnic. Din această cauză vedem că ordinea 
stabilită în 1919-20 este menţinută de 


295 Alfred Bingham, TTie united states of Europe, p. 114 


163 


GEORGE CIORĂNESCU 


învingători și după cel de al doilea război mondial. Dacă 
există 11 562 000 minoritari între graniţele a cinci state (iar 
nu 15 000 000, cum afirma Bingham), și anume: Austria 175 
000, Ungaria 750 000, Cehoslovacia 4 587 000, Iugoslavia 1 
800 000 și România 4 250 000, nu trebuie să se uite că acest 
spaţiu e mai întins decât cel al fostului imperiu, și apoi că 
acești minoritari nu mai zac sub jugul opresiv al unui 
imperiu absolutist, ci se bucură de un regim de protecţie 
instituit chiar prin tratatele de pace. 

Nu vom nega că într-o federaţie s-ar face un pas înainte 
în problema minorităţilor, căci cu timpul s-ar ajunge chiar la 
dispariția ideii de minoritar prin împământenirea în 
conștiința fiecărui cetățean a apartenenţei sale la întregul 
federal, care primează asupra fragmentului naţional. 

S-au mai evidenţiat avantajele economice ale unui spaţiu 
economic mai extins și cu un mediu geografic mai variat, 
cum a fost Imperiul habsburgic, sau cum ar fi confederaţia 
danubiană, față de greutăţile întâmpinate în mișcarea 
oamenilor și a mărfurilor pe același spaţiu de cinci ori 
întrerupt de bariere vamale?%. Astfel s-a ajuns să se 
inverseze formula care circula înaintea primului război 
mondial și în loc să se spună „distrugeţi Austro-Ungaria“ să 
se repete din ce în ce mai des „reconstruiţi Austro-Ungaria", 
nu ca un îndemn de revenire la o formulă politică apusă ci ca 
un imperativ economic al statelor central-eu- ropene și chiar 
al Europei întregi. 

Dar armonia schimburilor economice, care indică teoretic 
ca ceea ce exportă grupul statelor agrare, România, 
Iugoslavia și Ungaria să importe grupul statelor industriale, 
Austria şi Cehoslovacia, nu a funcţionat niciodată 
satisfăcător în practică, din cauza influenței preponderente 
pe care au jucat-o în spaţiul dunărean Germania și Italia, 
care ocupau întotdeauna primul și cel de-al doilea loc în 

comerțul extern al acestor state. 

Un argument federal prodanubian, care a atins în 
permanenţă mândria unora dintre viitorii membri ai 
federaţiei, a fost că prin integrarea 

într-un spaţiu austro-maghiar nivelul spiritual general ar 
crește. Personalităţi ca Gustave le Bon, Andre Tardieu și 
generalul Mangin, opunându-se dezmembrării Austro- 
Ungariei, susțineau că prin extinderea suveranității sârbo- 
române spre Apus, se va balcaniza centrul Europei. 
Balcanicii însă au încetat de mult să mai dea o semnificație 
peiorativă balcanismului, considerându-se continuatorii unei 
civilizații strălucite cu sediul la Bizanț. 

O ulimă categorie de autori federalişti danubieni o 
constituie minoritarii din fostul Imperiu austriac, cehi, 
slovaci, români, sârbi și italieni, care au promis soluții 
federale în speranţa că astfel se va îmbunătăţi soarta 
conaţionalilor lor, într-o epocă în care realizarea statului 
naţional părea încă îndepărtată. 

După primul război mondial însă, sârbii și românii, 
integrați și în alte organisme politice, cum a fost Uniunea 
balcanică, priveau cu mai puţin interes la realizarea 
proiectului danubian. Ipoteza substratului comun enunțată 
de istoricul Hasdeu și verificată antropologic de savantul E. 
Pittard, a stabilit că popoarele balcanice formau o mare fa- 
milie înrudită prin sânge. Un trecut istoric comun, în care 
balcanicii au trăit sub o dominație unică, fie că aceasta era 
tracică, romană, bizantină sau mai târziu turcă, constituie un 
îndemn pentru o colaborare viitoare. 

în sfârșit, o cultură populară difuzată pe întreaga 
Peninsulă, a cărei delimitare geografică e mult mai clară 
decât în cazul federaţiei Dunării, precum și în același stadiu 
al păstoritului și al agriculturii, fac din regiunea balcanică un 
spaţiu mult mai atrăgător pentru dezvoltarea unei colaborări 
federale, la care România și Iugoslavia și-au arătat pe 
timpuri dorinţa de a participa. 

După cum spunea N. lorga, cu toată greutatea cuvântului 


său de istoric și a calităţii sale oficiale pe atunci de prim- 
ministru al țării, cu ocazia discutării proiectului Tardieu: „Un 
râu este un drum internaţional, dar nu este un mijloc de a 
reuni mai multe ţări, fie chiar sub unicul raport al intereselor 
materiale, fiindcă el este deschis oricui și oriunde... Nu pot 
vedea însă destul de clar cum se pot uni economii naţionale, 
chiar în state amice și aliate, când aceste economii naţionale 

se concurează. Dar când lipsește substratul psihologic al 
bunelor amintiri și al speranţelor comune în viitor, când dacă 
sunt învingători care vor să-și uite victoria sunt și învinși 
care vor să treacă peste această victorie, lucrul mi se pare și 
mai greu“ 2%. 

